SunOnline: HPA in inthihaabaa behey guideline fonuvaifi, EC ge kanboduvun thakeh\nއެޗްޕީއޭ އިން އިންތިހާބާ ބެހޭ ގައިޑްލައިން ފޮނުވައިފި، އީސީގެ ކަންބޮޑުވުންތަކެއް\nޑިސެމްބަރ 10، 2020: އިލެކްޝަންސް ކޮމިޝަންގެ ރައީސް އަހްމަދު ޝަރީފް ސަންއަށް ދެއްވި ހާއްސަ އިންޓަވިއުގެ ތެރެއިން -- ސަން ފޮޓޯ/ ފަޔާޒު މޫސާ\nސިއްހީ ކުއްލި ނުރައްކަލުގެ ހާލަތުގައި ކައުންސިލް އިންތިހާބު ބޭއްވާނަމަ އަމަލުކުރަންޖެހޭނެ ގޮތުގެ ގައިޑްލައިން ޑްރާފްޓްކޮށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިލެކްޝަންސް ކޮމިޝަނަށް ފޮނުވައިފި އެވެ.\nސިއްހީ ކުއްލި ނުރައްކަލުގެ ހާލަތުގައިވެސް ކައުންސިލް އިންތިހާބު ބޭއްވޭ ގޮތަށް ބަދަލުކޮށް އެ އިންތިހާބުގެ ހާއްސަ ގާނޫނަށް އިސްލާހު ގެނައުމުގެ ބިލު ރައްޔިތުންގެ މަޖިލީހުން ފާސްކުރީ މިއަދު އެވެ.\nއިލެކްޝަންސް ކޮމިޝަންގެ ރައީސް އަހްމަދު ޝަރީފް މިއަދު "ސަން" އަށް ވިދާޅުވީ އެ ބިލު ފާސްވުމާއެކު އެޗްޕީއޭގެ ފަރާތުން އިންތިހާބު ބާއްވާނެ ގޮތުގެ ގައިޑްލައިނުގެ ޑްރާފްޓް ފޮނުވާފައިވާ ކަމަށެވެ.\nއަދި އެ ޑްރާފްޓާ ގުޅޭގޮތުން އީސީން ފާހަގަކުރަން ހުރި ކަންކަން ފާހަގަކޮށް މި ހަފްތާގެ ތެރޭގައި އެޗްޕީއޭ އާ ހިއްސާކުރާނެ ކަމަށް އޭނާ ވިދާޅުވި އެވެ.\nޝަރީފް ވިދާޅުވީ އެ ޑްރާފްޓާ ގުޅޭގޮތުން ސިޔާސީ ޕާޓީތަކުން ދެކޭގޮތް ބެލުމަށް މާދަމާ އިންތިހާބާ ބެހޭ އެޑްވައިޒަރީ ކޮމެޓީގެ ބައްދަލުވުމެއް މާދަމާ ބާއްވާން ނިންމާފައިވާ ކަމަށެވެ.\n"އެއީ އިންތިހާބު ބާއްވާނެ ތާރީހެއް ކަނޑައެޅުމާ އަދި މި ގައިޑްލައިނާ ބެހޭގޮތުން ސިޔާސީ ޕާޓީތަކުން ދެކެނީ ކިހިނެތްތޯ، އަދި ހުރި ގޮންޖެހުންތަކަކީ ކޮބައިތޯ ބެލުމަށް އެބޭފުޅުންނާ މަޝްވަރާކޮށް ގޮތެއް ނިންމުމަށް ބާއްވާ ބައްދަލުވުމެއް،" ޝަރީފް ވިދާޅުވި އެވެ.\nޝަރީފް ވިދާޅުވީ އެޗްޕީއޭ އިން ފޮނުވި ގައިޑްލައިންގައި އީސީން ކަންބޮޑުވާ ކަންތައްތަކެއް އެބަހުރި ކަމަށެވެ. އެގޮތުން އޮފިޝަލުން ތަމްރީނުކުރަން ރަށްތަކަށް ފޮނުވާ މީހުން 10 ދުވަހަށް ކަރަންޓީނުވާން ޖެހުމާއި، ބެކަޕް އޮފިޝަލުން ނަގަން ޖެހުމާއި އަދި ވޯޓުލާ ކިޔޫ ތަރުތީބުކުރުމަށް އެޗްޕީއޭގެ އުސޫލުގައި ބުނެފައިވާ ގޮތާމެދު ޝަރީފް ކަންބޮޑުވުން ފާޅުކުރެއްވި އެވެ.\n"މިސާލަކަށް އޮފިޝަލުންގެ ބަޔަކު ޕޮޒިޓިވްވެއްޖެއްޔާ ދެން ކަންތައް ކުރަންޖެހޭނެ ގޮތް އެބޭފުޅުން ހުށަހަޅުއްވާފައި އޮތް ޕްލޭނަކީ އިތުރު އޮފިޝަލުން ނަގާށޭ. އިތުރު އޮފިޝަލުން ނެގުމަކީ އަނެއްކާ ބަޖެޓަށް ބުރަ ބޮޑުވެގެން ދާނެ ކަމެއް. އަނެއްކާ ރަށްރަށަށް 10 ދުވަހުގެ ކުރިން ޓްރެއިނަރުން ފޮނުވައިފިއްޔާ އެ 10 ދުވަހުގެ ހަރަދު އަނެއްކާ، މިސާލަކަށް 80 ވަރަކަށް 100 ވަރަކަށް ޓްރެއިނަރުންގެ 10 ދުވަހުގެ ހަރަދަށް ވެސް ފުދޭވަރަކަށް ބޮޑު ފައިސާ ހަރަދުވާނެ. އެހެންވީމަ ތަންކޮޅެއް ހަރަދު ބޮޑު ކަހަލަ ގޮތަކަށް ގައިޑްލައިން އޮތީ،" ޝަރީފް ވިދާޅުވި އެވެ.\nހަމައެއާއެކު ކިޔޫ ތަރުތީބުކޮށް، ވޯޓުލާ މަރުކަޒުތަކަށް އެއްފަހަރާ ވެއްދޭނެ މީހުންގެ އަދަދާ ގުޅޭގޮތުން ވެސް ޝަރީފް ކަންބޮޑުވުން ފާޅުކުރެއްވި އެވެ.\nޝަރީފް ވިދާޅުވީ ގައިޑްލައިންގައި ވާގޮތުން، އިންތިހާބުގައި ވޯޓުލުމަށް ވަރަށް ގިނަ ވަގުތު ހޭދަވާނެ ކަމަށެވެ. އަދި ގިނަ ވަގުތު ހޭދަވާނަމަ ގިނަ ބަޔަކު ވޯޓުނުލައި، އަނބުރާ ގެއަށް ދިއުމަކީ އެކަށީގެންވާ ކަމެއް ކަމަށް ވިދާޅުވި އެވެ.\n"އެހެންވިމަ ވޯޓުގެ ޓާންއައުޓް ވަރަށް ބޮޑަށް ދަށްވެގެން ހިނގައިދާނެ. އަދި އިންތިހާބުގެ ވެލިޑިޓީއާ މެދު މީހުން ސުވާލުއުފައްދާފާނެ ފަހަރެއްގަ. މަދު ބަޔަކު ވޯޓުލީމަ،" ޝަރީފް ވިދާޅުވި އެވެ.\nޝަރީފް ވިދާޅުވީ އީސީގެ ފަރާތުން ހުރި ކަންބޮޑުވުންތަކާއި، ޕާޓީތަކުގެ ކަންބޮޑުވުންތައް ވެސް ބެލުމަށްފަހު، މި ހަފްތާގެ ތެރޭގައި އެ ކަންކަން އެޗްޕީއޭ އާ ހިއްސާކުރާނެ ކަމަށެވެ.\nކަނޑޫދޫ ހަސަނުގެ ކެންޑިޑެސީ މައްސަލަ އަލުން ކޯޓަށް\nމުޒާހަރާތަކަށް ޖަވާބުދާރީވާން ޕީޕީއެމްއަށް އަންގައިފި\nވޯޓާސް ލިސްޓަށް 1700 އަށްވުރެ ގިނަ ޝަކުވާ


ވަޒީފާއަށް އެދޭ ފޯމު މި ސްކޫލްގެ އޮފީސް ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުން މި ފޯމް ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 08 އޮގަސްޓް 2019 ވާ ބުރާސްފަތި ދުވަހުގެ 12.00 ގެ ކުރިން ދިޔަމިގިލީ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، admin@dhiyamigilischool.edu.mv އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށްއެދޭ ފޯމް ބަލައިގަނެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6780569 ނަންބަރު ފޯނާއެވެ. އީ-މެއިލް ކުރާނީ admin@dhiyamigilischool.edu.mv އަށެވެ.


Idhikolhuge kanboduvunthah India ge foreign secretary aa hihsaakoffi\nއިދިކޮޅުގެ ކަންބޮޑުވުން އިންޑިއާގެ ފޮރިން ސެކްރެޓަރީއާ ހިއްސާކޮށްފި\nރާއްޖެ ވަޑައިގެން އުޅުއްވާ އިންޑިއާ ފޮރިން ސެކްރެޓަރީ ޝްރީ ހަރްސް ވަރްދަން ޝްރިންގްލާ، އިދިކޮޅުގެ އިސްވެރިންނާއި ބައްދަލު ކުރައްވައިފި އެވެ. މި ބައްދަލްވުމުގައި އިދިކޮޅުން ވަނީ ގިނަ ކަންބޮޑުވުންތަކެއް ހިއްސާކޮށްފައެވެ.\nޕްރޮގްރެސިވް ކޯލިޝަނުން ބުނީ މާލޭގައި ހުންނަ އިންޑިޔާ ހައި ކޮމިޝަންގައި ބޭއްވުނު ބައްދަލުވުމުގައި ރައީސް އަބްދުﷲ ޔާމީނަށް ސަރުކާރުން ނުހައްގުން ދެމުންދާ އަނިޔާތައް ފޮރިން ސެކްރެޓަރީގެ ސަމާލުކަމަށް ގެނެސްފައިވާ ކަމަށެވެ. އަދި އެމަނިކުފާނުގެ ޝަރީއަތަކީ ބައިނަލްއަގްވާމީ އުސޫލުތަކާއި ދިވެހިރާއްޖޭގެ ގާނޫނު އަސާސީއާއި ގާނޫނުތަކާ އެތައް ގޮތަކުން ފުށޫއަރާ ޝަރީއަތެއް ކަން އިދިކޮޅުން ފާހަގަކުރި ކަމަށެވެ. ޖަލުގައި ހުންނަވާތާ އެއް އަހަރާ ގާތްވަމުންދާއިރު ރައީސް ޔާމީންގެ އިސްތިއުނާފުގެ މައްސަލައާމެދު ހުރި ކަންބޮޑުވުންތައްވެސް އިދިިކޮޅުން ފޮރިން ސެކްރެޓަރީ ހިއްސާ ކުރެއްވިއެވެ.\nއަދި ޝަރުއީ ދާއިރާއަށް ސަރުކާރުން ސީދާ ގޮތުން ފޯރުވަމުންދާ ނުފޫޒުތަކާއި ގާނޫނު އަސާސީން ވަކިވާންޖެހޭ ބާރުތަކުގެ ތެރެއިން ޝަރުއީ ދާއިރާއަށް ފޯރުވަމުންދާ ނުފޫޒުގެ އެންމެ ބޮޑު އަސްލަކީ ޖުޑިޝަލް ސާރވިސް ކޮމިޝަން ކަމަށް އެ ބޭފުޅުން ވިދާޅުވިއެވެ.\nމިއަދުގެ ބައްދަލްވުމުގައި އިދިކޮޅުގެ ދެ އެޑްވައިޒަރުން ކަމަށްވާ ކުރީގެ ރައީސް ޑރ. މުހައްމަދު ވަހީދު ހަސަން މަނިކު އާއި ކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދުގެ އިތުރުން ދެ ޕާޓީގެ އިސްވެރިން ބައިވެރިވެވަޑައިގެންނެވިއެވެ.\nޕީޕީއެމް އިންޑިއާ ޑރ. މުހައްމަދު ޖަމީލް އަހުމަދު + ރައީސް ޑރ. މުހައްމަދު ވަހީދު ހަސަން މަނިކު އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ


Enme event akun ethah haas bayehge furaana!\nއިވެންޓެއްގައި ބަޔަކު ބައިވެރިވަނީ\nމިދިޔަ ފެބްރުއަރީ މަހުގެ ތެރޭގައި އެމެރިކާގެ ބައޮޖެން ފާމަސޫޓިކަލް ކޮމްޕެނީއިން ދެ ދުވަހުގެ އިވެންޓެއް ކެމްބްރިޖްގައި ބޭއްވި އެވެ. މި އިވެންޓްގައި ބައިވެރިވި 99 މީހަކު ކޮވިޑް-19 އަށް ޕޮޒިޓިވް ވިއެވެ. ހަގީގަތުގައި މި އިވެންޓް ވެގެން ދިޔައީ އެމެރިކާއަށް ބަލި ފެތުރިގެން ދިޔަ އެންމެ ބޮޑު ސަބަބަށެވެ. މިއީ އެ ގައުމުގައި ބަލި ފަތުރާލި "ސުޕަސްޕްރެޑާ" އެވެ.\nއެ އިވެންޓުގައި އެ ދުވަހު ބައިވެރިވި މީހުންނަކަށް އެ އިވެންޓުގެ ސަބަބުން ކިހާ ބާރު މިނެއްގައި ކިހާ ދުރަކަށް ބަލި ފެތުރިދާނެކަމެއް ކުޑަކޮށް ވެސް އިހްސާސް ކޮށްލެވިފައެއް ނެތެވެ.\nބޮސްޓޮން ހޮޓެލްގައި އޮތް މި އިވެންޓުގެ އާ އެނަލައިސިސް އެއް ހެދުމުން އެ އިވެންޓުން ދޫވެގެން ދިޔަ ކޮރޯނާވައިރަސްތައް ދުނިޔޭގެ އެކި ކަންކޮޅުތަކަށް ފެތުރުނުކަން ވަނީ ސާބިތު ކުރެވިފަ އެވެ. މި އިވެންޓުގެ ބައިވެރިންގެ ތެރެއިން ބަލި ޖެހުނު މީހުންގެ ފަރާތުން އެކަނިވެސް އެމެރިކާގެ 245،000 މީހުންނަށް ކޮވިޑް ޖެހުނެވެ. އަދި އޮކްޓޯބަރުގެ ނިޔަލަށް މި އަދަދު 300،000 އަށް އަރާނެ ކަމަށް ވަނީ ބެލެވިފަ އެވެ.\nމި އިވެންޓުން ދޫވި ވައިރަސް ސްޓްރެއިން އެމެރިކާގެ 29 ސްޓޭޓަކަށް ފެތުރުނެވެ. އަދި އިތުރު ތިން ގައުމަކަށް ވެސް މި ވައިރަސް ފެތުރިފައިވަނީ މި އިވެންޓުންނެވެ. މި ގައުމުތަކަކީ އޮސްޓްރޭލިޔާ، ސްވިޑްން އަދި ސްލޮވާކިއާ އެވެ.\nއެ އިވެންޓުގައި ބައިވެރިވި ބައިޓެކްނޮލޮޖީ އެގްޒެކެޓިވްސް ތިބީ އެއް ކޮޓަރިއެއްގައި ވަރަށް ބޮނޑިވެގެން ކަހަލަ ގޮތަކަށެވެ. މި މީހުންގެ ފަރާތުން މި ވައިރަސް ބޮސްޓަންގެ ގެދޮރުނެތް މީހުން ދިރިއުޅޭ ތަނަކަށް ފެތުރުނެވެ. އަދި އެތަނުގައި ތިބި އެތައް ސަތޭކަ ބަޔަކަށް ބަލި ޖެހުނެވެ.\nމިއީ ހަމައެކަނި ކޮވިޑް އިންފެކްޝަން ޖެހުނު މީހުންގެ އަދަދެވެ. މި ބަލީގައި މަރުވި މީހުންގެ އަންދާޒާ ކޮށްލަން ވެސް ނޭނގެ އެވެ.\nއެމެރިކާގެ އެޕިޑެމިއޮލޮޖިސްޓެއް ކަމަށްވާ ބްރޮނީން މެކްއިނިސް ވިދާޅުވީ މި އިންޒާރަކަށް ބަލަން ރަނގަޅު ވާހަކަ އެކެވެ. މި ކަހަލަ ވާހަކަތަކުގައި އާންމުކޮށް އެނގެނީ 20 ނުވަތަ 25 ވަރަކަށް ކްލަސްޓާ އުފެދިއްޖެ ކަން ކަމަށާއި އޭގެ ފަހުން ވާ ގޮތް ނޭނގޭ ކަމަށް އޭނާ ވިދާޅުވި އެވެ.\nޔަގީންވާ ކަމަކީ ބޮސްޓަންގެ އިވެންޓަކީ އެންމެ ބޮޑަށް އެމެރިކާގައި ބަލި ފެތުރެން މެދުވެރިވީ ސަބަބު ކަމަށެވެ. އޭގެ ކުރިން އެމެރިކާ އިން ބަލި ޖެހިގެން ރިޕޯޓު ކޮށްފައިވަނީ 30 ވަރަކަށް މީހުންނެވެ. މި އިވެންޓު ބޭއްވި ފަހުން ކުއްލިއަކަށް އިތުރުވަމުން ގޮސް އެތައް މިލިއަން މީހުންނަކަށް ބަލި ޖެހުނީ އެވެ.\nވެކްސިން ޖެހުމުގެ ކުރިން ކުރަންޖެހޭ ދެ ކަމެއް!


ތިޔަ ލޯބީގައި – 15 | Vaahaka ތިޔަ ލޯބީގައި – 15 – Vaahaka\n4k30\tNovember 16, 2020\nމިއީ ދުނިޔެއެވެ. މިތަނުގައި ދިމާވާ ކޮންމެ ކަމަކީވެސް އަހަރެމެންނަށް ކުރިމަތިކުރުވާ އިމްތިހާނެކެވެ. ކެތްތެރިވާންވީ، ކެތްތެރީންނާއި އެކުގައި ﷲ ވޮޑިގެންވާނެކަން އެނގި އެކަލާނގެއަަށް ވަކީލުކުރާ ހާލުއެވެ. ކެތްތެރިންނަަށް އަދަދު ނުކުރެވޭހައި ގިނަގުނަ ޘަވާބާއި ދަރުމަ ހުރިކަން އަމިއްލަ ނަފުސަށް ތަކުރާރުކޮށް ހަނދާންކޮށްދެމުންނެވެ.\nއަރައިގެން އައި އިރުގެ ހޫނުކަމުން މުޅިފަޒާ ހޫނުކުރަމުން ދިޔައިރު ގޯތިތެރޭގައި ހުރި ކުޑަ މޭޒެއްގެ ދޮށުގައި ފުންޚިޔާލަކަށް ގެއްލިފައި ލަމްޔާ އިނެވެ. ހާމަވެގެންދިޔަ ހިތި ހަގީގަތާއި ކުރިމަތިލާނެ ގޮތެއް އެސިކުނޑިއަކަށް ނުވިސްނުނެވެ. ހަޔާތަށް އައި ބޮޑު ތޫފާނުގައި ބެހިގެންދާކަށް އެހިތެެއް އެެއްބަހެއްނުވެއެވެ. މާޔޫސްކަން އެކުލެވިފައި ދެލޮލުގައި ހުރި ތެތްކަމުން އަދިވެސް އެހިތްރޮމުންދިޔަވަރު އަންގައިދެއެވެ.\nފުންނޭވައެއްލަމުން ލަމްޔާ އޭނާގެ ނަޒަރު ހާމައަށްއޮތް އުޑަށް ހުއްޓައިލިއެވެ. ސާރާ ގާތުގައި ހުރިހައި ވާހަކައެއް ހިއްސާކުރަން އޭނާގެ ޟަމީރު ގޮވަމުންދިޔައީ ފެށުނީއްސުރެވެސް އޭނާއަކީ ހަޔާތުގައި ދިމާވި ކޮންމެ ކަމެއްވެސް މަންމައާއި ހިއްސާކުރަމުންއައި އަންހެންކުއްޖަކަށް ވީމައެވެ. ނަމަވެސް މިފަހަރު އޭނާގެ ޟަމީރުގެ ގޮވުމަށް ބީރުކަންފަތެއްދޭން މަޖުބޫރުވެފައިވާކަހަލައެވެ. ސާރާއަށް މިހުރިހައިކަމެއް އެނގިއްޖެނަމަ ހިތާމައިން އޭނާގެ ހިތްހަލާކުވާނެކަން ޔަގީނެވެ. ކައިވެންޏަށް އެންމެ ދެދުވަސް ނުވަނީސް މިފަދަ ވާހަކައެއް އަޑުއަހަންވެއްޖެނަމަ އޭނާގެ މަންމަގެ ހިތަށް ހާދަ އަސަރެއްކުރާނެއެވެ. ވިސްނަމުންދިޔަ ވަރަކަށް ދެލޮލަށް ޖަމާވަމުންދިޔަ ކަރުނަތައް އޭގެ މަގާމުދޫކޮށް އެދެލޮލުން އޮހިގަތެވެ. އަވަސް އަވަހަށް އަތުގެ ނުފުށުން ކަރުނަތައް ފުހެލަމުން ލަމްޔާ އިންތަނުން ތެދުވިއެވެ.\nބަދިގޭގައި ތޮއިބާ އާއި އެކުގައި ހަރަކާތްތެރިވަމުންދިޔަ ލަމްޔާގެ ހަމަހިމޭންކަންފެނި ތޮއިބާ ސުވާލުކުރިއެވެ. ހިތުގައިވި ސުވާލުތައް ތޮއިބާ ގާތުގައި އަހައިލަން ހިތަށްއަރައިފައިވެސް އެހިތްވަރެއް ލަމްޔާއަކަށް ނުލިބުނެވެ. ތުންފިއްތައިލަމުން ހިތުގައި ހުރިހައިކަމެއް ސިއްރުކުކޮށްލުމަަށްފަހު ލަމްޔާ އިސްޖަހައިލިއެވެ.\n"އޯ ޑޭޑް.. އަޅުގަނޑު މިއިނީ ވަރަށް އުފަލުން.. އެތައް ދުވަހެއްގެ ހުވަފެނެއް މާދަން ފުރިހަމަވާނެ... އަޅުގަނޑުގެ އޮފީސް މާދަން ހުޅުވަން. ހިތަށްއަރާ މަންމައާއި ބައްޕައަށް އާދެވޭނެނަމައޭ." ލެޕްޓޮޕްގެ ސްކްރީނުން ފެންނަމުންދިޔަ އަޒްހަރާއާއި ވާހަކަދައްކަމުން ޝަޔަމް ދިޔައިރު ހަގީގަތުގައިވެސް އޭނާ އުފާވެފައިއިންވަރު އަޒްހަރަށް އެނގުނެވެ. ވިޔަފާރީގެ ކަންތައްހުރިގޮތުން އޭނާ އަށް މިވަގުތު ރާއްޖެ އާދެވެން ނެތީއެވެ. އެހެންނޫންނަމަ އޭނާ ސައިނާ ގޮވައިގެން ޝަޔަމްގެ އެއުފަލުގައި ބައިވެރިވާން އައީހެވެ.\n"ބައްޕާ.. އަދި އަޅުގަނޑު ކަމަކު އެދެންވެފަ އެބައޮތް.. ދެހަފުތާފަހުން އަޅުގަނޑު އެނބުރި އޮސްޓްރޭލިއާއަށް އެބަދާންޖެހޭ.. ކުންފުނިން ހަަވާލުވެފައިއޮތް މުހިންމު ޕްރޮޖެކްޓެއްގެ މަސައްކަތުގަ.. މިކޮޅުން އަޅުގަނޑާއެކު އަޅުގަނޑުގެ އިތުރު މުއައްޒިފަކުވެސް ބައިވެރިވާނެ.. އެހެންވީމަ އަޅުގަނޑުގެ އޮފީސް ކައިރީގައިހުރި ބައްޕަގެ ހޮޓަލުން ޕްރެސިޑެންޝިއަލް ދެ ސޫޓްސް އަޅުގަނޑަށް ހަމަޖައްސައިދީ.. އޭނައާއި އެކު އަޅުގަނޑުވެސް ގަސްދުކުރަނީ ހޮޓަލުގަ މަޑުކުރަން.." ހިތްއަވަސްވެފައިއިން ޝަޔަމް އަޒްހަރަށް ބަލަންއިނދެ ބުނެލިއެވެ. ހިނިތުންވެލަމުން ދަރިފުޅުގެ އެދުމާއި އަޒްހަރު ނިކަން ފަސޭހައިން ރުހި ގަބޫލުވެއްޖެއެވެ. އެތައްއިރަކު އަޒްހަރާއި ސައިނާއާއި އެކިއެކި ވާހަކަތައް ދެއްކުމުގައި އިނުމަށްފަހު ވީޑިއޯ ކޯލް ނިންމައިލިއިރު ޝަޔަމްގެ މޫނުމަތީގައި ރަސްކަންކުރަމުންދިޔައީ އުފާވެރި ހިނިތުންވުމެކެވެ. ހިތްހަމަޖެހިފައިހުރެ ނިދަން ތައްޔާރުވެލަމުން ޝަޔަމްއައިސް އެނދުގައި އޮށޯވެލިއެވެ. އެއާއެކު ނުހައިކްގެ ޚިޔާލުތައް އައިސް އޭނާ ވަށައިލިއެވެ. ރަކި ހިނިތުންވުމަކާއެކު ޝަޔަމް ދެލޯމަރައިލިއެވެ.\nއެތައްދުވަހަކަށްފަހު އޮފީސް ހުޅުވިގެން ދިއުމުން ކޮންމެ މީހެއްގެ މޫނުމަތިންވެސް ފައުޅުވަމުންދިޔައީ ހިތްހަމަޖެހުމުގެ ކުލަވަރެވެ. އޮފީހުގެ ފުރިހަމަކަމާމެދުގައި ތައުރީފުނުކުރާ ހަމައެކަކުވެސް ނެތެވެ. އެންމެންގެ ތެރޭގައި ޖިޔާ ފޮނިކަނޑަކަނޑާފައި އުޅުނީ ޝަޔަމްއާއި އޭނާއާއިއޮތް ގުޅުން ހާމަކުރަމުންނެވެ. ޝަޔަމް އާއި ޖިޔާއަކީ އާއިލީގޮތުން ގުޅިފައިވާ ދެކުދިންކަންވީ ގިނަބަޔަކަށް ލިބުނު އައު ޚަބަރަކަށެވެ. ޖިޔާ އުޅެމުންދިޔަގޮތްފެނި ހިޔާމްއަށް ދެފަރާތަށް ބޯހޫރުވައިލެވުނީ ވީފޫއްސެއްގެ ބޮޑުކަމުންނެވެ.\nއޮފީސް ހުޅުވުމަށްފަހު ހޭދަވީ ފުރަތަމަ ހަފުތާވީ ކޮންމެ މީހަކަށްވެސް ނުހަނު ބުރަ ދުވަސްތަކަކަށެވެ. ދުވަސްކޮޅަކަށް މަޑުޖެހިފައިހުރި މަސައްކަތާއިވެގެން އެންމެން ހޭބޮއެނާރާއި އުޅެމުންދިޔައީ އެންމެ ފުރިހަމަގޮތުގައި އެމީހެއްގެ ޒިންމާއެއް އަދާކުރަން ބޭނުންވެފައި ތިބެއެވެ.\nފާއިތުވެދިޔަ ހަފުތާއެއްހައި ދުވަސްތެރޭގައި ނުހައިކް އާއި ޝަޔަމްގެ ގުޅުންވެސް މަޑުމަޑުން ބަދަހިވަމުން ދިޔައެވެ. މަދުމަދުން ނަމަވެސް ޝަޔަމްގެ ވާހަކަތަކުގައި ނުހައިކް ބައިވެރިވެ ހަދައެވެ. ކޮންމެ ދުވަހެއްގެވެސް ނަމާދު ގަޑިތަކުގައި މިސްކިތަށް ނުދެވިއްޖެނަމަ އޭނާއަށް ޚާއްސަކުރެވިފައިހުރި ކެބިންގައި ނުހައިކް ނަމާދުކޮށް ހަދައެވެ. އެމަންޒަރުތައް ބައެއްފަހަރު ޓަކިޖެހުމެއްނެތި އެކެބިންއަށް ވަންނަ ޝަޔަމްއަށްވަނީ ފެނިފައެވެ. ހައިރާންވެހުރެ އޭނާ އެކަމާއި ގުޅޭގޮތުން ނުހައިކްއާއި ސުވާލުކޮށް ހެދިއެވެ. ޝަޔަމްއަށް އެކަންކަންވީ މަޖާކަމަކަށެވެ. ވާނީވެސް އެހެންނޫންހެއްޔެވެ. އޭނާ އުފަންވީ "ނަމެއްގައި" މުސްލިމު އާއިލާއަކަށްވިއަސް އޭނާ ބޮޑުވެގެންއައީ ދީނާ ބެހޭ އެއްވެސް އިލްމެއް ނުލިބިއެވެ. ޚުދު އޭނާގެ މައިންބަފައިންގެ ފަރާތުންވެސް އޭނާ އެފަދަ މަންޒަރުތަކެއް ނުދެކެއެވެ.\nއަބަދުވެސް ނަމާދުކޮށް ހަދާތީ އޭނާ ދުށީ މުހުސިނާއެވެ. ދެންވެސް އޭނާގެ މަންމަ ފާރާތު އާއިލާގައިތިބި އުމުރުން ދުވަސްވީމީހުނެވެ. އެހެންވެ އޭނާއަށް ހީވެފައިއޮތީ އެއީ މުސްކުޅި އާދައެއްކަމުގައެވެ. ބައެއްފަހަރު ނުހައިކްގެ އެހުންނަނީ ކުރީޒަމާނުގެ މީހުންގެ ހުންނަފަދަ ބޯދާ ޚިޔާލުތައްކަމަށް ޝަޔަމްއަށް ގަބޫލުކުރެވެނީ އެހެންވެއެވެ. ޝަޔަމްގެ އެދަފަ ވިސްނުމެއް ހުންނާތީ ނުހައިކް އަޖައިބުވިއެއްކަމަކު ހިތާހިތުން ޝަޔަމްއަށް ހިދާޔަތް ދެއްކެވުންއެދި އޭނާއަށް ދުޢާކުރެވުނެވެ.\nފުރާ ދުވަސްއައިސް ޖެހުނުއިރު ނުހައިކްގެ ހިތަށް އެކި އެއްޗެހި އަރައިފައިބަމުން ދިޔައެވެ. ސާރާ އެކަނި ބަހައްޓައިފައިދާންވުމުން ހިތްނުތަނަވަސްވެފައިވިއެއްކަމަކު ސާރާގެ ބަސް ނުހައިކް ގަބޫލުކުރިއެވެ. އޮސްޓްރޭލިއާއަށްދާން ފުރުމުގެ ކުރިން ނުހައިކް ލަމްޔާ އާއި ބައްދަލުކޮށް ސާރާގެ ހާލު ބަރާބަރަށް ބެލުމަށް އެދުނެވެ. ބޭބެއަށްޓަކައި އުފާކުރާ ހާލު ލަމްޔާ އެކަމަށް އެއްބަސްވީ ނުހައިކް ސާރާ އާއި މެދުގައި ކަންބޮޑުނުވުމަށް ބުނަމުންނެވެ. އެ މަންމަ އެކަނިވިޔަ އޭނާ ނުދޭނޭކަމަށް ވައުދުވަމުންނެވެ. އަމިއްލަ ހިތާމަތަށް އާއިލާގެ ކުރިމަތީގައި ހިނިތުންވެހުރެ ފޮރުވަމުން ކެތްތެރިވުމަށް ލަމްޔާ މަސައްކަތްކުރަމުން ދިޔައިރު އެއިން އެއްވެސް ކަމެއްގެ ހިލަމެއް އެމީހުނަކަށް ނުވެއެވެ.\nދިގު ދަތުރަކަށްފަހު ޝަޔަމްގެ ކާރު އެމީހުން ތިބުމަށް ހަމަޖެހިފައިވި ހޮޓަލުގެ ކުރިމައްޗަށް އައިސް މަޑުކޮށްލިއެވެ. ޝަޔަމްއާއި އެކު ފަހަތު ޝީޓުގައިއިން ނުހައިކް ދޮރުހުޅުވައިލަމުން ނުކުމެ އިސްއުފުލައިލަމުން އޭނާގެ ކުރިމަތީގައިހުރި އުސްއިމާރާތަށް ނަޒަރު ހިންގައިލިއެވެ. ހަމައެކަނި އެއިމާރާތުގެ ބޭރުފުށަށް ބަލައިލުމުންވެސް އެތަނަށް އަންނާނީ ކޮންފެންވަރެއްގެ ބައެއްކަން އެނގޭހައިވެއެވެ. ވަށައިގެން އެކިދިމަދިމާ ބަލަމުންދިޔަ ނުހައިކްއަށް ގޮވައިލަމުން އަތުގެ އިޝާރާތުން އައުމަށް ޝަޔަމް އަންގައިލިއެވެ.\nއާޝޯޚުވެހުރެ ޝަޔަމްގެ ފަހަތުން އެހޮޓެލަށް ވަދެގެން ނުހައިކް އައެވެ. ހޮޓެލުގެ ލޮބީ ބޮޑުވެފައި ތަނަވަހެވެ. ލޮބީގެ އެކި ހިސާބުގައި މީހުނަށް މަޑުކޮށްލައިގެން ތިބެވޭނޭހެން ބޮޑެތި ސޯފާ ސެޓުތައް ބަހައްޓައިފައިހުއްޓެވެ. ދުވަހަކުވެސް އެފަދަ ތަނަކަށް އާދެވިފައިނުވާ ނުހައިކްއަށް އެހުރިހައި މަންޒަރެއްވީ ވަރަށް އައު މަންޒަރަކަށެވެ.\nޝަޔަމްގެ ފަހަތުން ގޮސް ލިފްޓަށް އެރެންދެން ދިމާވާ އެކި މީހުން ޝަޔަމްއާއި ކުރިމަތިލަމުން ދިޔައީ ފުޅާ ހިނިތުންވުންތަކާއެކުއެވެ. އެމީހުންގެ އަމަލުތައްހުރިގޮތުން އެމީހުނަށް ޝަޔަމް އެނގޭކަން ނުހައިކްއަށް ވިސްނުނެވެ.\nލިފްޓަށް އަރަމުން އެމީހުންތިބެން ހަމަޖެހިފައިހުރި ފަންގިފިލާގެ ނަމްބަރަށް ޝަޔަމް ފިތައިލިއެވެ. ޝަޔަމްގެ ކޮންމެ ހަރަކާތަކަށް ފަރުވާތެރިވެ ބަލަހައްޓައިގެން ނުހައިކް ހުއްޓެވެ.\n"ވަރަށް ހައިރާންވެފަ ދޯ ތިހުރީ.. ހެހެ.. މިއީ އަހަރެންގެ ބައްޕަގެ ހޮޓެލެއް. އަހަރެންގެ ބައްޕަ އަކީ މިތަނުގަ ހޮޓެލްގެ ވިޔަފާރިތައްް ހިންގާ މީހެއް. އަހަރެންގެ އޮފީހާއި އެންމެ ކައިރީގައިހުރީ މިހޮޓެލް ވީމަ ބައްޕަ ގާތު ބުނީ މިތަނުގަ އަހަރުމެންނަށް ތިބެވޭނެގޮތް ހަމަޖައްސައިދެން.." ނުހައިކް ސުވާލެއް ނުކުރި ނަމަވެސް އެހިތުގައިވި ސުވާލުތަކަށް ޝަޔަމް ޖަވާބުދިނެވެ. ހީވަނީ ނުހައިކްގެ ހިތުގައި އޮތް އެއްޗެއް އެނގިގެން ބުނެލިހެންނެވެ.\nލިފްޓްއިން ނުކުމެގެން އައިސް ނުހައިކްއަށް ޚާއްސަކުރެވިފައިވި ކޮޓަރީގެ ކުރިމަތީގައި ޝަޔަމް މަޑުކޮށްލިއެވެ. އަދި އެކޮޓަރިއާއި ކުރިމައްޗަށް ވާގޮތަށް އެހުރީ ޝަޔަމްގެ ކޮޓަރިކަމަށް ބުނެލިއެވެ. އޭރު ހޮޓެލްގެ ދެ މުއައްޒިފަކު ނުހައިކް އާއި ޝަޔަމްގެ ލަގެޖްތައް ހިފައިގެން އައިސް އެހިސާބަށް މަޑުކޮށްލަނީއެވެ. އަތުގައިއޮތް ކީކާރޑުން ކޮޓަރިތައް ހުޅުވުމަށްފަހު ލަގެޖްތައް އެތެރަށް ވެއްދުމަަށްފަހު ނުކުމެ ނުހައިކްއާއި ޝަޔަމްއަތަށް ކީކާރޑު ދިނެވެ. އަދި އަވަސް ހިނގުމެއްގައި އެތަނުން އެނބުރި ދިއައެވެ.\n"މީ މިހޮޓެލްގަ ހުރި އެންމެ ބޮޑެތި ކޮޓަރީގެ ތެރެއިން ދެކޮޓަރި.. މި ދެ ކޮޓަރީގެ ވިއު ވެސް ވަރަށް ސަޅިވާނެ.. ހީކުރަން ނުހައިކްއަށް ކަމުދާނެކަމަށް.. މިއަދު އަރާމުކޮށްލާނީ.. އޮފީހަށްދާނީ މާދަމާ.." ކޮޓަރީގެ ކުރިމަތީގައި ހުއްޓިހުރެ ޝަޔަމް ބުނެލިއެވެ. ނުހައިކް ބޯޖަހައިލުމުން ހިނިތުންވުމެއް ބަދަލުކޮށްލުމަށްފަހު ޝަޔަމް އޭނާގެ ކޮޓަރިއަށް ވަނެވެ. ނުހައިކްވެސް މަޑުމަޑުން ދޮރު ހުޅުވައިލުމަށްފަހު ކޮޓަރިއަށްވަދެ ދޮލުލައްޕައިލިއެވެ.\nޝަޔަމް ބުނީ ތެދެކެވެ. އެއީ ހިތްގައިމު ތަނަވަސް ކޮޓަރިއެކެވެ. ވަށައިގެން ނަޒަރު ހިންގަމުންދިޔަ ނުހައިކްއަަށް ހީވީ މުޅިން އެހެން ދުނިޔެއަކަށް އާދެވިގެން އުޅެވޭހެނެވެ. ހިތްހަމަޖެހިފައިހުރެ ކޮޓަރީގެ އެއްއަރިމަތީގައިހުރި އޭނާގެ ފޮށި ހުޅުވައިލުމަށްފަހު ފެންވަރައި ތާޒާވެލުމަށް އޭނާ އަވަސްވެގަތެވެ.\nޖެހިގެންއައި ދުވަސްތައްވީ ބުރަ ދުވަސްތަކަކަށެވެ. އުޅެންޖެހިފައިހުރިގޮތުން ޝަޔަމްއާއި އެކުގައި އޮފީހުގައި ވަގުތުތައް ހޭދަވެގެން ދާގޮތްވެސް ނުހައިކްއަށް އިހުސާސުނުވެއެވެ. ހީކުރިވަރަށްވުރެ އެއޮފީހުގައި މަސައްކަތްކުރަމުންދިޔަ މުއައްޒިފުންވީ އެކުވެރި މީހުނާއި ގުޅޭ ބަޔަކަށެވެ. އެތަނުގައި ހިތްހަމަޖެހިގެން މަސައްކަތްކުރުމަށް ނުހައިކްއަށް އެހައި ފަސޭހަކަމަކަށްވީ އެހެންވެއެވެ. ނުހައިކްގެ އެކި ޚިޔާލުތައް އެމީހުނަށް ވަރަށް ކަމުދިޔައެވެ. އެހެންމީހުނަަށް ފާހަގަނުވާ ކުދިކުދި ތަންތަންކޮޅުވެސް ނުހައިކް ވަރަށް ފަސޭހަކަމާއެކުގައި ފާހަގަކޮށްލައެވެ. އަދި އެތަންތަންކޮޅު ރަނގަޅުކުރާނެ އެކި ގޮތްތައް ހުށައަޅައެވެ. އެފަދަ ވަގުތުތަކުގައި ޕްރޮޖެކްޓްގައި ޝަޔަމްގެ ދަށުން އެންމެ އިސްކޮށް މަސައްކަތްކުރަމުންދިޔަ މީހާ ޝަޔަމްއަށް ބަލައިލަމުން ހިނިއައިސްފައި ބޯޖަހައިލަނީ ޝަޔަމްގެ ހޮވުން ވަރަށް ރަނގަޅޭ ބުނެލާފަދަ ގޮތަކަށެވެ. ނުހައިކް އެ ޕްރޮޖެކްޓްގައި ބައިވެރިވީފަހުން އެޕްރޮޖެކްޓް އެތައްތަނެއް ފުރިހަމަވެއްޖެކަމުގައި އޭނާ ގަބޫލުކުރިއެވެ.\nބުރަކޮށް އުޅެމުން ދިޔަނަމަވެސް ނުހައިކް ބަރާބަރަށް އޭނާގެ މަންމަ އާއި ކޮއްކޮއަށް ގުޅައި ހާލުބަލައި ހަދައެވެ. އަދި ޕްރޮޖެކްޓް ނިމުނުހައި އަވަހަށް އިރާދަފުޅުން އެނބުރި އެމީހުންގެ ގާތަށް ދާނެކަމަށް ނުހައިކް ބުނެލިއެވެ. ގިނަފަހަރު އާއިލާއަަށް ގުޅެނީ އޮފީހުގައި ބުރަކޮށް އުޅުމަަށްފަހު އެނބުރި ނުހައިކް ހުންނަ ހޮޓަލަށް އައިސްފައިކަމުން ވެފައިހުންނަ ވަރުބައްޔާއެކު ލަމްޔާގެ ފަރާތުންފެންނަމުންދިޔަ ހަމަހިމޭންކަމަށް ނުހައިކްގެ ސަމާލުކަން މާބޮޑަށް ހުއްޓޭގޮތެއްނުވެއެވެ. ފެށުނީއްސުރެވެސް ލަމްޔާ އަކީ ބަސްމަދުކުއްޖަކަށް ވާތީ ކަމަށްވެސް ވެދާނެއެވެ. ނުވަތަ އަމިއްލަ އިހުސާސުތައް ފޮރުވަން ލަމްޔާ ކުޅަދާނައީއެވެ.\nމުޅި ދުވަސް އެކިކަންކަމުގައި ނިމިގެންދިޔައެއްކަމަކު ކޮންމެ ދުވަހަކުވެސް ކޮންމެސް އެއްވަގުތެއްގައި ޝަޔަމް ޖިޔާއަަށް ގުޅައި ރާއްޖޭގައިހުރި އޭނާގެ އޮފީހުގެ ކަންކަން ކުރިއަަށްދަމުންދާގޮތް ބަލައެވެ. އާއިލާ ކުއްޖަކަށްވެފައި އެދެމެދުގައިއޮތް ވަރުގަދަ ގުޅުމެއްގެ ސަބަބުން ޝަޔަމް ޖިޔާ އާއި އެކަންކަން ހަވާލުކުރީ ވަރަށް އިތުބާރުކޮށްފައެވެ. އެހެނަސް ޖިޔާގެ ހިތުގައިވަނީ ހަސަދައިގެ ގިނި ރޯވަންފަށައިފައެވެ. ޝަޔަމްއާއި ނުހައިކްގެ ގުޅުން ގާތްވެދާނެތީ އޭނާ ޖެހިލުންވެއެވެ. އޭނާއަށް ނުހައިކްގެ ހިތް ކާމިޔާބުނުކުރެވުނުއިރު ޝަޔަމްއަށް އެކަން ކާމިޔާބުވާކަށް އޭނާގެ ހިތެއް ނޭދެއެވެ.\nހީކުރިވަރަށްވުރެ އަވަހަށް ޕްރޮޖެކްޓްގެ މަސައްކަތްތައް ނިންމައިލެވުނެވެ. ރެޔާއި ދުވާލުކުރި ބުރަމަސައްކަތާއި މެދުގައި ހުރިހައި އެންމެންވެސްތިބީ ހިތްހަމަޖެހިފައެވެ.\nމަސައްކަތްތައްނިމި ފުރުމަށް ބާކީ ދެދުވަސް އޮތުމުން ޝަޔަމް ބޭނުންވީ މަޖާކޮށްލާށެވެ. ރޭގަނޑު އޭނާއާއި އެކުގައި ކްލަބަކަށް ދިއުމަށް ނުހައިކްއަަށް ދައުވަތު ދިނުމުން ވަގުތުން ނުހައިކް އެކަމުން މަނާވެގަތެވެ. ނުހައިކް ދާން ބޭނުން ނުވުމުން ޝަޔަމްވެސް ކޮންމެހެން ގަދަކަމުން ނުހައިކް ގެންދިއުމަކަށް ނޫޅުނެވެ. އޭނާގެ އެންމެ ގާތް އެކުވެރިޔާއަަށް ގުޅައިލަމުން އެހިސާބުގައިހުރި ކްލަބަކަށް ރޭގަނޑު އައުމަަށް ޝަޔަމް ބުނެލިއެވެ.\nޝަޔަމްގެ ދައުވަތުވީ މައިކްއަަށް ލިބުނު ރަނުގެ ފުރުސަތަކަށެވެ. ހިތުގައިވި ނުބައި އެދުން ފުއްދުމަަށް އޭނާ ބޭނުންވެފައި ހުންނަތާ ލައްކަ ދުވަސްވެއްޖެއެވެ. އެހެނަސް ހިތަށްވެރިވެގެންދިޔަ ޚިޔާލުތަކުން މައިކްގެ ސިކުނޑި ހާސްކުރުވިއެވެ. ދެފަރާތަަށް ބޯހޫރުވައިލަމުން ބަރާބަރު ގަޑިއަަށް އޭނާ ޝަޔަމް ބަލައިދާނެކަމަށް ބުނެލިއެވެ.\nއިރުއޮއްސެމުންދިޔައިރު އެމަންޒަރަަށް ބަލަހައްޓައިގެން ކޮޓަރީގެ ބޮޑު ބިއްލޫރި ދޮރު ކައިރީގައި ނުހައިކް ހުއްޓެވެ. އުޑުމައްޗަށް ވެރިވަމުންދިޔަ ތަފާތު ކުލަވަރު ފަނޑުވެފައިވީ ޖަމާވަމުންދިޔަ ބޮޑު ކަޅު ވިލާތަކުންނެވެ. ވިއްސާރަވާން އުޅޭކަމުގެ ނިޝާންތައް ބަލާލި ކޮންމެ ދިމާލަކުން ފައުޅުވަމުންދިޔައެވެ.\nކުރާނެ ކަމެއްނެތިފައި ހުރުމުގެ ބަދަލު އެހޮޓެލް ކައިރީގައިހުރި އެކި ފިހާރަތަކުން ވިޔަފާރިކޮށްލުމަަށް ނުހައިކްގެ ހިތަަށް އެރިއެވެ. އެނބުރިދާއިރު ސާރާ އާއި ލަމްޔާއަށް ކޮންމެވެސް ހަދިޔާއެއް ގެންދިއުމަށް އޭނާގެ ހިތްއެދުނެވެ. ވިއްސާރަވެދާނެތީ މާދުރު ފިހާރަތަކަށް ދިއުމުގެ ޚިޔާލު އޭނާ ދޫކޮށްލިއެވެ.\nއިޝާ ނަމާދަށްފަހު ތައްޔާރުވެލައިގެން ނުހައިކް ކޮޓަރިން ނުކުތް ވަގުތުވީ ޝަޔަމްވެސް ކްލަބަށް ދިއުމަށް ތައްޔާރުވެލައިގެން ނުކުތް ވަގުތަށެވެ. ޝަޔަމް ލައިގެންހުރި ހެދުމުން އޭނާގެ ލޫޅާފަތި ހަށިގަނޑުގެ ވަނާތައް އެއްވެސް ފޮރުވުމެއްނެތި ފައުޅުވަމުންދިޔައެވެ. ގަޔަށް އެމަޑު ނޫކުލައިގެ ހެދުން ހިފައިލައިފައިވީއިރު ހެދުމުގެ ކުރުކަމުން ދޮންފައިގެ ބޮޑުބަޔެއްވެސް އޮތީ ހާމައަަށް ފެންނާށެވެ. އެއްފަހަރު ޝަޔަމްއަށް ބަލައިލިގޮތަަށް ނުހައިކް އިސްޖަހައިލީ ދެވަނަފަހަރަަށް ބަލައިލަން ބޭނުންނުވެގެންނެވެ. ނުހައިކްގެ މިއަމަލުން ޝަޔަމްގެ މަޑު ފިޔާތޮށި ތުންފަތްމައްޗަށް ލާނެތް ހިނިތުންވުމެއް ވެރިވެގެންދިޔައެވެ. އަދި ނުހައިކްއަށް ބަލަހައްޓައިގެންހުރެ އޭނާ ދަނީކަމަށާއި މާދަމާގެ ވަގުތުތައް ނުހައިކް ގޮވައިގެން އޭނާގެ ސިޓީ ދައްކައިލުމުގައި ހޭދަކުރާނެ ވާހަކަ ބުނެލިއެވެ. ނުހައިކްގެ ފަރާތުން އެއްވެސް ޖަވާބެއް ނުލިބުނެއްކަމަކު އަތުކުރީގައިއޮތް ގަޑިއަށް ބަލައިލަމުން ޝަޔަމް އެތަނުން ދިއުމަަށް ހިނގައިގަތެވެ.\nޝަޔަމް ދިޔަދިމާއަށް ނުހައިކްއަަށް ބަލަހައްޓައިގެން ހުރެވުނީ ހިތްދަތިގޮތަކަށެވެ. މީހެއްގާތުގައި ނުބުނި ނަމަވެސް ފާއިތުވެ ގޮސްފައިވާ ދުވަސްތަކުގައި ނުހައިކްއަށްވަނީ ޝަޔަމްއަށް ޚާއްސަކަމެއްދެވެން ފަށައިފައެވެ. ޝަޔަމްއާއި އެކުގައި ވުމަށް އޭނާގެ ހިތްއެދެއެވެ. އެއަންހެންކުއްޖާ އާއި ދުރުގައިހުރުން އޭނާއަށްވަނީ ދަތިކަމަކަށްވެފައެވެ. ނަމަވެސް އިސްވެ އެފަދަ އެއްވެސް އެއްޗެއް ބުނާކަށް ނުހައިކްގެ ޟަމީރު އެއްބަހެއް ނުވެއެވެ. އޭނާ އާއި ޝަޔަމް އަޅައިނުކިޔޭނެކަން ޚުދު އޭނާއަށްވެސް ވިސްނެއެވެ. އެދެމީހުންނަކީ އެކަށީގެންވާ ދެމީހުންނޫންކަން އޭނާގެ ހިތަށް ވިސްނައިދޭން އޭނާ މަސައްކަތްކުރެއެވެ. ސިކުނޑީގެ ހައިޖާނުގަނޑު މަތަކުރުމަށްޓަކައި ފުންނޭވައެއް ދޫކޮށްލަމުން ތިރިއަަަށް ދިއުމަށްޓަކައި ނުހައިކް މިސްރާބުޖެހިއެވެ. ހިތާހިތުން ޝަޔަމްގެ ރައްކާތެރިކަމަށްއެދި އޭނާއަަށް ދުޢާކޮށްލެވުނީ ކީއްވެކަމެއް ނޭނގެއެވެ.\nހޮޓެލުން ނުކުމެގެންއައިސް ކާރަށް އެރި ޝަޔަމް ފެނުމުން މައިކްއަަށް ހިންދިރުވައިލެވުނެވެ. އެތައްދުވަހަކަށްފަހު ޝަޔަމް ފެނުނުއިރު އޭނާގެ ރީތިކަން އިތުރަަށް ފުރިހަމަވެފައި ހުރިހެންވެސް މައިކްއަށް ހީވިއެވެ. ނުލަފާ ގޮތަކަށް ހީލަމުން ހާމަވެފައިވީ ޝަޔަމްގެ ރީތިދެފަޔަށް މައިކް ނަޒަރު ހިންގައިލިއެވެ. އެއާއެކު އޭނާގެ ކެތްތެރިކަން ކޮޅުންލައިގެންނުދިޔައީ ކިރިޔާއެވެ.\n"މިރޭ ހީވޭ ވަކިން ޝަޔަމް ރީތިހެން.. ތިހެދުން ޝަޔަމްއާ ވަރަށް ގުޅޭ.." ކާރު ދުއްވައިލަމުން މައިކް ޝަޔަމްއަށް ތައުރީފުކޮށްލިއެވެ. މައިކްގެ ބަސްތަކުން ޝަޔަމްގެ ތުންފަތުގައިވި ހިނިތުންވުން ފުޅާވެގެން ދިޔައެވެ. ނުހައިކް އޭނާއަށް އެފަދަ ތައުރީފެއް ނުކުރަނީ ކީއްވެހެއްޔެވެ؟ އެފަދަ ބަސްތައް އޭނާ އަހާހިތްވަނީ ނުހައިކްގެ ފުށުންނެވެ.\nނުހައިކްގެ ޚިޔާލުތަކަށް ގެއްލިހުރެ ޝަޔަމް ހޮޓަލާއި ދިމާއަށް ނަޒަރު ހިންގައިލިއެވެ. އޭރު ހޮޓެލުގެ އެއްފަރާތުގައި އެކާރާއި ދިމާއަށް ބަލަހައްޓައިގެންހުރި ނުހައިކް އޭނާ ދުއްޓެވެ. ހިތަށް އުފާވެރިކަން ލިބުނެއްކަމަކު ޝަޔަމް އެއިންކަމެއް އޭނާގެ މޫނުމައްޗަކުން ފައުޅެއް ނުކުރެއެވެ.\n"މައިކް.. ކޮންތަނަކަަށް ތިދަނީ؟" އެމީހުން ދިއުމަަށް ހަމަޖެއްސި ކްލަބް ފަސްދީ މައިކްދާން ފެށުމުން ހައިރާންވެފައި ޝަޔަމް އަހައިލިއެވެ. ޝަޔަމްއަށް ބަލައިލަމުން ވަކި އެއްޗެކޭ ބުނުމެއްނެތި މައިކް ކުރިއަަށް ކާރު ދުއްވަމުންދިޔައެވެ. ޝަޔަމް ފެނުމާއެކު އޭނާގެ ހަމަބުއްދި ފިލައިފައިވާކަހަލައެވެ. އެއްވެސް ކަމަކާއި މެދުގައި އިތުރަަށް އެއްވެސް ވިސްނުމެއް ހިންގާކަަށް އޭނާ ބޭނުމެއްނުވެއެވެ. އެހިތުގައިވި އެދުންވަނީ އެހެންހުރިހައި ކަމެއްގެ މައްޗަށް ކުރިހޯދައިފައެވެ. ލައްކަ ދުވަހު އޭނާ ކެތްވެސް ކޮށްފިއެވެ. އެހެނަސް އެމަލުގެ ފޮނިމީރުކަން ނުލިބެނީސް އޭނާގެ ތެޅިފޮޅެމުންދިޔަ ނަފުސަށް ހަމަޖެހުމެއް ނުލިބޭނެކަން އޭނާއަށް އެނގެއެވެ.\nސުވާލުގެ ނަޒަރަކުން އެކިދިމަދިމާ ބަލަމުން ޝަޔަމް ދިޔައެވެ. ކްލަބާއި ތަންކޮޅެއް ދުރުގައިއޮތް އަނދިރި ގޯޅިއެއްގެ ތެރެއަށް މައިކް ކާރު މަޑުކޮށްލިއެވެ. އެއީ ވަރަށް މަދުން ނޫނީ މީހުން އަންނަ ހިސާބެއްނޫންކަން ޝަޔަމް ދަނެއެވެ. ކޮންސްޓްރަކްޝަންގެ އެކި މަސައްކަތްތައް ކުރިއަށްދަމުންދިޔަ އިމާރާތްތައް އެހިސާބުގައި ގިނައެވެ. ނިތަށް ރޫއަރުވައިލަމުން ޝަޔަމް މައިކްގެ މޫނަަށް ބަލައިލީ މިއީ އޭނާކުރާ ނުބައި ސަމާސާއެއްކަމަށް ހީކޮށެވެ.\n"މައިކް.. ސީރިއަސްލީ.. މީ ކޮންކަމެއް؟ ކީއްކުރަން މިތަނަަށް ތިއައީ؟ ހިނގާ އެނބުރިދާން.. ބަލާބަލަ މިތަން ފެންނަލެއް ބިރުވެރިކަން.. އަހަރެން އެބަ ޖެހިލުންވޭ.." ވަށައިގެން އެކި ދިމަދިމާއަށް ނަޒަރު ހިންގަމުންދިޔަ ޝަޔަމްގެ ހިތަށްވަނީ ބިރުވެރިކަން ވަދެފައެވެ. ނަމަވެސް ޝަޔަމްގެ އަޑުގައިވި ޖެހިލުންވުމާއި ހާސްކަން މައިކްއަށް ފާހަގަނުވާފަދައެވެ. އެއަށްވުރެ އޭނާގެ ސިކުނޑިއަށް އަތްގަދަކުރަމުންދިޔަ ޚިޔާލުތައްވަނީ ފުންވެފައެވެ. މަސްތީގިތޮތަކަށް ޝަޔަމްއަށް ބަލައިލަމުން އޭނާ ޝަޔަމްގެ ހާމަވެފައިއޮތް ފަލަމަސްގަނޑުގައި އަތުން މަޑުމަޑުން ފިރުމައިލިއެވެ. މައިކްގެ އެއަމަލާއެކު ސިހިފައި ޝަޔަމްއަަށް އޭނާ އާއި ދިމާއަށް ބަލައިލެވުނެވެ. ފަނޑުއަލިކަމުގެ ތެރޭގައި ފެންނަމުންދިޔަ ޝަޔަމްގެ މޫނާއި ދިމާއަަށް ގުދުވެލަމުން މައިކް އެއްއަތުން ޝަޔަމްގެ ފަންއިސްތަށިނޑު އެއްފަރާތްކޮށްލިއެވެ. އަދި ޝަޔަމްއަށް ދުރަށްޖެހިލުމަށް ކުޑަވެސް ވަގުތުކޮޅެއްނުދީ އޭނާގެ ބޮޑު ދެއަތުން ޝަޔަމްގެ މޫނުގެ ދެފަރާތުގައި ހިފަހައްޓައިލިއެވެ. "މައިކް" މައިކްގެ އަމަލުތައް އިމުން ބޭރުވެގެންދާހެންހީވެ އަމިއްލަ ނަފުސަށް ވެރިވަމުންދިޔަ ނުތަނަވަސްކަމާއި ހާސްކަމާއެކު ޝަޔަމްއަަށް ގޮވައިލެވުނެވެ. އެހެނަސް ޝަޔަމްގެ ބިރުވެރިކަމުން ފުރިފައިވިއަޑު ކާރުގެ ތެރެއަށް ހިނދިގެން ދިޔައީއެވެ.\n🔥ރީން🔥 November 17, 2020\nވ.ރީތި މިބައިވެސް މާޝާ ﷲ 💯🔥✅💖💟! ދެންއިންބަޔަށް އިންތިޒާރު ކުރަން ! އަޅޭ ޝަޔަމް އަށް ދެރަ ގޮތެއް ނަހަދައްޗޭ ! ވަރަޑް ސަޅިވާނެ ނުހައިކް ޝަޔަމް ސަލާމަތް ކުރިއްޔާ !\nނައު November 17, 2020\nNaufa November 17, 2020\nތެންކްސް ރީން.. ލެޓްސް ސީ ދޯ.. 🥰❤


Channel 13 in Gasim ge abura behey kamah bune JP in Broadcom ah\nޗެނަލް 13އިން ގާސިމްގެ އަބުރާ ބެހޭ ކަމަށް ބުނެ ޖޭޕީއިން ބްރޯޑްކޮމްއަށް\nސަރުކާރާއި ޕީޕީއެމްގެ ސިޔާސަތުތައް ޕްރޮމޯޓްކުރާ، ޗެނަލް 13 އިން ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ އަބުރަށް އުނިކަން އަންނަ ފަދަ ޕްރޮގްރާމްތައް ތަކުރާރުކޮށް ދައްކަމުންދާ ކަމަށް ބުނެ އެ ޕާޓީން ބްރޯޑްކާސްޓިން ކޮމިޝަނަށް މައްސަލަ ހުށަހަޅައިފި އެވެ.\nޖުމްހޫރީ ޕާޓީގެ ސެކްރެޓްރީ ޖެނަރަލް އަހުމަދު ސަމީރު ބްރޯޑްކާސްޓިން ކޮމިޝަންގެ ރައީސް މުހައްމަދު ޝަހީބަށް ފޮނުއްވި ސިޓީއެއްގައި ބުނެފައިވަނީ ގާސިމްގެ އަބުރަށް ހުތުރުވާ ގޮތަށް ހަގީގަތާ ހިލާފަށް ތަފާތު ޕްރޮގްރާމްތައް ހަދައިގެން ދައްކަމުންދާއިރު ވެސް އެ ކޮމިޝަނުން މިހާތަނަށް އެއްވެސް ފިޔަވަޅެއް އަޅާފައިނުވާތީ ކަންބޮޑުވާ ކަމަށެވެ.\nޗެނަލް 13އިން މިރޭ "ގާސިމްގެ އަނދިރި ފަރާތް" ނަމުގައި ޕްރޮގްރާމެއް ގެނެސްފަ އެވެ. އެ ޕްރޮގްރާމް ވަރަށް ގަދައަށް އިޝްތިހާރު ވެސް ކޮށްފައިވެ އެވެ. އެ ޕްރޮގްރާމްގައި ގާސިމްއާ ގުޅޭ ގޮތުން ތަފާތު ވާހަކަތަކާއި ތުހުމަތުތައް ކޮށްފައިވެ އެވެ.\nއެކަންކަމަކީ ބްރޯޑްކާސްޓްކުރުމުގެ އާންމު މިންގަނޑާ ހިލާފަށް ހިންގަމުންދާ ކަމެއް ކަމަށް ބުނެ ޖުމްހޫރީ ޕާޓީން އެދުނީ އެ މައްސަލަ ބްރޯޑްކާސްޓިން ކޮމިޝަނުން ބަލައިދިނުމަށެވެ.\nޗެނަލް 13 އިން އިދިކޮޅު ލީޑަރުންނާ ގުޅޭ ގޮތުން ތަފާތު ތުހުމަތުތައްކޮށް ޕްރޮގްރާމްތައް ދެއްކި ނަމަވެސް މިހާތަނަށް އެއްވެސް ފިޔަވަޅެއް އަޅާފައެއް ނުވެ އެވެ. ކުރީގެ ރައީސް މައުމޫން އަބްދުލް ގައްޔޫމްގެ އަބުރުފުޅަށް އުނިކަން އަންނާނެ ފަދަ ގޮތަކަށް ކުރެހުންތަކެއް ވެސް އެ ޗެނަލްއިން ދެއްކި އެވެ.\nއެ ޗެނަލްއާމެދު ކޮމިޝަނުން މިހާތަނަށް އެއްވެސް ފިޔަވަޅެއް ނޭޅި ނަމަވެސް ރައީސް އަބްދުﷲ ޔާމީންގެ އަބުރުފުޅަށް އަރައިގަތް ކަމަށް ރާއްޖެޓީވީ އެކި ފަހަރު މަތިން ވަނީ ބޮޑު އަދަދުތަކުން ޖޫރިމަނާކޮށްފަ އެވެ. އޭގެއިތުރުން ވީޓީވީ ވެސް ވަނީ މިފަހުން ޖޫރިމަނާކޮށްފަ އެވެ. އެ ދެ ޗެނަލް ވެސް ޖޫރިމަނާކޮށްފައިވަނީ ޓީވީގައި މީހަކު ދެއްކި ވާހަކަތަކެއްގެ މައްޗަށް ބިނާކޮށެވެ.\nއީއައިއޭ ހެދުމުގެ ހުރިހާ ބާރެއް އަލުން އެންވަޔަރުމަންޓް މިނިސްޓްރީއަށް


Kaivenyyah Fahu Kuri Furathama Dhathuru Gai Dhemafirin Maruvehjje - Vaguthu\nކައިވެންޏަށް ފަހު ކުރި ފުރަތަމަ ދަތުރުގައި ދެމަފިރިން މަރުވެއްޖެ\nއިނގިރޭސިވިލާތުގެ ދެމަފިރިޔަކު ކައިވެނިކޮށްގެން ފުރަތަމަ ކުރި ދަތުރުގައި ދަތުރުކުރި ހެލިކޮޕްޓަރު ވެއްޓި ދެމަފިރިންނާއި އެމީހުންގެ ތިން އެކުވެރިން މަރުވެއްޖެއެވެ.\nއެއީ އުދާ ކިޔާ އުމުރުން 29 އަހަރުގެ އަންހެން މީހާ މަރުވީ ހެލިކޮޕްޓަރު ވެއްޓުމުގެ ސަބަބުން ލިބުނު އަނިޔާތަކަށް ފަރުވާ ދެމުން ދަނިކޮށް އިއްޔެ އެވެ. އޭނާގެ ފިރިމީހާ 31 އަހަރުގެ ޖޮނަތަން މަރުވީ ހެލިކޮޕްޓަރު ވެއްޓުނު ވަގުތުއެވެ. ހެލިކޮޕްޓަރު ވެއްޓުނީ ފެބްރުއަރީ މަހުގެ 10 ވަނަ ދުވަހު އެވެ.\nމީޑިއާ ރިޕޯޓްތައް ބުނާ ގޮތުގައި ހެލިކޮޕްޓަރު ވެއްޓުނީ ފަރުބަދަ މަތީ ސަރަހައްދަކަށެވެ. މީހުން ދިރިއުޅޭ ސަރަހައްދާއި ވަރަށް ދުރު އެކަހެރި ސަރަހައްދަކަށް ހެލިކޮޕްޓަރު ވެއްޓުމުން ކުއްލި ހާލަތުގައި އެހީތެރިކަން ފޯރުކޮށްދޭ މީހުންނަށް ވެސް އެސަރަހައްދަށް ދިއުމަށް ދަތިތަކާއި ދިމާވިއެވެ. ހެލިކޮޕްޓަރުގައި ތިބި މީހުން ހޮސްޕިޓަލަށް ގެނެސް ފަރުވާ ދޭން ދެތިން ގަޑިއިރު ނެގި ކަމަށް ވެއެވެ.\nހެލިކޮޕްޓަރުން ދަތުރުކުރި ފަސް މީހުން މަރުވި ނަމަވެސް އިތުރު އަންހެނަކާއި ޕައިލެޓް ވަނީ މިހާދިސާ އިން މަރުނުވެ ސަލާމަތް ވެފައެވެ. އެމީހުންނަށް ހޮސްޕިޓަލްގައި ދަނީ ފަރުވާ ދެމުންނެވެ. ދެމީހުންގެ ފުރާނަ އަށް ނުރައްކާ ވާވަރުގެ އަނިޔާއެއް ލިބިފައި ނެތް ކަމަށް ރިޕޯޓްތައް ބުނެއެވެ.\nހެލިކޮޕްޓަރު ވެއްޓެން މެދުވެރި ސަބަބެއް އަދި ސާފެއް ނުވެއެވެ. ކަމާބެހޭ ފަރާތްތަކުން ބުނާ ގޮތުގައި ހެލިކޮޕްޓަރު ވެއްޓެން މެދުވެރި ސަބަބު ހޯދުމަށް ދަނީ ތަޙްްޤީޤު ކުރަމުންނެވެ.


Miaharuge Mihaathanah6lahkka Ah Vure Gina Touristun Rajje Aisifi މިއަހަރުގެ މިހާތަނަށް6ލައްކަ އަށް ވުރެ ގިނަ ޓޫރިސްޓުން ރާއްޖެ އައިސްފި – Huvadhoo News Miaharuge Mihaathanah6lahkka Ah Vure Gina Touristun Rajje Aisifi Huvadhoo News\nމިއަހަރުގެ މިހާތަނަށް6ލައްކަ އަށް ވުރެ ގިނަ ޓޫރިސްޓުން ރާއްޖެ އައިސްފި\nމި އަހަރުގެ މިހާތަނަށް ރާއްޖެ 600،000 އަށްވުރެ ގިނަ ޓޫރިސްޓުން އައިސްފިއެވެ.\nރާއްޖެ އަށް މިމަހުގެ 29 ގެ ނިޔަލަށް 603،815 ޓޫރިސްޓުން އައި އިރު، މިއީ މިދިޔަ އަހަރު މި މުއްދަތުގެ ތެރޭގައި އައި 384،238 މީހުންނާ އަޅާ ކިޔާނަމަ 57 ޕަސެންޓް އިތުރުވެ އެވެ. އެހެން ނަމަވެސް މި އަދަދަކީ 2019 ވަނަ އަހަރު މި މުއްދަތުގެ ތެރޭގައި އައި 986،407 މީހުންނާ އަޅާބަލާއިރު 38 ޕަސެންޓުގެ ދަށްވުމެކެވެ.\nމިހާރު ރާއްޖޭގައި ޑެއިލީ ޓޫރިސްޓް އެރައިވަލް އުޅެނީ 3000 އަށް ވުރެ މަތީގައެވެ. އަދި މި ޓޫރިސްޓުން އެވްރެޖްކޮށް9ދުވަހު ރާއްޛެގައި މަޑުކުރާ އިރު ރާއްޖެ އަންނަ ޓޫރިސްޓުންގެ ބޮޑު ބައެއް ހިއްސާކުރަނީ ރަޝިޔާގެ މީހުންނެވެ.\n2019 ވަނަ އަހަރު ރާއްޖެ 1.7 މިލިއަން ޓޫރިސްޓުން އައެެވެ. މިދިޔަ އަހަރު ކޮވިޑާއި ގުޅިގެން ދިމާވި ހުރަސްތަކާއި އެކު ވެސް ރާއްްޖެ އަށް 555،494 ޓޫރިސްޓުން އައެވެ. މި އަހަރު ރާއްޖޭގެ އަމާޒަކީ 1 މިލިއަން ނުވަތަ 1.5 މިލިއަން ފަތުރުވެރިން ގެނައުމެވެ.


MVEX: Enme raha meeru handuluge ithurun kaashi kiraai huni eh thanakun - One Online\nއެމްވީ އެކްސް: އެންމެ ރަހަ މީރު ހަނޑުލުގެ އިތުރުން ކާށި ކިރާއި ހުނި އެއްތަނަކުން\nއެމްވީ އެކްސްއިން ވިއްކާ ބައެއް ބާވަތްތައް---\nކާށި ގަނެގެން ހުނި ގާނައި، އޭގެން ކިރުފެލި ދުވަސް މާޒީގެ ތެރެޔަށް ހިނގައްޖެއެވެ. އާދައިގެ ހަނޑުލުން ކާތަކެތި ތައްޔާރުކުރި ދުވަސްވެސް މާޒީ ވެއްޖެއެވެ. ބަތް ކެއްކުމަށް މިއަދު ބޭނުންވަނީ ކޮލިޓީ ރަނގަޅު، ފުށް ބޮޑު، މީރު ހަނޑުލެވެ. ބޭނުންވަނީ ކޮލިޓީ ރަނގަޅު ކާށި ކިރާއި ފަސޭހައިން ހުނި ލިބޭނެ ގޮތްތަކެވެ. ސިއްހީ ގޮތުން ފައިދާ ހުރި އުފެއްދުންތައް އެއް ފުރާޅެއްގެ ދަށުން ލިބޭނެ ގޮތެކެވެ. މިކަމަށް އޮތް އެންމެ މޮޅު ހައްލަކީ، އެމްވީ އެކްސް ޓްރޭޑިންއެވެ. އެ ކުންފުނިން ފަސޭހަކަމާއެކު، ވޮނޮޕޮބް ތައި ޖޭސްމިން ހަނޑުލާއި ކޮކޯޒިމް އޯގޭނިކް އަދި ކޮކޯޒިމްގެ ނޯމަލް ކާށި ކިރާއި ޑެސިކޭޓަޑް ކޮކޮނަޓް (ކާށި ހުނި) ލިބެން ހުންނާނެއެވެ. އެތަކެތި އޮންލައިންކޮށް "ގޯކާޓް އެޕުން" ފަސޭހަކަމާއެކު ގަނެލެވެން ވެސް ހުންނާނެއެވެ.\nއެމްވީ އެކްސްއިން މި ތަކެތި ދިވެހި ބާޒާރަށް ތައާރަފު ކުރިތާ މަދު ދުވަސްކޮޅެއްގެ ތެރޭގައި ގިނަ ބައެއްގެ މަގުބޫލުކަން އެ ތަކެއްޗަށް ވަނީ ލިބިފައެވެ. ނަތީޖާއަކަށްވީ ނަން މަޝްހޫރު ބޮޑެތި ފިހާރަތަކާއި ކެފޭ ރެސްޓޯރެންޓްތަކުގައި ވެސް އެމްވީ އެކްސްގެ ޕްރޮޑަކްޓްތައް ބޭނުން ކުރަން ފެށުމެވެ. އާންމު ރައްޔިތުންގެ ފަރާތުން ހާއްސަކޮށް، ބުރަކޮށް އުޅޭ ގިނަ މީހުންގެ ފަރާތުން މި ތަކެއްޗަށް އޮންނަ ޑިމާންޑް އިތުރެވެ. އެއީ އެކަމުގެ ސަބަބުން އެމީހުންގެ ވަގުތު ސަލާމަތްވުމުގެ އިތުރުން އަނގަޔަށް މީރު، ކޮލިޓީ ރަނގަޅު ތަކެތި ތައްޔާރުކޮށްލެވޭތީއެވެ.\nވޮނޮޕޮބް ތައި ޖޭސްމިން ހަނޑޫ\nވޮނޮޕޮބް ތައި ޖޭސްމިން ހަނޑޫ--\nއެމްވީ އެކްސްއިން ވިއްކާ ބާވަތްތަކުގެ ތެރެއިން އެންމެ ގިނަ ބަޔަކަށް ކަމުގޮސްފައިވާ އެއް ބާވަތަކީ ތައި ޖޭސްމިން ހަނޑުލެވެ. އެ ހަނޑުލަކީ ތާޒާ އަދި ގުދުރަތީ ޖޭސްމީންގެ ވަސް އެކުލެވިގެންވާ 100 ޕަސެންޓް ހުދު ހަނޑުލެކެވެ. ސާފުކޮށް، ޕެކެޓް ކޮށްފައިވާ މި ހަނޑޫ، ބޭނުންކުރުމުގެ ކުރިން ދޮންނަން ނުޖެހޭ އިރު، މި ހަނޑުލުގައި ވިޓަމިން އަދި މިނަރަލްގެ އެތައް މާއްދާއެއް ވެސް އެކުލެވިގެން ވެއެވެ. އެގޮތުން ވިޓަމިން ބީ- ވަން އާއި ވިޓަމިން ބީ-ތުރީ އަދި އަޔަން ހިމެނޭ އިރު، މިއީ ގްލޫޓަން ފްރީ ހަނޑުލެކެވެ. މި ހަނޑޫ އަތް ފޯރާ އަގެއްގައި ލިބެން ހުރި އިރު، އެއް ކިލޯ އަދި ފަސް ކިލޯ ޕެކެޓުގައި ވެސް ލިބެން ހުންނާނެއެވެ.\nކޮކޯޒިމް އޯގެނިކް ކާށި ކިރު\nކޮކޯޒިމް އޯގެނިކް ކާށި ކިރަކީ ކޯލްޑް-ޕްރެސްގެ ޒަރިއްޔާ އިން ތާޒާ ކާށި ބޭނުންކޮށްގެން އުފައްދާފައިވާ، އޭގެ އަސްލު ރަހަ އާއި ހަކަތައިގެ ބާވަތްތައް ލިބިދޭނެހެން ތައްޔާރު ކޮށްފައިވާ މީރު ކިރެކެވެ. މި ކިރުގައި ކޮލެސްޓްރޯލް ގްލުޓެން އަދި ޑެއިރީ އެކުލެވިގެނެއް ނުވެއެވެ. އެހެންކަމުން މިއީ ބޭނުންކުރުމަށް އެންމެ ކަމުދާ ކާށި ކިރެވެ. ރާއްޖޭގެ ބާޒާރުގައި މިހާރު ލިބެން ހުރި އެންމެ އޮލަ ކާށި ކިރެވެ. މި ކާށި ކިރަކީ ސްމޫތީ، އައިސްކްރީމް، ކޮފީ، ކޮކްޓެއިލް، ސޫޕް، ރިހަ، ސޯސްތައް އަދި ޑެއިރީ މިލްކްގެ ބަދަލުގައިވެސް ބޭނުންކޮށްލަން އެންމެ ކަމުދާ ކިރެވެ.\nކޮކޯޒިމް ކާށި ކިރު (ނޯމަލް)\nމިއީ ޕްރިސަވޭޓިވްސް އަދި އާޓިފިޝަލް ކަލާސް އެކުލެވިގެން ނުވާ ކާށި ކިރެވެ. މިއީ އެއްވެސް އުނި އިތުރު ކަމެއް ގެނެސްފައި ނުވާ މީރު ކާށި ކިރެވެ. މި އުފެއްދުމުގައި ވެސް ކޮލެސްޓްރޯލް އަދި ގްލުޓެން އާއި ޑެއިރީ އެކުލެވިގެނެއް ނުވެއެވެ. މިއީވެސް އޮލަ ކިރެކެވެ.\nޑެސިކޭޓަޑް ކޮކޮނަޓް (ކާށި ހުނި)\nޑެސިކޭޓަޑް ކާށި ހުންޏަކީ ފްރިޖަށް ލާން ނުޖެހޭ ގޮތަށް ތައްޔާރު ކޮށްފައިވާ މޮޅު ކާށި ހުންޏެކެވެ. އެއް އަހަރު ދުވަހުގެ ޝެލްފް ލައިފްއެއް ހުންނަ މި ކާށި ހުންޏަކީ ހެދިކާ، މަސްހުނި އަދި ހުނިލީ ރޮށި (ޑިސްކް)، ބޯކިބާ އަދި އެނޫންވެސް ކާތަކެތި ތައްޔާރު ކުރަން އެން ކަމުދާ ކާށި ހުންޏެކެވެ. މީގެ އިތުރުން މި ކާށި ހުނިން ތައްޔާރު ކުރެވޭ ކާއެއްޗެހި ކަރު ނުވެ ގިނަ ވަގުތު ހުރެއެވެ.\nއެމްވީ އެކްސްގެ އުފެއްދުން ލިބެން ހުރި ފިހާރަތައް:\nއެސްޓީއޯ ޕީޕަލްސް ޗޮއިސް\nއޮލިވް ޓްރީ، ހުޅުމާލެ\nޔޫނިއަން މާޓް އެކްސްޓްރާ، ހުޅުމާލެ\nހިއްސާ މާޓް، ވިލިމާލެ\nދޮރާށި ފިހާރަ، ވިލިމާލެ\nސިކްސް-އޭ/ ކ. ތުލުސްދޫ\nސީކްރެޓް/ ފުވައްމުލައް ސިޓީ\nތުޅު/ ށ. ކޮމަންޑޫ\nބަލްކް ޑިޕޮޓް / ހުޅުމާލެ\nބަލްކް ޑިޕޮޓް / ލ. ގަން\nއެމްވީ އެކްސްގެ އުފެއްދުން ލިބެން ހުރި ކެފޭ/ރެސްޓޯރެންޓްތައް:\nބްލަޑް އޮރެންޖް ބައި ސިޑީޒް ކިޗަން\nޓިއުލިޕް ކެފޭ އެންޑް ރެސްޓޯރެންޓް\nއެމްވީ އެކްސްގެ ޕްރޮޑަކްޓްތައް ބޭނުންކޮށްފައިވާ ފަރާތްތަކުން ބުނަނީ އެއީ ބޭނުން ކުރުމަށް އެންމެ ކަމުދާ ޕްރޮޑަކްޓްތަކެއް ކަމަށެވެ. އަދި އެ ޕްރޮޑަކްޓްތަކުގެ ސަބަބުން ވަގުތު ސަލާމަތްވުމުގެ އިތުރުން، ދުޅަހެޔޮ ސިއްހަތެއްގައި ތިބުމަށްވެސް އެހީވެދޭކަމަށް ގިނަ ބަޔަކު ބުނެއެވެ.\nއެމްވީ އެކްސްއިން އަންނަނީ މިދިޔަ މަހުގެ 26 ވަނަ ދުވަހުން ފެށިގެން ހާއްސަ ގިވްއަވޭ ޕްރޮމޯޝަނެއްވެސް ކުރިއަށް ގެންދަމުންނެވެ. އެމްވީ އެކްސްގެ ސޯޝަލް މީޑިއާގެ ތިން ޕްލެޓްފޯމް ކަމަށްވާ ފޭސްބުކް ޕޭޖަށް ނުވަތަ ޓުވިޓާ އެކައުންޓަށް ނުވަތަ އިންސްޓަގްރާމް އެކައުންޓަށް ލައިކެއް ދިނުމަށްފަހު ޕޭޖުގައިވާ ގިވްއަވޭ ޕޯސްޓުގެ ކޮމެންޓް ސެކްޝަންގައި ތިން ރައްޓެހިން ޓެގްކޮށް، އެ ޕޯސްޓް ޝެއާކުރުމުން އެ ޕްރޮމޯޝަންގައި ބައިވެރި ވެވޭނެއެވެ. ޖުމްލަ ހަތަރު ހަފުތާއަށް ކުރިއަށްގެންދާ އެ ޕްރޮމޯޝަންގެ ފުރަތަމަ ތިން ހަފުތާގެ ނަސީބުވެރި ފަރާތްތައްވެސް މިހާރު ވަނީ ހޮވައިފައެވެ. އެ ޕްރޮމޯޝަންގެ ނަސީބުވެރިންނަށް އެމްވީ އެކްސްއިން ވިއްކާ ވޮނޮޕޮބް ތައި ޖޭސްމިން ހަނޑޫ، ކޮކޯޒިމް ކާށި ކިރު (ނޯމަލް)، ކޮކޯޒިމް އޯގެނިކް ކާށި ކިރު، ޑެސިކޭޓަޑް ކޮކޮނަޓް (ކާށި ހުނި) ޕެކެޓެއް ހިމެނޭ ގިފްޓްޕެކްއެއް ލިބިގެންދާނެއެވެ. މި ހަފުތާއަކީ އެ ޕްރޮމޯޝަންގެ އެންމެ ފަހު ހަފުތާކަމުން އެމްވީ އެކްސްގެ އެދުމަކީ ވީހާވެސް ގިނަ ފަރާތްތަކުން އެ ޕްރޮމޯޝަންގައި ބައިވެރިވުމެވެ.\nއެމްވީ އެކްސްއިން ކުރިއަށް ގެންދާ ޕްރޮމޯޝަންގައި ބައިވެރިވުމަށް އަމަލު ކުރަންވީ ގޮތް---\nއެމްވީ އެކްސްއިން ބުނީ، އެ ކުންފުނިން ރާއްޖެއަށް ތައާރަފުކޮށްފައިވާ ފުޑް އެންޑް ބެވަރޭޖްގެ ބާވަތްތަކަކީ ދުނިޔޭގެ މާކެޓުގައި މިވަގުތު ލިބެން ހުރި އެންމެ ރަނގަޅު ބާވަތްތައް ކަމަށާއި ކުރިއަށް އޮތް ދުވަސްތަކުގައި ވެސް އިތުރު ބާވަތްތައް ރާއްޖެއަށް ތައާރަފުކުރަމުން ގެންދާނެ ކަމަށެވެ.\nގުޅޭ ޓެގު ކާބޯތަކެތި ސިއްހަތު ކެފޭ ރެސްޓޯރެންޓް ދުޅަހެޔޮ ސިއްހަތު އެޑްވަޓޯރިއަލް


ޖީ7ގެ ނިންމުމާއިމެދު ފަޤީރުކަން ނައްތާލުމަށް މަސައްކަތްކުރާ ޖަމުޢިއްޔާތަކުގެ ފާޑުކިޔުން ޖީ7ގެ ނިންމުމާއިމެދު ފަޤީރުކަން ނައްތާލުމަށް މަސައްކަތްކުރާ ޖަމުޢިއްޔާތަކުގެ ފާޑުކިޔުން\nޖީ7ގެ ނިންމުމާއިމެދު ފަޤީރުކަން ނައްތާލުމަށް މަސައްކަތްކުރާ ޖަމުޢިއްޔާތަކުގެ ފާޑުކިޔުން\nވިޔަފާރިތަކުން ޓެކްސް ނެގޭ އެންމެ މަދުމިންވަރު ކަމަށްވާ 15 އިންސައްތައިގެ ޓެކްސްއިން ފައިދާ ކުރާނީ ހަމައެކަނި މުއްސަނދި ޤައުމުތަކަށް ކަމަށް ބުނެ ފަޤީރުކަން ނައްތާލުމަށް މަސައްކަތްކުރާ ޖަމިއްޔާތަކުން މި އެއްބަސްވުމަށް ފާޑުކިޔައިފިއެވެ.\nމަލްޓިނޭޝަނަލް ކުންފުނިތަކުން ނެގޭ ޓެކްސްގެ އެންމެ މަދުމިންވަރަކީ 15 އިންސައްތަ ކަމަށް ދުނިޔޭގެ އެންމެ މުއްސަނދި7ޤައުމުގެ މާލީ ވަޒީރުން ވަނީ މިދިޔަ ހޮނިހިރު ދުވަހު ބޭއްވި މާލީ ވަޒީރުންގެ ބައްދަލުވުމުން ނިންމާފައެވެ.\nއޮކްސްފާމް އަދި ޔޫރޯޑެޑް ޖަމިއްޔާ އިން ބުނާގޮތުގައި މިކަމުގެ ސަބަބުން ފައިދާ ވާނީ ގިނަ މަލްޓިނޭޝަން ކުންފުނިތަކުގެ އޮފީސްތައް ހުންނަ ޤައުމުތައް ކަމަށްވާ އެމެރިކާ އަދި ޔޫރަޕްގެ ޤައުމުތަކަށެވެ. އަދި މި ކުންފުނިތައް ހިންގާ މެދު ފަންތީގެ އަދި ފަޤީރު ޤައުމުތަކަށް މީގެ ސަބަބުން ލިބޭނީ މި ޓެކްސްގެ ކުޑަ މިންވަރެއްކަމަށެވެ. އަދި މިއެއްބަސްވުމަކީ އެ ޤައުމުތަކަށް ފައިދާވާ ގޮތަށް ހަދާފައިވާ އެއްބަސްވުމެއްކަމަށްވެސް ޔޫރޯޑެޑްއިން ބުނެއެވެ.\nޓެކްސްއާއި ބެހޭ މާހިރެއްކަމުގައިވާ ކްރިސްޓިއަން ހަލުމް ބުނާގޮތުގައި މިއީ ހަމަޔަޤީނުންވެސް ފަޤީރު ޤައުމުތަކަށް ލިބުނު ބޮޑު ނާ އިންސާފެއް ކަމަށާއި މުއްސަނދި ޤައުމުތަކަށް މިކަމުން ބޮޑު ފައިދާއެއް ވާނެކަމަށެވެ. މީގެއިތުރުން ބަދަލުތައް ގެނައުމަށް މަސައްކަތްކުރާ ޖަމިއްޔާއެއްކަމަށްވާ ޓެކްސް ޖަސްޓިސް ނެޓްވޯރކުންވެސް ވިޔަފާރިތަކުން ނެގޭ ޓެކްސްގެ އެންމެ މަދުމިންވަރަށް އެއްބަސްވެފައިވާ އެއްބަސްވުމަކީ ބޮޑު ނާ އިންސާފެއްކަމަށް ބުނެ ވަނީ ފާޑުކިޔާފައެވެ.\nދާދިފަހުން ހެދި ދިރާސާއެއްގައި ވާގޮތުން ވިޔަފާރިތަކުން ޓެކްސް ނެގޭ އެންމެ މަދުމިންވަރަކީ 15 އިންސައްތަ ކަމުގައިވާނަމަ މަލްޓިނޭޝަނަލް ކުންފުނިތަކުން ޔޫރަޕްގެ އިއްތިޙާދަށް އިތުރު 50 ބިލިއަން ޔޫރޯ ލިބިގެންދާނެއެވެ.\nމި އެއްބަސްވުމަކީ ޓެކްސްގެ ޤަވާއިދު އަލުން މުރާޖާކޮށް ބަދަލު ކުރުމުގެ މަރުޙާލާގެ ތެރެއިން މަލްޓިނޭޝަނަލް ކުންފުނިތައްކަމަށްވާ އަލްފާބެޓް އަދި ފޭސްބުކް ފަދަ ކުންފުނިތަކުން ނަގާ ޓެކްސް އިތުރުކުރުމަށް ވެފައިވާ އެއްބަސްވުމެކެވެ. މި ފަދަ ކުންފުނިތަކުން ދިޔައީ މަދުން ޓެކްސް ނަގާ ޤައުމުތައްކަމަށްވާ އަޔަރލޭންޑް، ލަކްސަމްބާރގް އަދި ނެދަރލޭންޑް ފަދަ ޤައުމުތަކުގައި ކުންފުނީގެ އޮފީސްތައް ޤާއިމުކޮށް މަދު މިންވަރެއްގެ ޓެކްސްގެ ގޮތުގައި ދައްކަމުންނެވެ.


Magey Dhuniye | My World\nCigarette Buin. Dhevi Hifaa Kameh tha?\nApril 6, 2014 Dhivehisayaahmed\nސިނގިރެޓް ބުއިން، ދެވި ހިފާ ކަމެއް ތަ؟\nރ. އަލިފުށި، އަބްދުއްރާހްމަން މުހައްމަދު، ނުވަތަ ރަށުގެ މީހުން އާއްމުކޮށް ކިޔާ އުޅޭ ގޮތަށް ބޭބެ އަކީ ބޯޓު ދަތުރުކޮށް އުޅުނު މީހެކެވެ. ވަރަށް ޅަ އުމުރުގައި ބޯޓު ދަތުރު ކުރަން ނިކުތެވެ. އެއާއެކު އުމުރުގައި\nވޭތުވެ ގޮސްފައިވާ ދުވަސްތަކުގައި ވަނީ ގިނަ އަދި އަގުހުރި ތަޖުރިބާތަކެއް ކުރެވިފަ އެވެ.\nބޭބެ އާއި އަހަރެން އެންމެ ފުރަތަމަ ދިމާވީ އަލިފުށްޓަށް ކުރި ދަތުރެއްގަ އެވެ. ރަށުގައި ހުންނަ ‘ބައިޓް’ ކެފޭ އަށް ހެނދުނުގެ ސައި ބުއިމަށް ގޮސް އިން ވަގުތެއްގަ އެވެ. އޯޑަރު ދިނުމަށްފަހު އަހަރެން ވަރަށް ހަމަ ޖެހިލައިގެން ސިނގިރެޓެއް ރޯ ކޮށްލުމުން ބޭބެ އައިސް އިށީނީ އަހަރެން އިން މޭޒުގަ އެވެ. އަދި އަހަރެން ސިނގިރެޓް ބޮނީ ކީއްވެގެންތޯ ސުވާލު ކުރި އެވެ.\nއެ ހިސާބުން ބޭބެ ގެ ވާހަކަ އެ ފެށުނީ އެވެ. ބޭބެ ގެ އުމުރުން މިހާރު އަށްޑިހަ އަހަރަށް ވުރެ މައްޗަށް ހިނގައްޖެ އެވެ. ބޭބެ އަކީ ވެސް ކުރިން ސިނގިރެޓް ބޮއެ އުޅުނު މީހެކެވެ. އެކަމަކު މިހާރަކު އެކަމެއް ނުކުރެ އެވެ. ބޭބެ ބުނި ގޮތުގައި އެންމެ ފަހުން ސިނގިރެޓެއް ބުއީ 1972 ވަނަ އަހަރުގަ އެވެ. އަހަރެންނަށް އެންމެ ބޮޑު ހައިރާން ކަމެއް ގެނުވީ ދެން ބޭބެ ބުނި އެއްޗަކުން ނެވެ.\n“ސިނގިރެޓަކީ ދެވި ހިފާ އެއްޗެއް ނޫން. އަހަރެން ހަމަ ހުރެފަ ހުއްޓާލީ. ދެވި ހިފައޭ ކިޔައިގެން އެ ދައްކާ ވާހަކަ އަކީ ހުސް ދޮގު، އެއީ ސިނގިރެޓް ބުއިން ހުއްޓަން ބޭނުން ނުވާ މީހުންގެ ބަހަނާ.”\nސިނގިރެޓް ބުއިމަކީ ދެވި ހިފާ ކަމެއް ނޫން ކަމަށް މީގެ ކުރިން މީހަކު ބުނި އަޑެއް އަހަންނަކަށް ދުވަހަކު ވެސް އިވިފައެއް ނުވެ އެވެ. އެހެންވެ ބޭބެ މިހެން ބުނާ ސަބަބެއް ހޯދަން އަހަރެން ބޭނުންވި އެވެ.\nބޭބެ ކިޔައިދިން ގޮތުގައި ބޭބެ ގެ ޅަ އުމުރުގައި އުޅުނީ ބޯޓު ދަތުރު ކުރާށެވެ. ސިނގިރެޓް ބޯން ފެށުނީ މިގޮތަށް އެކި ގައުމުތަކަށް ދަތުރު ކުރަން އުޅުމުގެ ތެރޭގަ އެވެ. އެކަމަކު ވަކި ހިސާބަކުން އެކަން ހުއްޓާލަން ބޭބެ ބޭނުންވި އެވެ. ކޮންމެހެން ވަކި ކަމެއް ވެގެނެއް ނޫނުވެ. ހުއްޓާލަން ހަމަ ހިތަށް އެރީ އެވެ.\n“އެހިސާބުން ހުއްޓާލީ. އަހަރެން ހިތަށް އެރީ ނުބޯނަމޭ. އޭގެ ފަހުން ނުބޮން. މިހާރު 42 އަހަރުވީ.”\nބޭބެ އަކީ ސިނގިރެޓް ބުއިން ހުއްޓާލުމަށް ވިސްނަމުންދާ ފަރާތްތަކަށް ނަމޫނާ އެކެވެ. އެތައް ފަހަރެއްގެ މަތިން މަސައްކަތް ކޮށްވެސް ‘އެޑިކްޝަން’ ވަރުގަދަ ކަމުން ސިނގިރެޓާ ދުރު ނުވެވޭ އެތައް ބަޔަކު މި ރާއްޖޭގައި ވެސް އުޅެމުން ދެއެވެ. އެކަމަކު ބޭބެ ގެ މި ވާހަކައިން މިކަމުގައި އިތުރު ގޮތަކަށް ވިސްނަން ޖެހިފައިވާ ކަން އެނގެ އެވެ.\nހުއްޓާ ލެވޭނީ ހުއްޓާލަން ބޭނުން ވުމުން ނެވެ. ހުއްޓާ ނުލެވޭ ކަމަށް ބުނެ ‘އެކްސް ކިއުޒް’ ދައްކައިގެން ކުރެވޭނެ އެއް ކަމެއް ވެސް ނޯންނާނެ އެވެ.


Hashigandugai proteins madhuvaanama mi alaamai thah fennane! | Hurihaa.mv\nހަށިގަނޑުގައި ޕްރޮޓީންސް މަދުވާނަމަ މި އަލާމާތްތައް ފެންނާނެ\nPublished on 12 Sep 2021, 06:51\nހަށިގަނޑުގައި ޕްރޮޓީންސް މަދުވާނަމަ އަލާމާތްތައް ފެންނާނެ\nޕްރޮޓީންސްއަކީ ހަށިގަނޑަށް ވަރަށް ބޭނުންތެރި އަދި އެހާމެ މުހިއްމު މާއްދާ އެކެވެ. ޕްރޮޓީންސްގެ ބޭނުމަކީ ހަމައެކަނި ހަށިގަނޑުގެ މަސްގަނޑު އިތުރު ކުރުންކަމަށް ގިނަ ބަޔަކަށް ހީވެފައި އޮތްނަމަވެސް ޕްރޮޓީންސް އަކީ އެއަށްވުރެ ގިނަ ގޮތްގޮތުން ހަށިގަނޑަށް ފައިދާކޮށްދޭ މާއްދާ އެކެވެ.\nޕްރޮޓީންސް ލިބޭ ބާވަތްތަކުގެ ތެރޭގައި މަހުގެ ބާވަތްތަކާއި ކިރުގެ ބާވަތްތައް ހިމެނެ އެވެ. ކެއުމުގައި ޕްރޮޓީންސް މުއްސަނދި ބާވަތްތައް ހިމެނުމުން ލަށިގަނޑުގެ ޖިސްމާނީ ސިއްހަތު ރަނގަޅުވެ، އާއްމު ދިރިއުޅުމުގެ ފެންވަރު ވެސް ރަނގަޅުވެ އެވެ.\nހަށިގަނޑަށް ބޭނުންވާ ވަރަށް ޕްރޮޓީންސް ނުލިބޭނަމަ އާއްމު ދިރިއުޅުމުގެ ގިނަ ކަންކަމަށް ބުރޫ އަރަ އެވެ. މި ލިޔުމުގައި މި ބަލާލަނީ ހަށިގަނޑުގައި ޕްރޮޓީންސް މަދުވެއްޖެ ނަމަ ކުރިމަތި ވެދާނެ ބައެއް މައްސަލަ ތަކަށެވެ.\nބަރުދަން ލުއިކުރަން އުނދަގޫވުން\nބަރުދަން ލުއިކުރަން މަސައްކަތް ކުރި ނަމަވެސް ނަތީޖާ ނުފެންނަ ކަމަށް ފާހަގަ ކުރެވޭ ހެއްޔެވެ؟ އެހެން ކަމަށްވާނަމަ ޕްރޮޓީންސް ކެއުމުގައި ހިމެނޭވަރަށް ވިސްނާލައްވާށެވެ. ބަރުދަން ލުއި ކުރުމަށް ކަސްރަތު ކުރާއިރު އެދެވިގެންވާ ވަރަށް ޕްރޮޓީންސް ނުލިބޭނަމަ ހަށިގަނޑުން ސަރުބީ ވިރުމުގެ ބަދަލުގައި ހަށިގަނޑުގެ މަސްތައް ހަލާކުވެ އެވެ.\nއަވަހަށް މޫޑު ބަދަލުވުން\nޕްރޮޓީންސްއަކީ ހޯމޯންސް އެންމެ ރަނގަޅު ގޮތުގައި މަސައްކަތް ކުރުމަށް ބާރުއަޅާ މާއްދާއަކަށް ވުމާއެކު ޕްރޮޓީންސް މަދުނަމަ ސިކުނޑީގެ މަސައްކަތަށް ބުރޫ އަރައި އަވަސް އަވަހަށް މޫޑު ބަދަލުވާ ގޮތް ކުރިމަތިވެ ޑިޕްރެޝަނަށް މަގުފަހިވާ ގޮތްވެ އެވެ.\nމާ ގިނައިން ކާހިތްވުން\nއަހަރުމެންގެ ހަށިގަނޑުގެ ހިނގުމަށް މުހިއްމު މައުދަންތަކެއް ބޭނުންވެ އެވެ. މަދުން ޕްރޮޓީންސް ބޭނުން ކުރެވޭނަމަ ލޭގެ ހަކުރު ދަށްވެ "ޖަންކް ފުޑް" އޭ މިކިޔާ ބާވަތްތައް ކާހިތްވެ އެވެ. ލޭގެ ހަކުރު އެއްވަރެއްގައި ބެހެއްޓުމަށް ޕްރޮޓީންސް ގިނަ ބާވަތްތައް ކެއުމުގައި ހިމަނާށެވެ.


Drug Network Akaa Gulhun Huri Baehge Mahchah Dhauva Kuran Courtah - Vaguthu\nޑްރަގް ނެޓްވޯކަކާ ގުޅުން ހުރި ބައެއްގެ މައްޗަށް ދައުވާ ކުރަން ކޯޓަށް ފޮނުވައިފި\nމަސްތުވާތަކެތީގެ ވިޔަފާރި ކުރާ ނެޓްވޯކަކާ ގުޅުން ހުރި ބައެއްގެ މައްޗަށް ދައުވާ ކުރުމަށް އެދި ޕްރޮސެކިއުޓަ ޖެނެރަލް އޮފީހުން ކްރިމިނަލް ކޯޓަށް ހުށަހަޅައިފިއެވެ.\nޕީޖީ އޮފީހުން ކްރިމިނަލް ކޯޓަށް ހުށަހެޅި މައްސަލައަކީ މިދިޔަ ޖެނުއަރީ މަހާއި ފެބްރުއަރީ މަހު، ފުލުހުންގެ ޑްރަގް އެންފޯސްމަންޓް ޑިޕާޓްމަންޓުން ހިންގި އޮޕަރޭޝަނުގައި 10 ގެއަކާއި ވެހިކަލްތަކެއް ބަލައި ފާސްކޮށް ނުވަ ކިލޯގެ ހެރޮއިނާއި ހަތަރު ގްރާމް ކޮކެއިނާއި ގިނަ އަދަދެއްގެ ފައިސާ ފެނުނު މައްސަލައެވެ.\nމި މައްސަލައިގައި ދައުވާ ކުރަން ކްރިމިނަލް ކޯޓަށް ފޮނުވާފައި ވަނީ އަށް މީހެއްގެ މައްޗަށެވެ. އެ އަށް މީހުންނަކީ ގދ. ހޯޑެއްދޫ، އަލޯރާ އަރުޝަދު ހާލިދާއި ގދ. ހޯނޑެއްދޫ، ގުލޭނޫރެންމާގެ އަލީ ޒުބައިރާއި ގދ. ހޯނޑެއްދޫ، އިރުމަތީގެ އަޙްމަދު ސުނައިނާއި މއ. ވައިލެޓްމާގެ އަސްލަމް ނާޒިމާއި ލ. ކަލައިދޫ، މަތަރަސްމާގެ ހުސައިން ޒަހީނާއި ގދ. ހޯނޑެއްދޫ، މެޑްރިޓްހައުސް އަހްމަދު ގިޔާސް އާއި މ. ދާރުލްޤަރާރު އިސްމާޢީލް ވިޝާލް އާއި ޅ. ނައިފުރު، މިސްކިތްދޮށުގެ އަޙްމަދު އިމްސާހެވެ.\nމި މީހުންގެ ތެރެއިން އަރުޝަދުގެ މައްޗަށް ކުރަނީ ޑައިމޯފިން ޓްރެފިކް ކުރުމުގެ ކުށުގެ ދައުވާއެވެ. އަލީ ޒުބައިގެ މައްޗަށް ޑައިމޯފިން ޓްރެފިކް ކުރުމުގެ ދައުވާ އާއި މަސްތުވާއެއްޗެއް ޓްރެފިކް ކުރުމުގެ ދައުވާ ކުރާ އިރު، ސުނައިންގެ މައްޗަށް ކުރަނީ ޑައިމޯފިން ޓްރެފިކް ކުރުމުގެ ކުށުގެ ދައުވާ އާއި މަސްތުވާއެއްޗެއް ބޭނުން ކުރުމުގެ ކުށުގެ ދައުވާއެވެ.\nއަސްލަމްގެ މައްޗަށް ޑައިމޯފިން ޓްރެފިކް ކުރުމުގެ ކުށުގެ ދައުވާކުރާ އިރު، ޒަހީންގެ މައްޗަށް ކުރަނީ ޑައިމޯފިން ޓްރެފިކް ކުރުމުގެ ކުށުގެ ދައުވާއެވެ. ގިޔާސްގެ މައްޗަށް ކުރަނީ ޑައިމޯފިން ޓްރެފިކް ކުރުމުގައި ބައިވެރިވުމުގެ ކުށުގެ ދައުވާއެވެ. ވިޝާލްގެ މައްޗަށް ކުރަނީ ޑައިމޯފިން ޓްރެފިކް ކުރުމުގައި ބައިވެރިވުމުގެ ކުށުގެ ދައުވާ އާއި ކެނެބިސް ބޭނުން ކުރުމުގެ ކުށުގެ ދައުވާއެވެ. އަދި އިމްސާހުގެ މައްޗަށް ކުރަނީ ޑައިމޯފިން ޓްރެފިކް ކުރުމުގައި ބައިވެރިވުމުގެ ކުށުގެ ދައުވާއެވެ.\nމި ދައުވާގައި އެދިފައިވަނީ މަސްތުވާތަކެތީގެ ވިޔަފާރިކޮށްގެން ލިބުނު ކަމަށް ތުހުމަތު ކުރެވޭ ހަތަރު މިލިއަނަށް ވުރެ ގިނަ ރުފިޔާ ދައުލަތަށް ނަގައި ދިނުމަށެވެ.\nރާއްޖެއަށް ޑްރަގު އެތެރެކުރާ ނެޓްވޯކެއްގެ އިސް ބަޔަކު އިންޑިއާއިން ހައްޔަރުކޮށްފި\nމާޗް 31, 2020 13:27\nމާދަމަ ތި އެންމެން ދޫކޮށްލާނެ... މަ ގައުމުގަ ތިކަމެއް ނުހުއްޓުވޭނެ.\nމާޗް 31, 2020 14:51\nއެސްޓް ވެސް ނަގަން ޖެހެ އެވެ.\nމާޗް 31, 2020 15:59\nކޮން ޝަރީޢަތެއް؟ ކޮން ހުކުމެއް؟ ހުކުމްކުރެވިދާނެ، ހައްޔަރުކުރެވިދާނެ، ކްލެމެންސީ ކިޔާ މާފައްކާ އެއްޗެއް އޮންނާނެ. އޭގެ ތެރެއަށް އެރޭއިރަށް ލޮދިހިކައެއްހެން ދޫވާނެ. މިރާއްޖޭގައި އޮތް އެންމެ ފައްކާ ވިޔަފާރި ހުއްޓުވައިގެން ވާކަށް ނޯންނާނެއެއްނު. މި ވިޔަފާރިއަކީ ފިހާރައެއް ބޭނުމެއް ނުވާ، ސޭޓެއް ބޭނުމެއް ނުވާ، ކަރަންޓަކަށް ފެނަކަށް ޚަރަދުކުރަން ނުޖެހޭ، ޖީއެސްޓީއެއް ދައްކަން ނުޖެހޭ، އިންކަމްޓެކްސް ފްރީ ވެފައި އޮތް ވިޔަފާރިއެއް. މިހާ ފައިދާ ބޮޑު ވިޔަފާރިއެއް ހުއްޓުވަން މީހުން ހައްޔަރުކުރާތީ ބޮޑު މަޖިލީހުގެ ބޮޑު ބޮސް އޮތީ ފުލުހުން ކުށްވެރިކޮށްފައި ހައްޔަރުކުރަން ޚަރަދުކުރާތީ ކަންބޮޑުވެފައި ނޫންތަ. އަނެއްކާ ބޮޑު ބޮސް އަންގާ ގޮތަކަށް ނޫންގޮތަކަށް ޝަރީޢަތެއް ހިންގައިފިތަ، އެ ބުނާ ސުލޫކީ މިންގަނޑަކަށް އެ ފަނޑިޔާރު ފެތިގެން، ކަނޑާ އެއްލާލީމާ ނިމުނީ ނޫންތަ! އެންމެން ގުޅިގެން އެންމެން މުއްސަދިވާ ވިޔަފާރިއާ ފުލުހުންވެސް ބެހެނީ ނޫސްތަކުގައި ސުރުޚީޖަހަން އެކަނި. ވަލްހަމްދުލިއްލާހި. ވައްސަލާމް. އަލިފު.ހާ.


Hukuru Miskithuge Laser Scan Video eh hadhaifi\nހުކުރު މިސްކިތުގެ ލޭޒާ ސްކޭން ވީޑިއޯއެއް ހަދައިފި\nލޭޒާ ވީޑިއޯ ހަވާލުކުރުމުގެ ރަސްމިއްޔާތުގެ ތެރެއިން: ފޮޓޯ ހެރިޓޭޖް މިނިސްޓްރީ\nސާވޭކުރާ ކުންފުންޏެއް ކަމަށްވާ، ވޯޓާ ސޮލިއުޝަންއިން މާލޭ ހުކުރު މިސްކިތުގެ ހަރިންމާ ހިމެނޭ ސަރަހައްދު އެންމެ ފަހުގެ ލޭޒާ ޓެކްނެލޮޖީ ބޭނުންކޮށްގެން ހަދާފައިވާ ދިރާސާ ވީޑިއޯ ޑޮކިއުމެންޓްރީ ހެރިޓޭޖް މިނިސްޓްރީއާ ހަވާލުކޮށްފި އެވެ.\nމި މަސައްކަތަކީ ރާއްޖޭހެ މުހިންމު އާސާރީ ތަންތަނުގެ މައުލޫމާތު ގިނަ ދުވަހަށް ރައްކާތެރިކޮށް ބެހެއްޓުމުގެ ގޮތުން 2018 ވަނަ އަހަރު ހެރިޓޭޖް މިނިސްޓްރީ އާއި ވޯޓޯ ސޮލިއުޝަން އާދެމެދު ވީ އެއްބަސްވުމެއްގެ ދަށުން ކުރި މަސައްކަތަކެވެ. ވޯޓާ ސޮލިއުޝަންއިން ކުރި މި މަސައްކަތަށް ހެރިޓޭޖް މިނިސްޓަރު ޔުމްނާ މައުމޫން ތައުރީފު ކުރައްވާ ވިދާޅުވީ، މިމަސައްކަތަކީ ތަރިކަށް ރައްކާތެރިކުރުމުގެ ދާއިރާއަށް ލިބިގެންދިޔަ އިތުރު ކުރިއެރުމެއް ކަމަށެވެ.\nމިނިސްޓްރީން ބުނީ އެންމެ ފަހުގެ ޓެކްނޮލޮޖީ ބޭނުންކޮށްގެން ތައްޔާރުކޮށްފައިވާ ލޭޒާ މި ޑޮކިއުމެންޓްރީގައި ލަކުޑިން ހަދާފައިވާ ބައިތަކުގެ ހަލާކުވެފައިވާ ތަންތަނާއި މަރާމާތު ކުރަން ބޭނުންވާ ތަންތަން މިހާރު ވަނީ އަސްލު ހުރިގޮތަށް ޑިޖިޓަލްކޮށް ރާއްކާކޮށްފައި ކަމަށެވެ. މިކަމުގެ ސަބަބުން ހުކުރު މިސްކިތް ދިރާސާ ކުރުމަށް ބޭނުންވާ ފަރާތްތަކަށް މިސްކިތާބެހޭ އާސާރީ މައުލޫމާތު ފަސޭހަކަމާއެކު ލިބިގެންދާނެ ކަމަށްވެސް މިނިސްޓްރީން ވަނީ ބުނެފަ އެވެ. އަދި މިސްކިތުގައި ހިރިގަލުން ހަދާފައިވާ ތަންތަނުގެ ލިޔެ ކިޔުންތަކާއި ކެނޑުންތަކާއި އެހެނިހެން މައުލޫމާތުވެސް ވަނީ ޑިޖިޓަލްކޮށް ރައްކާކޮށްފައި ކަމަށް މިނިސްޓްރީން ވަނީ ބުނެފަ އެވެ.\nލޭޒާ ޓެކްނޮލޮޖީއަކީ ދުނިޔޭގެ ކުރިއަރާފައިވާ ގައުމުތަކުގައިވެސް އާސާރީ ތަންތަން ދިރާސާކުރުމަށް ބޭނުންކުރާ ޓެކްނޮލޮޖީއެކެވެ. ލޭޒާ ސްކޭނިން ބޭނުންކޮށްގެން ދިރާސާ ކުރާއިރު ސާވޭ ޑާޓާ ކެޑް ނުވަތަ ބިންމް ފަދަ ސޮފްޓްވެއާތަކުގައި ބޭނުންކުރޭވޭ ކަހަލަ ފައިލްތަކެއް ތައްޔާރުކޮށްދެ އެވެ. މިހެންކަމުން ލޭޒާ ސާވޭގެ ސަބަބުން ސާވޭ ކުރެވޭ ތަނުގެ އަސްލު ސިފަ ދެނެވިގެންދާނެ އެވެ.\nމިއީ ހުކުރު މިސްކިތް ދުނިޔޭގެ ތަރިކައިގެ ލިސްޓަށް އެރުވުމަށް ހިރިގަލުން ތައްޔާރުކޮށްފައިވާ މިސްކިތްތަށް ދިރާސާ ކުރާ މިހުނަށް މައުލޫމާތު ލިބިގެންދާނެ ކަމެއް ކަމަށް ހެރިޓޭޖް މިނިސްޓްރީން ވަނީ ބުނެފަ އެވެ.


BREAKING NEWS: Yameen Ge Shareeaiy November 17 Gai Baavan Ninmaifi - Vaguthu\nޔާމީންގެ ޝަރީޢަތް ނޮވެމްބަރ 17 ގައި ބާއްވަން ނިންމައިފި\nކުރީގެ ރައީސް އަަބްދުﷲ ޔާމީން އަބްދުލްގައްޔޫމް - ވަގުތު އިމޭޖްސް: އިބްރާހިމް ޝާބިލް\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން ދައުވާކުރާ މަނީލޯންޑްރިން މައްސަލައިގެ ޝަރީޢަތް ނޮވެމްބަރ 17 ގައި ބާއްވަން ނިންމައިފިއެވެ.\nމިމަހުގެ 05 ވަނަ ދުވަހު އެ މައްސަލައިގެ ޙުކުމް ކުރަން ތާވަލްކޮށްފައި ވަނިކޮށް ޝަރީޢަތް ފެށުމުގެ ދެތިން ގަޑިއިރު ކުރިން މައްސަލަ ބައްލަވާ ގާޞީ ސަސްޕެންޑް ކުރުމުން ޝަރީޢަތް ވަނީ ކެންސަލް ކޮށްފައެވެ.\nނޮވެމްބަރ 17 ވަނަ ދުވަހު އެމައްސަލައިގެ ޝަރީޢަތް ބާއްވަން ތާވަލް ކޮށްފައި ވީނަމަވެސް އެދުވަހު އެމައްސަލައިގެ ޙުކުމް އިއްވާނެ ކަމަކަށް ނުބެލެވެއެވެ. އެއީ މައްސަލަ ބެއްލެވުމާއި އާ ފަނޑިޔާރަކު ހަވާލުވެއްޖެނަމަ ޙުކުމް ކުރުމުގެ ކުރިން އިތުރު އަޑުއެހުމެއް ބާއްވާ މައްސަލައިގެ މައުލޫމާތު ސާފު ކުރެއްވުމަކީ އާއްމު އުސޫލެއް ކަމަށް ވާތީއެވެ.\nޖިނާޢީ އިޖުރާޢާތުގެ ޤާނޫނު ބުނާ ގޮތުން މި މައްސަލައިގެ އަޑުއެހުންތައް އަލުން ފަށަން ވެސް ފުރުސަތު އެބައޮތް ކަމަށް ބައެއް ޤާނޫނީ ވަކީލުން ވިދާޅުވެއެވެ.\nނަމަވެސް ޔާމީންގެ ޤާނޫނީ ވަކީލުން ވިދާޅުވާ ގޮތުގައި މައްސަލައިގެ އަޑުއެހުންތައް އަލުން ފެށުމުގެ ފުރުސަތެއް ޤާނޫނަށް ބަލާއިރު ނެތެވެ.\nޖިނާޢީ އިޖުރާޢަތުގެ ޤާނޫނުގެ 152 ވަނަ މާއްދާގައި ވަނީ ފަނޑިޔާރަށް ޝަރީޢަތް ކުރިއަށް ނުގެންދެވޭނެ ހާލަތެއް މެދުވެރިވެއްޖެ ނަމަ، ޢަމަލުކުރަންޖެހޭގޮތް ބަޔާން ކޮށްފައެވެ. އެއީ އެ ކޯޓަށް ހާއްޞަ ކުރެވިފައިވާ އެހެން ފަނޑިޔާރަކު އެ މައްސަލައިގެ ޝަރީޢަތް ކުރިއަށް ގެންދިއުމަށް ކަނޑައެޅުން، ނުވަތަ، އެ މައްސަލައިގެ ޝަރީޢަތް އަލުން ބޭއްވުމަށް ކަނޑައެޅުމެވެ.\nޖިނާއީ އިޖްރާއާތުގެ ގާނޫނު ބުނާ ގޮތުން ކޮންމެ މައްސަލައެއްގެ ވެސް އަޑުއެހުންތައް ނިންމާލާތާ 30 ދުވަހުގެ ތެރޭގައި ހުކުމް އިއްވަން ޖެހޭނެ އެވެ. ޔާމީންގެ މައްސަލާގެ އަޑުއެހުންތައް ނިންމާލީ މިދިޔަ މަހުގެ ނުވަ ވަނަ ދުވަހު ކަމަށް ވާތީ އެ މުއްދަތު އަންނަ ހޮނިހިރު ދުވަހަށް ހަމަވާނެ އެވެ.\nއެހެންކަމުން މިމައްސަލައިގައި ދެން އޮންނަ އަޑުއެހުމެއްގައި އިޖުރާޢީ މައްސަލަތަކެއް ޔާމީންގެ ވަކީލުން ފާހަގަ ކުރުން އެކަށީގެންވެއެވެ.\nނޮވެމްބަރު 7, 2019 10:29\nޝަރީޢަތް ބާއްވާނެ ކަމެއްނެތް. ލިބިފައިވާ ބާރުގެ ބޭނުންނަހަމަ ގޮތުގައި ހިފައިގެން ބޭނުންވާ މުއްދަތަކަށް ޖަލަށްލީމަ ނިމުނީ. މިހާރު އޮތް ދައުލަތުގެ އިންސާފަކީ އެއީ. އިންސާނީ އުޞޫލެއް މިހާރަކުނެތް. މިހާރު އޮތި ސިންގާގެ އުޞޫލު.\nނޮވެމްބަރު 7, 2019 12:57\nއޮއް ހޯ! ކިހާ ތާހިރު ..ބަލަ ކަލޭގެ ބޮލަށް ބެރި ވެއްޓިފަތަ ތިހިރީ؟\nނޮވެމްބަރު 7, 2019 10:59\nނޮވެމްބަރު 17ގަ ހަވާއަރުވަން ރޔާމީން ގުރުބާންކުރަން މިއޮތީނިމިފަ... މިއަށް އަސްލުކިޔަނީ އިންސާފޭދޯ.... ؟މިސުރުގެ ރައީސް ސައްދާމުހުސެއިން ހުސްނީމުބާރަކް ނަވާޒުޝަރީފު ގައްޒާފީ މިފަދަ އެތައްލީޑަރެ ނައްތާލީ ކާފަރުންގެ ރުހުންހޯދަން އެމީހުންގެ އެހީގަ.. އެގޮތުން ރޔާމީން ނައްތާލުމަށް އިންޑިޔާގެ މަދަދާ އެހީހޯދިމީހުންނަ މިއޮތީޖެހިފަ.. ރމައުމޫނު ވިދާޅުވެދެއްވަންޖެހޭ މިއަދުމިކުރަނީ އިންސާވެރި ޝަރީއަތެއްތޯ މިއީތޯ މަނިކުފާނު ރިފޯމްކުރި ވެރިކަމުގަ އަދުލުއިންސާފު ލިބޭގޮތަކީ.. ރޔާމީނަށް ބަސްދެއްނެވޭ އެއްވެސްމީހަކު މިކޮމެންޓްކިޔާފިއްޔާ ދަންނަވާދީބަލަ މިޝަރީއަތް އިންސާފުންބޭރުން ނިންމުމަށް އެހީވި އެކަކަށްވެސް ހިތްހެޔޮނުކުރަން މަހުޝަރުގަވެސް ބަދަލުލިބުމަށް.. މިއަދު ގާސިމަށް ރޔާމީންގެ ދުވަސްދުއްވާލުމުން ވެރިކަންލިބޭނެހެން ހީވަނީ ނުވާނެތިކަމެ ﷲގެވާގިފުޅާއެކު.. ޕޕމގެ ކެންޑިޑޭޓެ ވެރިކަމަށް އަންނާނީ ރޔާމީންގެ ތާއިދާއެކު... ޕޕމގެ އެއްމެހާ ސަޕޯޓަރުން ވަރަށްވިސްނާ ސާބިތުވެތިބޭތި ގާސިމުގެ މަޅީގަނުޖެހި ޕޕމގެ ވެރިކަމެ ޕޕމގެ ކެންޑިޑޭޓެނެރެ ވެރިކަމުގަ ރޔާމީންގެ ހިކުމަތާއެކު ކުރާނެ އިނޝާﷲ...\nނޮވެމްބަރު 7, 2019 11:08\nކެނެރީ ދާއްބަ ބޭނުންވާމީހާ ލިބުނީތަ ހުކުންކުރަން ކޮންމެ ގާޒީޔަކު މައްސަލަ ނިންމިއެއްކަމަކުވެސް ﷲ ގެ މަތިން ހަނދުމަފުޅުކުރެއްވުން އެދެން ފަހުދުހުން ސުވާލް ކުރެވޭނެ އެދުވަހަކު ކެނެރީ ދާއްބަ އެއް ނުހުންނާނެ ﷲ އައް ބިރުވެތިވާތި\nނޮވެމްބަރު 7, 2019 11:22\nއެދުވަސް އެބައޮތް އާޙިރަތް\nނޮވެމްބަރު 7, 2019 12:18\nމޑޕ ހުރިހާ ހިޔަޅުންނާ ކިބުލުންނާ ވިސްނާ އެއްވެސް މީހަކަށް އަނިޔާއެއްދީފަ ތިމާމެންނަ އުފަލެނުލިބޭނެ ބޭއިންސާފަށް މިއަދު ހިއްވަރުދޭ އެއްމެން ﷲގެހަޒުރަތުގަ ހުއްޓިހުންނަންޖެހޭކަން.. އެދުވަހަކުން އަވަސްކުރަން ބޮނޑިބަތެނުކެއްކޭނެ.. ކަލޭމެންގެ ސިނކުޑި ކެކިކެކިހުންނާނީ.. އަނިޔާވެރިކަމަށް ހިއްވަރުދީ ގޮވާކޮއްމެމީހަކަށް ބަދަލުދެވޭނެތަ އާޙިރަތުގަ.. ކަލޭމެން މިއަދު ދެރަކޮއްލާ ނިކަމެތިކޮއްލާ މީހަކީ މާތްﷲގެ ހަޒުރަތުގަ ކިހާ ގަދަރުވެރިއެއްކަން ކަލޭމެންނައެގިދާނެތަ... މާދަން ކަލޭމެން ނިކަމެތިނުވާނެކަމަށް ހީވަނީނަމަ ތިޔައީ ގަޡާގަދަރަށް އީމާނުވާމީހެއް.. ކޮއްމެކަމަކަށްވެސް ނިމުންއާދޭ ކަލޭމެންގެ ބާރުވެސް ނެތިދާދުވަސް ލަހެއްނުވެ ﷲދައްކަވާށި...\nނޮވެމްބަރު 7, 2019 11:31\nމިތަނުގައި މަޖްލިހެއް އޮތުމުގެ ބޭނުމެއްނެތް. ގާނޫނަކީ ބޭކާރު އެއްޗެއް. ނަޝީދު ހުރީމަ އެނިމުނީ. އޭނައަށް އެނގޭނީ އެދުވަހަކު ކަންކަން ކުރާނެ ގޮތެއް. ކޮންބައެއްކަން ޖަލަށްލާނީ. ކޮންބައެއްކަން މަގާމުން ވަކިކުރާނީ. އަދި މިކަލޭނެ ބުނާނެ ކައިވެރި ކޮށްގެން އުޅޭނެ މީހުންވެސް. ގޭގަ ކައިގެން އުޅެންވީ ތަކެތިވެސް ކަނޑައަޅާ މީހަކަށްވާނީ މިކަލޭގެ.\nނޮވެމްބަރު 7, 2019 11:32\nކީއްކުރާ ކޯޓެއް. ކީއްކުރާ ޝަރީއަތެއް. މިތަނަކީ މިހާރު 12 ވަނަ ގަރުނުގައި ޔޫރަޕް. ހަމައެއްލަމައެއް ނެތް. ގާނޫނަކީ އޮތް އެއްޗެއްނޫން. ނަޝީދަކީ ހުރިހާ ކަމެއްގެ ވެރިއަކީ. ގާނޫނަކީ އޭނައެދުވަހު ކަންކުރަން ބޭނުންވާ ގޮތް... ދިވެހިން މިތިބީ ޖާހިލިއްޔަތަށް ގޮސް ނާތަހްޒީބު ދޮގުވެރި މަކަރުވެރި ކަނު ދުވަސްތަކެއް ލިބިގަނެގެން.\nހުކުމް ކުރާނީ ގާނޫނު އޮންނަ ތަނުގައި. މިއަދު މިގައުމުގެ ހާލަތަކީ.. ގާނޫނެއް ގަވާއިދެއް އުސޫލެއް ހަމައެއް ލަމައެއް ނެތް. ގަދަމީހާއަކީ އުސް އޮނޑީގަ2ރައީސް ޖަހައިގެން އެއިންނަ އިބިލީސް. އަނިޔާވެރިކަން ހައްދުން ނެއްޓިފަ.. ވަޒީފާއިން ކަނޑަމުން ގެންދަނީ ބެޗްބެޗަށް. ގާޒީންނަކީ ބޭކާރު ބައެއް. ވެރިމީހާއަކީ ބޭކާރު މީހެއް. ހަމައެކަނި ހިނގަނީ، ނަޝީދުގެ ބަދަލު ހިފުމާއި، އޭނާ ވެރިކަން ހޯދުމަށް ޝައިޠާނާއެކު އެއްބަސްވުމުގައިވާގޮތަށް، އިސްލާމްދީން ނައްތާލުމާޢި، މުސްލިމު ދިވެހިންގެ ދުވަސްދުއްވާލުމުގެ ސިޔާސަތު.\nނޮވެމްބަރު 7, 2019 11:38\nމަސްތޫރު ހަދާންބަހައްޓަތި މިނުން ދުވަހެއްވެސް އޮތްކަމަށް\nނޮވެމްބަރު 7, 2019 12:40\nހިނގާދިޔާ ޝަރީޢަތުގެ މަޖްލިސްތަކަށް ބަލާއިރު އެ ޝަރީޢަތްތަކުގއި ޔާމީނަށް އަދަބެއް ދެވޭނޭ ޙާލަތެއް ނެތްކަން ކަށަވަރެވެ. ބާރު އޮތީތީ ޤާނޫނުތަކުގެބޭރުން ޔާމީން ކަތިވެސް ލެވިދާނެއެވެ. އެހެނަސް އެ ނިމުނީކަމުގައި ނުދެކެއްޗެވެ! ޔާމީނުގެ މައްޗަށް ކުށް ސާބިތުނުވާކަން އެނގުމުން މުޅި ޝަރުޢީދައިރާ އެފުށްމިފުށަށް ފޮރޮޅާ ސަރުކާރުން ޤާޟީންނަށް ބިރުދެއްކިޔަސް ، މައްޞަލަތައް ފައިޞަލާކުރުމުގައި ﷲއަށް ބިރުވެތިވާ ޤާޟީއަކު ތިޔަ ދައްކާ ބިރަކަށް ނުބަލާނެއެވެ.\nނޮވެމްބަރު 7, 2019 12:48\nކޮބާ އިލިޔާސް ގާނޫނު ދަމަހައްޓާތީ އުފާކޮއް ޝުކުރުދެއްނެވީ ގާނޫނުގައޮތީކިހިނެއް އިލިޔާސޫ މައްސަލައެއްގެ އަޑުއެހުންތައްނިމި ކިތައްދުވަހުގެތެރޭގައި ހުކުން އިއްވަންޖެހޭ ކޮބާ ރައީސް ޔާމީންގެ މައްސަލަ މިމަހު 9ޔަކައް 30ދުވަސްހަމަވޭ މިފަހަރު ކާކުއައް ޝުކުރުއަދާކުރާނީ. އިލިޔާސޫ މަހުލޫފުކައިރިޔައް ހިނި އައނަނީ. ކޮބާ މަލީހޫ


ކޮވިޑް-19: މިހާތަނަށް ހިންގާ އެންމެ ބޮޑު ޓެސްޓާއެކު މޮޑާނާގެ ވެކްސިންގެ ތަހުލީލު ފަށައިފި\nޙުސައިން އަފްޝަން 27 ޖުލައި 2020 19:22\nމޮޑާނާއާއި އެމެރިކާގެ ނޭޝަނަލް އިންސްޓިޓޫސް އޮފް ހެލްތާ ގުޅިގެން އުފެއްދި ވެކްސިންގެ ފަހު މަރުހަލާ ޓެސްޓުތަކުގައި އެމެރިކާގެ 30،000 ދަރުވެރިން ބައިވެރިވާނެ ކަން އިއުލާނުކޮށްފިއެވެ.\nމިދަރުމަވެރިންނަށް ލިބެނީ އަސްލު ވެކްސިން ކަމެއް ނުވަތަ ޕަލަސީބޯއެއް ކަމެއް އެމީހުންނަށް ނޭނގޭނެއެވެ. އެއިން ބަލަން ބޭނުންވަނީ އަސްލު ވެކްސިން ލިބޭ ފަރާތްތަކާއި ޕްލެސީބޯ ލިބޭ ފަރާތްތަކުގެ ތެރެއިން އެންމެ ގިނައިން ބަލަޖިހެނީ ކޮން ބަޔަކަށް ކަމެވެ.\nއެމެރިކާގައި ފެށިގެންދާ މިތަހުލީލުތަކަކީ ކޮވިޑް-19 ބައްޔަށް ތައްޔާރުކުރެވިފައިވަ ވެކްސިނެއް ޓެސްޓުކުރުމަށް ހެދޭ އެންމެ ބޮޑު އަދި ފުޅާ ތަހުލީލެވެ. މިވެކްސިނަކީ ކޮރޯނާ ވައިރަހަށް ފަރުވާއެއް ހޯދުމަށް ދުނިޔެއިން ކުރަމުންދާ މަސައްކަތުގައި ކުރު ލިސްޓުގައި ހިމެނިފައިވާ ވެކްސިންތަކުގެ ތެރެއިން އެއް ވެކްސިނެވެ.\nމޮޑާނާ އިންކުން ހޯމަދުވަހު ބުނެފައިވަނީ ކޮރޯނާ ވައިރަސްއާ ދެކޮޅަށް އެކުންފުނިން އެމެރިކާ ސަރުކާރުގެ މަދަދާއެކު އުފެއްދި ވެކްސިން ޓެސްޓުކުރުމުގެ މަސައްކަތް ފަށާފައިވާ ކަމުގައެވެ. އަދި މިޓެސްޓުގައި ބައިވެރިވަނީ ފުއްޕާމޭގެ އެއްވެސް ބައްޔަކަށް ފަރުވާ ހޯދަމުން ނުދާ މީހުން ކަމުގައިވެސް އެކުންފުނިން ބުންޏެވެ.\nއެހެންނަމަވެސް މޮޑާނާ އިންކާއި ނޭޝަނަލް އިންސްޓިޓޫޓްސް އޮފް ހެލްތު ގުޅިގެން އުފައްދާފައިވާ ވެކްސިނުން ކޮރޯނާ ވައިރަސްއިން ދަފަރާކުރާނެ ކަމުގެ އެއްވެސް ޔަޤީންކަމެއް މިހާތަނަށް ލިބިފައިނުވެއެވެ. މިވެކްސިން ދިނުމަށްފަހު މިހާރު ބަލި އެންމެ ބޮޑަށް ފެތުރެމުންދާ ސަރަހައްދުތަކުގައި އެއްވެސް ބެލެހެއްޓުމެއް ނެތި ދަރުމަރިން ހަރަކާތްތެރިވެ، އެމީހުންގެ ދުވަހުގެ ދިރިއުޅުމާއިގެން ކުރިއަށް ދިއުމަށް ދޫކޮށްލެވޭނެއެވެ. އަދި އެއަށްފަހު ވެކްސިނާއި ޕްލެސީބޯ ލިބުނު ދަރުމަވެރިންގެ ތެރެއިން އެންމެ ބަލި ޖެހެނީ އެންމެ ގިނައިން ކޮން ބަޔަކަށްކަން ދެނެގަތުމަށް ސައެންސްވެރިން ދަރުމަވެރިން ބަލަމުންދާނެއެވެ.\nމިޓެސްޓަށް ދީފައިވާ ނަމަކީ ކޯވްއެވެ. މިއީ އެމެރިކާ ސަރުކާރުން ވެކްސިނާއި ބަލީގެ އެހެން ފަރުވާތައް ހޯދުމަށް ވޯޕް ދުވެލީގައި ފަށާފައިވާ މަސައްކަތުގެ ތެރެއިން ހިންގޭ ފުރަތަމަ ޓެސްޓެވެ. މޮޑާނާއިން ވެކްސިނެއް ހޯދުމަށް ކުރަމުންދާ މަސައްކަތަށް އެމެރިކާ ސަރުކާރުން ދަނީ ގާތްގަނޑަކަށް 1 ބިލިއަން ޑޮލަރުގެ މަދަދު ފޯރުކޮށްދެމުންނެވެ.\nފަރުވާ ވެކްސިން ކޮވިޑް-19 ބަލި\nApril 15, 2020 13:00:18\nކޮވިޑް-19 އަށް ފަރުވާ ދިނުމުގައި ތަޙުލީލީ މަރުހަލާގައި ބޭނުންކުރަމުންދާ ބައެއް ފަރުވާ\nApril 22, 2020 17:08:18\nކޮވިޑް-19: އިންސާނުން ބޭނުންކޮށްގެން ވެކްސެނެއްގެ ތަޙުޤީޤު ހެދުމަށް ޖަރުމަނުން ހުއްދަދީފި\nApril 28, 2020 22:31:42\nރާއްޖެއިން ގިނައިން ޕޮޒިޓިވްވެފައިވަނީ 12 އަހަރާއި 40 އަހަރާ ދެމެދުގެ މީހުން


Corona ah shakku kurevunu7meehunves dhookollaifi | Hathaavees\nކޮރޯނާއަށް ޝައްކު ކުރެވުނު7މީހުންވެސް ދޫކޮށްލައިފި\nކޮރޯނާ ވައިރަސްއަށް ޝައްކު ކުރެވިގެން ފުނަދޫގައި ކަރަންޓީނުކޮށްފައި ތިބި7މީހުންވެސް ދޫކޮށްލާފައިވާކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފިއެވެ.\nމިކަމާއި ގުޅިގެން އެޗްޕީއޭ އިން ނެރުނު ނޫސްބަޔާނެއްގައި ބުނެފައިވަނީ، ކޮރޯނާއަށް ޝައްކު ކުރެވުނު މި ހަތް މީހުންގެ ޓެސްޓުތައް ހެދުމަށް ސާމްޕަލް ބޭރަށް ފޮނުވުނުކަމަށާއި، އެއިން އެއްވެސް މީހަކު ކޮރޯނާއަށް ޕޮޒިޓިވް ވެފައި ނުވާކަމަށެވެ. އެޗްޕީއޭއިން ބުނީ އެ އެޖެންސީގެ ބެލުމުގެ ދަށުން އެ ހަތް މީހުންވެސް މިހާރު ވަނީ ދޫކޮށްލާފައި ކަމަށެވެ.\nމިދިޔަ މަހުގެ 30 ވަނަ ދުވަހު އެވައިރެހުގެ އަލާމާތްތައް ފެނިގެން ވަނީ އެކަކު ކަރަންޓީނު ކޮށްފައި ކަމަށާއި، އޭނާގައިގައި އެވައިރަސް ހުރިތޯ ބެލުމަށް ކުރި ޓެސްޓުން ދެއްކީ ނެގެޓިވް ކަމަށް އެޗްޕީއޭ އިންބުނެއެވެ. އަދި އެބައްޔަށް ޝައްކު ނުކުރެވޭ އިތުރު ހަމީހަކުވެސް ކަރަންޓީނު ކޮށްފައި ވާނޭ ކަމަށާއި، އެމީހުންގެ ޓެސްޓުވެސް ނެގެޓިވް ވެފައިވާކަމަށް އެޗްޕީއޭއިން ބުނެއެވެ.\nބަލީގެ އަލާމާތެއް ފެނިގެން ކަރަންޓީނު ކުރީ އެންމެ ފުރަތަަމަ މި ބަލީގައި ކަރަންޓީނު ކުރި މީހާ އެކަންޏެވެ. މީގެ އިތުރުން ޗައިނާ އަށް ދަތުރުކޮށް ބަލީގެ ބައެއް އަލާމާތްތައް ފެނުނު ނަމަވެސް އެވައިރަސް ހުރެދާނެ ކަމަށް ޝައްކު ނުކުރެވޭ ހަތަރު މީހަކު ވަނީ ކަރަންޓީނު ކޮށްފައެވެ. ބަލީގެ އެއްވެސް އަލާމާތެއް ނެތް ހަމައެކަނި ޗައިނާ އަށް ދަތުރުކޮށްފައި ވުމާއި ގުޅިގެން ކަރަންޓީނު ކުރީ ދެމީހުންނެވެ.\nކޮރޯނާއަށް ޓެސްޓު ކުރެވުނު އެއްވެސް މީހަކު އެއް ބައްޔަށް ޕޮޒިޓިވް ނުވާ ކަމަށް ރައީސް އިއުލާން ކުރައްވާފައި ވަނީ މިއަދު މަޖިލީހުގެ ދައުރު ފެށުމުގެ ގޮތުން ރައީސް ދެއްވި ރިޔާސީ ބަޔާނުގައެވެ.\nPrevious ނަޝީދާއި އިދިކޮޅު މެންބަރުންގެ ފަރާތުން ތަފާތު މަންޒަރެއް!\nNext ރިޔާސީ ބަޔާނަށް އިދިކޮޅުގެ ޖަވާބު: ތިއީ ވަރަށް ތާފަނާ ބަޔާނެއް


Review Kuraa Hukumah Raees Nasheedge Faraathun Supreme Court ah Javaabu Hushahalhaifi\nރިވިއު ކުރާ ހުކުމަށް ނަޝީދުގެ ފަރާތުން ސްޕްރީމް ކޯޓަށް ޖަވާބު ހުށަހަޅައިފި\nޕްރޮސެކިއުޓާ ޖެނެރަލްގެ އެދިލެއްވުމަށް ސްޕްރީމް ކޯޓުން ރިވިއު ކުރަން ފައްޓާފައިވާ ރައީސް މުހައްމަދު ނަޝީދުގެ ޖަލު ހުކުމްގެ މައްސަލައަށް އެމަނިކުފާނުގެ ފަރާތުން ޖަވާބު ހުށަހަޅައިފިއެވެ.\nރައީސް ނަޝީދުގެ ފަރާތުން ސްޕްރީމް ކޯޓަށް ޖަވާބު ހުށަހެޅި އެމަނިކުފާނުގެ ދެ ލޯޔަރުން ކަމަށްވާ ހިސާން ހުސައިނާއި އިބްރާހިމް ރިފްއަތުއެވެ. ހިސާނު ކުރެއްވި ޓްވީޓެއްގައި ވިދާޅުވީ މިއަދު ލިއުމުން ސްޕްރީމް ކޯޓަށް ޖަވާބު ހުށަހެޅިފައިވާ ކަމަށެވެ.\nރައީސް ނަޝީދުގެ މައްސަލަ ރިވިއު ކުރުމަށް ސްޕްރީމް ކޯޓުން ނިންމި ނަމަވެސް އަދި އެ މައްސަލާގައި އަޑުއެހުމެއް ބާއްވާފައެއް ނުވެއެވެ.\nރައީސް ނަޝީދަށް 13 އަހަރުގެ ޖަލު ހުކުމެއް ފަޓާސް ބަރިއެއްހެން އިއްވާފައި ވަނީ އަބްދުﷲ ގާޒީ ހައްޔަރު ކުރި ކަމަސް ބުނާ މައްސަލާގައެވެ. އެ މައްސަލައަށް ޝަރީއަތުގެ ތިން މަރުހަލާއިން އަވަސް އަރުވާލައިގެން ނިންމާލިއިރު ރައީސް ނަޝީދަށް ދިފާއުވުމަށް ފުރުސަތު ދެވިފައި ނުވާ ކަމަށް ރައީސް ނަޝީދުގެ ވަކީލުން އޭރުވެސް ދިޔައީ ބުނަމުންނެވެ.\nރައީސް ނަޝީދުގެ މައްޗަށް ފުރަތަމަ ހުޅުމާލޭ ކޯޓުގައި ކުރެވުނީ އެހެން ދައުވާއެކެވެ. އެހެން ނަމަވެސް ދައުލަތުން އެ ދައުވާ އަނބުރާ ގެނެސް ޓެރަރިޒަމްގެ ދައުވާ ފަހުން ވަނީ އުފުލާފައެވެ.\nރައީސް ނަޝީދަށް ކުރެވުނު ހުކުމަކީ އިންސާފުވެރި ހުކުމެއްް ނޫން ކަމަށް ދުނިޔޭގެ ބާރުިގަދަ ގައުމުތަކާއި ޖަމިއްޔާ ޖަމާއަތްތަކުން ވަނީ ބުނެފައެވެ. އަދި އެކަމާއި ގުޅިގެން ރާއްޖޭގައި މުޒާހަރާތަކެއް ވަނީ ކުރެވިފައެވެ.


ދެބަދުނާމް – Esfiya – Dhivehi Vaahaka Site\n- by mohamed neer - 2- August 3, 2013\n( ތިންވަނަ ބައި )\nސެނާގެ ބާރު ރުއިމާއި އޭނާ ސަލާމަތް ކުރުމަށް އެދި އާދޭސް ކުރަމުންދިޔަ ގޮވުމުގެއަޑަށް ދަރިވަރުންނާއި ޓީޗަރުންތައް އެތަނަށް ޖަމާވާންފެށިއެވެ.\nހަދާނެގޮތްހުސްވެ ބުނާނެއެއްޗެއް ނޭނގިފައި މާހުހުރިއިރު ސެނާ މޫނުގައި އަތްއަޅައިގެންހުރެ ބާރަށް ރޮނީއެވެ.\n” ނީމާ! ސެނާ ގެންގޮސް ގެއަށްލާ … މާހު ! މަދަރުސާއިން ވަކި އެއްޗެއް އަންގަންދެން ގޭގައި މަޑުކުރޭ. ” ހިތްހަމަ ނުޖެހުމާއެކު މާހަށް ބަލާން ހުރެ ހެޑްމާސްޓަރ ސާއިދު ވާހަކަދެއްކިއެވެ.\nވާނުވާނޭނގޭ ޓީޗަރުންނާއި ދަރިވަރުންތައް މަޑުމަޑުން އެކިދިމާއަށް ހިނގައިގަތުމުން މާހު ވެސް މަޑުމަޑުން ގެއާއިދިމާއަށް ހިނގައިގަތެވެ. ކޮށްލެވުނު ކުޑަކުޑަ ހަރަކާތެއްގެ ސަބަބުން މުޅި މަދަރުސާއަށް ފަލީހަތްވީއެވެ.\nމާހު ގެއަށްގޮސް އެކަމާވަރަށްވިސްނިއެވެ. ހަމައެހެންމެ ސެނާއާ ބައްދަލުކޮށް އެކަމަށްމަޢާފަށްއެދި އެފަދަކަމެއް ދެންނުކުރާނެކަމަށް ބުނުމަށްވެސްނިންމިއެވެ.\nޖެހިގެންއައި ދުވަހުގެ ހެނދުނު ވަގުތެވެ. މާހު މަދަރުސާއަށް ނުދިއުމުން، ވީކީއްތޯ އޭނާގެ މަންމަ އައިސަ ސުވާލު ކުރިއެވެ. މާހު ވަރަށް ރަނގަޅަށް އެވާހަކަތައް ކިޔައިދީ، ސެނާއާ އޭނާގެ އާއިލާ ކިބައިން މަޢާފަށް އެދެންބޭނުން ކަމަށް އައިސަގާތުބުންޏެވެ. އައިސައަކީ އޭނާގެދަރިންނަށް އޭނާދީފައިވާ ތަރުބިއްޔަތުގެ ސަބަބުން އަބަދުވެސް އޭނާގެ ދަރިންނަށް ފުރިހަމައަށް އިތުބާރު ކުރާ ހަރުދަނާމަޔެކެވެ.\nއައިސަގޮސް ސެނާއާ އޭނާގެ އާއިލާ މެންބަރުންނާ ބައްދަލުކޮށް މާހުގެ ފަރާތުން، ސެނާ އާއި އެޢާއިލާގެ މެންބަރުންގެ ކިބައިން މަޢާފަށްއެދުނެވެ.\nއެކަމުގެ ސަބަބުން ސެނާ ވަރަށް ރުޅިއައެވެ. މާހު އެދެއްކި ވާހަކަތަކަކީ އެއްވެސް ޙަޤީޤަތެއްނެތް ދޮގުވާހަކަ ތަކެއް ކަމާއި މާހު އުޅުނީ ސެނާގެ މުޅި ދިރިއުޅުން އަބަދުގެއަބަދަށް ހަލާކުކޮށްލަން ކަމުގައި ސެނާ ބުންޏެވެ. ހަމައެހެންމެ އެފަދަ ބޮޑުކުށެއް ކުރިމީހަކަށް ދުވަހަކުވެސް މަޢާފް ނުކުރާނެކަމަށް ވެސް ބުންޏެވެ. ސެނާގެ އަމާލާއިބަހުން، ވީދެރައާއި ގަތްލަދާއި ލިބުނު ހިތްދަތިކަމުގައި މާޔޫސްވެ ކަރުއެލުވާލާފައި އައިސަ ގެއަށް ދިޔައެވެ.\nއައިސަ ގެއަށް ގޮސް މާހާއި ބައްދަލުކޮށް ސެނާ އާއި އޭނާގެ އާއިލާ މެންބަރުން ދެއްކިވާހަކަތައް ކިޔައިދިނެވެ. އެކަމުގެ ސަބަބުން މާހު ވަރަށްދެރަވެ މާޔޫސްވިއެވެ. އަދި ރޮވިފައިވާ ހާލުގައި ދެވަނަފަހަރަށް ވެސް ޙަޤީޤަތް ހާމަކުރިއެވެ.\nއައިސަ އޭނާގެ ދަރިންކުރި ތަރުބިއްޔަތުގެ ސަބަބުން އެކުދިން ނަށް ކުރާ އިތުބާރުގައި މާހުގެ ވާހަކަތަކަށް ފުރިހަމަ އިތުބާރުކުރިއެވެ.\nމަދަރުސާއިން އެންގި އެންގުމަށް މަދަރުސާއަށް ނުގޮސް ހުންނަތާ ތިންވަނައަށްވީ ދުވަހު މާހާއި އައިސަ މަދަރުސާއަށްހާޟިރުކުރިއެވެ. މައްސަލަބެލުމަށްފަހު ސެނާގެ ވާހަކަތަކަށް ބުރަވެ މާހު މަދަރުސާއިން ވަކިކުރީ މާހާއި އައިސަ ކުރަމުންދިޔަ އާދޭހަށް ބަލާލުމެއްވެސް ނެތިއެވެ.\nކުރެވުނު ކުޑަކުށަކުން ބޮޑުބަދުނާމެއްވެ މާހުގެ ތަޢުލީމީހަޔާތުގައި ނިމުމުގެސިއްކަޖެހުނީއެވެ. މުޅިރަށަށްފަލީހަތްވެ އެތައްބައެއްގެ މަލާމާތާއިފުރައްސާރަ ވެސް ކުރިމަތިވީއެވެ.\nދުވަސްތައްމާޒީއާއި އެކުވަމުންއައިސް މަދަރުސާތަކުގެ ދެވަނަޓާމް ޗުއްޓީ ދުވަސްވަރެވެ. ކުޅިވަރުތަކާއިގެން އުޅެމުންދިޔައިރު އެންމެގިނަ ބައެއްގެ ލޮލުގައި އަޅައިގަތް މަންޒަރަކީ ރަށުމަދަރުސާ އާއި މަދަރުސާ ގޯތިތެރެ ޒީނަތްތެރިކުރަން ފެށުމެވެ. ހަބަރު ބަލާލުމުން އެނގުނީ އެތަން ޒީނަތްތެރިކުރަނީ ސާމުގެ ކައިވެންޏަށް ކަމެވެ.\nސާމުގެ ކައިވެންޏަށްޓަކައި އޭނާގެ ލޯބިވެރިޔާ ލަންމާއާއި އޭނާގެ އާއިލާމެންބަރުން އެރަށަށް އައީ މީގެދެދުވަހެއް ކުރިންނެވެ. އެއާއިލާ އުޅެމުންދަނީ ވެސް ސާމުމެން ގޭގައެވެ.\nލަންމާއަކީ ވަރަށްދޮން އެހާމެފުރިހަމަޒުވާނެކެވެ. ހެދިހުރި ފުރިހަމަ ހަށިގަނޑަކާއި ކަޅުފަށުވިފަދަ ފަން އެހާމެ ދިގު އިސްތަށިގަނޑެއް ލިބިފައި ވެއެވެ. ލަންމާގެ ރީތިކަމަށް އިތުރުފުރިހަމަކަމެއް ލިބެނީ އޭނާ ބޭނުންކުރާ ޒަމާނީ ހެދުންތަކާއި ރީތިވުމަށް ބޭނުންކުރާ ތަކެތީގެ ސަބަބުންނެވެ.\nސެނާގޭގައި އުޅެނިކޮށް އެޚަބަރުލިބުމާއެކުހެން އޭނާއަށް ހުއްޓުން އެރިއެވެ. ގަބޫލުކުރަންދަތިވެ ބުނާނެއެއްޗެއް ނޭނގިފައި އެތައްއިރަކު ހުންނާން ޖެހުނެވެ. ސާމު އޭނާއަށް އެފަދަހިތްދަތިކަމެއް ދީފާނެކަމަށް ގަބޫލުކުރަން ސެނާއަށް އުނދަގޫ ވިއެވެ. ސެނާ ގާތު ސާމު ބުނެފައިވާގޮތުން ސާމުގެހިތުން ސެނާ ފިޔަވާ އެހެން މީހަކަށް ޖާގަ ދެވިފައެއް ނުވެއެވެ. ހަމައެހެންމެ ސެނާ ނޫން އެހެންމީހަކުދެކެ އޭނާ ލޯތްބެއް ނުވެއެވެ. ނުވެސް ވާނެއެވެ. އަދި ސެނާގެ ކިޔެވުންނިމުނުހާ އަވަހަކަށް ސެނާއާއި ސާމު ކައިވެނި ކުރާނެއެވެ.\nގަބޫލު ކުރަން ދަތިނަމަވެސް ޙަޤީޤަތެއް ނެތި އެފަދަ ވާހަކައެއް ނުދައްކާނެ ކަމުގައި ސެނާއަށް ގަބޫލު ކުރެވުނެވެ. ލިބުނު ޚަބަރުގެސަބަބުން ހިތްދަތިވެ މާޔޫސްވުމުން މަސައްކަތާއިގެން ކުރިޔަށްނުދެވުމުން މަސައްކަތް ހުއްޓާލާފައި ސެނާ ގޮސް ކޮޓަރިއަށް ވަނެވެ.\nސާމާއި ލަންމާގެ ކައިވެނީގެ ޚަބަރު ލިބުމުން މާހު ވަރަށް އުފާވެ ހިތްހަމަޖެހުނެވެ. އެއީ އެކަމުގެ ސަބަބުން ނަމަވެސް ސެނާގެ ފަރާތުން އޭނާއަށް ކޮންމެވެސް ވަރެއްގެ ރުހުމެއް ލިބިދާނެކަމަށް އުންމީދުކުރެވުނު ވަރުންނެވެ.\nސެނާ ހާމަކުރި ދޮގު މަޢުލޫމާތުގެ ސަބަބުން އޭނާގެ ތަޢުލީމީ ހަޔާތުގައި ނިމުމުގެ ސިއްކަޖެހި މުޅިރަށަށް ފަލީހަތްވެގެން ދިއުމުން ވެސް މާހުގެ ހިތުން ސެނާގެ ސޫރަ ފިލާނުދަނީ ކީއްވެބާއެވެ.\nސާމާއި ލަންމާގެ ކައިވެނީގެރަސްމިއްޔާތު ވަރަށް ކުލަގަދަކޮށް ފާހަގަކުރިއެވެ. ރަށުގެގިނަބަޔަކާއި ރަށުން ބޭރުންއައި އެތައްބަޔަކު އެހަފްލާގައިބައިވެރިވެ އުފާކުރަމުންދިޔައިރު ސެނާ އެކަނިމާއެކަނި އޭނާގެކޮޓަރީގައި ރޯލަރޯލާއޮތެވެ.\nމެދުޓާމުގެ ޗުއްޓީނިމި އަނެއްކާވެސް ކިޔެވުން ފެށިއްޖެއެވެ.\nސާމުގެ އަލަތުކައިވެންޏާއި އެކުހެން ސެނާގެ ލޯމަތިން އޭނާ ގެއްލިއްޖެއެވެ. ލަންމާގެއާއިލާގާތަށް ސާމުގެ ދިރިއުޅުން ބަދަލުކުރުމުން ސެނާއަށް ކޮންމެ ވެސް ވަރެއްގެ ހިތްހަމަޖެހުމެއް ލިބިގެންދިޔައެވެ. އެއީ އޭނާއަށް ސާމު ނުފެންނާތީ އެވެ.\n” މާހު! .. ތިކަމާދެން ނުވިސްނާ … ހިނގާ ގެއަށްދާން. ” މާހުގެ ޚިޔާލީއާލަމުން އޭނާ ހޭލައްވާލީ ނާހިދެވެ.\n” އާން … ހިނގާދާން. ” ޖޯލިފަތިން ތެދުވަމުން ވަށައިގެންވާ މާހައުލަށް ނަޒަރު ހިންގާލާފައި މާހު ބުންޏެވެ.\nމާހާއި ނާހިދު ގެއާދިމާއަށް ހިނގައިގަތެވެ. އޭރު މާހު ހިތުގައި އަޒުމް ކަނޑައަޅައިގެންހުރީ، ތަނަވަސްކަމަށް ފެންބޮވައިގެންފައިވާ އެފަދައަންހެން ކުއްޖެއްގެ ފަހަތުން ދުވަހަކުވެސް ނުދިއުމަށެވެ. ހަމައެހެންމެ އެފަދަ އަންހެންކުއްޖެއް ގާތުން ލޯތްބަށް ނޭދުމަށާ އެފަދަ ދެވަނަބަދުނާމެއް ނުވުމަށެވެ.\nސާމުގެ ފަރާތުން ލިބުނު މާޔޫސްކަމާ ހިތްދަތި ކަމުގައި ސެނާ އެކަނި މާއެކަނި ކޮޓަރީގައި އޮވެގެން ވަގުތުތައް ހޭދަކުރަމުން ގެންދިޔައެވެ. އަދި އޭނާގެ ހަޔާތުގައި މިދިމާވި ހިތާމަތަކާމެދު ވިސްނާ ވަގުތު ގިނަވަމުން ދިޔައެވެ.\nސާމު އޭނާއާ މެދުގައި ކަންތައްކުރި ގޮތުގެ ސަބަބުން ލިބުނު ހިތާމައާ ހިތްދަތިކަމުގައި ނުކައިނުބޮއި ވަގުތުތައް ހޭދަކުރަމުންދިޔަ ސެނާ، ލަންމާ ދެކެ ވެސް ރުޅިއައެވެ.


SunOnline: Covid Case thah: Dhuvas vee 77 meehun, 173 kudhin!\nކޮވިޑް ކޭސްތައް: ދުވަސްވީ 77 މީހުން، 173 ކުދިން!\n04 Aug 2020, 16:23\nމިވަގުތު ރާއްޖޭގައި ކޮވިޑް-19 ޖެހި ފަރުވާދޭ މީހުންގެ ތެރޭގައި އެ ބަލީގެ ނުރައްކާ އެންމެ ބޮޑު 60 އަހަރުން މަތީގެ 77 މީހަކާއި، 173 ކުޑަކުދިން ހިމެނޭކަން ހެލްތު ޕްރޮޓެކްޝަން އެޖެންސީ (އެޗްޕީއޭ)އިން އާންމުކޮށްފައިވާ ތަފާސްހިސާބުތަކުން ދައްކައިފި އެވެ.\nއެޗްޕީއޭގެ ކޮވިޑް19 ޑޭޝްބޯޑުގައި ހާމަކޮށްފައިވާ މައުލޫމާތު ތަކަށް ބަލާއިރު، މިހާތަނަށް ރާއްޖެއިން މުޅި ޖުމްލަ 4،293 މީހަކު ވަނީ ކޮވިޑަށް ޕޮޒިޓްވެފަ އެވެ. އޭގެ ތެރޭގައި 60 އަހަރުން މަތީގެ 150 މީހަކު ހިމެނެ އެވެ. އޭގެ ތެރޭގައި ހިމެނެނީ 89 ފިރިހެނުންނާއި، 61 އަންހެނުންނެވެ.\nރާއްޖެއިން މިހާތަނަށް 19 މީހަކު ބަލީގައި މަރުވެފައި ވާއިރު، 12 މީހުންނަކީ އުމުރުން ދުވަސްވީ މީހުންނެވެ. އޭގެ ތެރޭގައި 92 އަހަރުގެ މީހަކާއި، 80 އަހަރުން މަތީގެ ހަތް މީހަކާއި، 70 އަހަރުން މަތީގެ ހަތަރު މީހުން ހިމެނެ އެވެ.\nދެން ހިމެނެނީ 38 އަހަރުގެ މީހަކާއި، 42 އަހަރުގެ މީހަކާއި، 43 އަހަރުގެ މީހަކާއި، 52 އަހަރުގެ މީހަކާއި 54 އަހަރުގެ މީހެކެވެ.\nރާއްޖެއިން ޕޮޒިޓިވްވީ މީހުންގެ ތެރެއިން 2،670 މީހަކު ބަލިން ރަނގަޅުވެފައި ވާއިރު، މިވަގުތު އެކްޓިވް ކޭސްތަކުގެ ގޮތުގައި ތިބީ 1،590 މީހެކެވެ.\nއޭގެ ތެރޭގައި 60 އަހަރުން މަތީގެ 77 މީހުން ހިމެނޭއިރު، 10 މީހުންނަކީ 80 އަހަރުން މަތީގެ މީހުންނެވެ.\nމިވަގުތު ކޮވިޑް ޕޮޒިޓިވް ކުޑަކުދިންގެ ގޮތުގައި 173 ކުދިން އެބަތިއްބެވެ. އޭގެ ތެރޭގައި އަދި އަހަރެއް ވެސް ނުފުރޭ ފަސް ކުދިން ހިމެނެ އެވެ. އަދި 10 އަހަރުން ދަށުގެ 94 ކުދިން ހިމެނެ އެވެ.\nހެލްތު އެމަޖެންސީ އޮޕަރޭޝަން ސެންޓަރުން ހާމަކޮށްފައިވާ ގޮތުގައި، ފަހަކަށް އައިސް ބައްޔަށް ޕޮޒިޓިވްވާ އުމުރުން ދުވަސްވީ މީހުންނާއި، އެހެނިހެން ބަލިތަކަށް ފަރުވާކުރާ މީހުންގެ އަދަދު އަންނަނީ އިތުރުވަމުންނެވެ. އެހެންކަމުން ހާލު ސީރިއަސް ނުވި ނަމަވެސް، ހޮސްޕިޓަލުގައި އެޑްމިޓްކޮށްގެން ފަރުވާދޭން ޖެހޭ މީހުންގެ އަދަދު އަންނަނީ އިތުރުވަމުންނެވެ.\nޑޭޝްބޯޑުން ދައްކާގޮތުގައި މިއަދުގެ މިހާތަނަށް 93 މީހަކަށް އަންނަނީ ހޮސްޕިޓަލުގައި ފަރުވާ ދެމުންނެވެ.\nމަގުމަތިކޮށްލާފައިވާ މާމެންދޫ މީހަކު ބަލާނެ ފަރާތެއް ހޯދަނީ\nއެމަޖެންސީގެ މުއްދަތަށް ޕެންޝަން ފައިސާ ދޭގޮތަށް ނިންމައިފި


vnews - Rosmah ge machchah dhauvaa kurumakee badhalu hifumeh noon, fiyavalhu elhee qaanoonee imuge therein: Mahathir\nރޯޒްމާ މަންސޫރުގެ މައްޗަށް ދައުވާކުރުމަކީ ބަދަލުހިފުމުގެ ކަމެއްނޫން، ފިޔަވަޅުއެޅީ ގާނޫނީ އިމުގެތެރެއިން: މަހާތީރު\nމެލޭޝިޔާގެ ބޮޑުވަޒީރު ޑރ. މަހާތީރު މުހަންމަދު:\nމެލޭޝިޔާގެ ކުރީގެ ބޮޑުވަޒީރު ނަޖީބު ރައްޒާގުގެ އަނބިކަނބަލުން ރޯޒްމާ މަންސޫރުގެ މައްޗަށް ކޯޓުގައި ދައުވާ އުފުލީ ބަދަލުހިފުމުގެ ގޮތުން ނޫން ކަމަށާއި، އެއީ ގާނޫނީ އިމުގެ ތެރެއިން އެޅުއްވި ފިޔަވަޅެއް ކަމަށް މެލޭޝިޔާގެ ބޮޑުވަޒީރު ޑރ. މަހާތީރު މުހަންމަދު ވިދާޅުވެއްޖެއެވެ.\nމަހާތީރު މުހަންމަދު ވިދާޅުވީ، އެއްވެސް މީހަކީ ގާނޫނަށްވުރެ މަތީގައި ހުންނަ މީހެއް ނޫން ކަމަށާއި، ގާނޫނާ ޚިލާފް ކަމެއް ކޮށްފި ކޮންމެ މީހަކާމެދު ގާނޫނީ ފިޔަވަޅު އަޅުއްވާނޭ ކަމަށެވެ.\n"އެއީ އަޅުގަނޑުމެންގެ ވައުދެއް. މިއީ ބަދަލުހިފުމުގެ ކަމެއްނޫން" ކުއާލަލަމްޕޫރުގައި މިއަދުފެށި އާސިއާގެ ގައުމުތަކުގެ ޑިޒާސްޓަރ މެނޭޖްމަންޓާގުޅޭ ވަޒީރުންގެ ހަވަނަ ބައްދަލުވުން ހުޅުއްވައި ދެއްވައި ދެއްކެވި ވާހަކަފުޅުގައި މަހާތީރު ވިދާޅުވިއެވެ.\nރޯޒްމާ މަންސޫރާ ދެކޮޅަށް ދައުވާ ކޮށްފައިވަނީ، މެލޭޝިޔާގެ "އެންޓި-މަނީ ލޯންޑަރިންގ، އެންޓި-ޓެރަރިޒަމް ފައިނޭންސިންގް އެންޑް ޕްރޮސީޑްސް އޮފް އަންލޯފުލް އެކްޓިވިޓީޒް 2001" ގާނޫނުތަކުގެ ދަށުންނެވެ. އެގޮތުން ސަތާރަ ދައުވާއެއް އުފުލާފައި ވެއެވެ.\nރޯޒްމާ މަންސޫރާ ދެކޮޅަށް ހިންގުނު ތަހްގީގަށްފަހު އެކަމަނާ އިއްޔެ ހައްޔަރު ކުރުމަށްފަހު މެލޭޝިޔާ ގަޑިން މިއަދު ހެނދުނު 8:30 ގައި ވަނީ ކުއާލަލަމްޕޫރުގެ ކޯޓަށް ހާޟިރުކޮށްފައެވެ.\nމެލޭޝިޔާގެ ކުރީގެ ބޮޑުވަޒީރު ނަޖީބު ރައްޒާގުގެ އަނބިކަނބަލުން ރޯޒްމާ މަންސޫރު ކޯޓަށް ހާޟިރުކުރަނީ:\nމިކަމާ ގުޅިގެން، ރޯޒްމާ މަންސޫރުގެ ދަރިކަނބަލުން ނޫރްޔާނާ ނަޖްވާ ނަޖީބް އިންސްޓަގްރާމް މެދުވެރިކޮށްވަނީ، މެލޭޝިޔާގެ އެންޓި ކޮރަޕްޝަން ކޮމިޝަން ވަރަށް ބޮޑަށް ކުށްވެރިކުރައްވާފައެވެ. ވިދާޅުވެފައިވަނީ، މަންމާފުޅު ހައްޔަރުކޮށްގެން އެ ކޮމިޝަނުން މާމައްޗަށް ކަންތައް ގެންދަނީ ކަމަށެވެ.\nނޫރްޔާނާ ނަޖްވާ ނަޖީބް ވިދާޅުވެފައިވަނީ، އެކަމަނާގެ ބައްޕާފުޅާމެދު އަމަލުކުރާގޮތް ގަބޫލު ކުރެއްވިޔަސް، މަންމާފުޅު ހައްޔަރުކުރުމާއި، މާމާފުޅު ރަހާ މުހަންމަދު ނޫހުގެ ގެކޮޅު ބަލައި ފާސްކުރުމަކީ ކަންތައްތައް ހައްދުންމައްޗަށްދިއުން ކަމަށެވެ.\nކުރީގެ ބޮޑުވަޒީރު ނަޖީބު ރައްޒާގުގެ މައްޗަށް މެލޭޝިޔާ ސަރުކާރުގެ ތަރައްގީގެ ފަންޑު "1މެލޭޝިޔާ ޑިވެލޮޕްމަންޓް ބަރްހާދު" ން އެތައް ބިލިއަން އެމެރިކާ ޑޮލަރެއް ލޫޓުވާލިކަމުގެ ތުހުމަތުކުރެވި، އެމައްސަލަތަކުގެ ތަހްގީގު ހިނގަމުންދިޔަ ނަމަވެސް، ރޯޒްމާ މަންސޫރުއާ ދެކޮޅަށް އުފުލާފައިވަނީ، ތަރައްގީގެ ފަންޑާ ގުޅުންހުރި ދައުވާތަކެއް ކަމެއް ސާފުނުވާކަމަށް މުރާސިލުން ބުނެއެވެ. ރޯޒްމާގެ ދިފާއީ ޓީމުންވެސް އެކަން ހާމަނުކުރާ ކަމަށް ވެއެވެ.\nއެހެން ނަމަވެސް، ތަހްގީގުގެ މަރްހަލާގައި، މެލޭޝިޔާގެ އެސް.އާރް.ސީ އިންޓަރނޭޝަނަލް ކުންފުނިން ނަޖީބު ރައްޒާގުގެ އަމިއްލަފުޅު ބޭންކް އެކައުންޓަށް 42 މިލިއަން ރިންގިޓް (10.56 މިލިއަން އެމެރިކާ ޑޮލަރު) ޖަމާކޮށްފައިވާ މައްސަލާގައި ސުވާލު ކޮށްފައި ވެއެވެ.\nއެސް.އާރް.ސީ އިންޓަރނޭޝަނަލް ކުންފުންޏަކީ، މެލޭޝިޔާ ސަރުކާރުގެ ތަރައްގީގެ ފަންޑު "1މެލޭޝިޔާ ޑިވެލޮޕްމަންޓް ބަރްހާދު" ގެ ސަބްސިޑަރީ ކުންފުންޏެކެވެ.


Male' ge guest house thah hulhuvanya Covid case thah madhu kuran jehey: Mausoom | ThePress\nމާލޭގެ ގެސްޓް ހައުސްތައް ހުޅުވަންޏާ ކޮވިޑް ކޭސްތައް މަދު ކުރަން ޖެހޭ: މައުސޫމް\nމާލެ ސަރަހައްދުގައި ހުރި ހޮޓާތަކާއި ގެސްޓް ހައުސްތައް ހުޅުވުމަށް މި ސަރަހައްދުގައި ކޮވިޑަށް ޕޮޒިޓިވްވާ މީހުންގެ އަދަދު މަދުކުރުމަށް މަސައްކަތް ކުރުމަށް ޓޫރިޒަމް މިނިސްޓަރު ޑރ. އަބްދުﷲ މައުސޫމް ގޮވާލައްވައިފިއެވެ.\nމިއަދު ޓޫރިޒަމް މިނިސްޓރު ކުރެއްވި ޓްވީޓެއްގައި ވިދާޅުވީ، މާލެ ސަރަހައްދުގައި ހުރި ހޮޓާތަކާއި ގެސްޓްހައުސްތައް އަދިިވެސް ނުހުޅުވޭ ކަމަށެވެ. ހަމައެއާއެކު ސުވެނިއާ ޝޮޕްތަކާއި ފަަތުރުވެރިން ހިދުމަތްދޭ އެހެނިހެން ތަންތަން ވެސް ނުހިންގޭ ކަމަށާއި އެ ތަންތަނަށް ލިބެމުންދާ ގެއްލުން ވަރަށް ބޮޑު ކަމަށް މައުސޫމް ފާހަގަ ކުރެއްވިއެވެ.\nއެގޮތުން އެތަންތަން ހުޅުވޭނީ މާލެ ސަރަހައްދުގައި މިހާރު ކޮވިޑަށް ޕޮޒިޓިވްވާ އަދަދު މަދު ކުރެވިގެން ކަމަށާއި މާލެ ސަރަހައްދުގެ ކޮވިޑު ނަމްބަރު ތިރިކުރުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ އެންގުންތަކަށް ބޮޑަށް ސަމާލުވުމަށް އޭނާ ގޮވާލެއްވިއެވެ.\nމީހާރު ރާއްޖެއިން ކޮވިޑަށް ޕޮޒިޓީވްވާ މީހުންގެ އަދަދު އަނެއްކާވެސް އަންނަނީ ގިނަވަމުންނެވެ. އެ ގޮތުން އިއްޔެ ރާއްޖެއިން ޕޮޒިޓިވްވި މީހުންގެ އަދަދު ވަނީ 94 އަށް އަރާފައެވެ. އޭގެތެރެއިން މާލެ ސަރަހައްދުން ޕޮޒިޓިވްވި 49 މީހަކާއި އަތޮޅު ތެރެއިން ޕޮޒިޓިވް ވި 45 މީހަކު ހިމެނެއެވެ.\nމާލެ، ހުޅުމާލެ އަދި ވިލިމާލެ އޭރިއާގެ ހޮޓެލް، ގެސްޓްހައުސް ހުޅުވާފައި ނުވާއިރު، އެ ފެސިލިޓީތައް މި މަހު ކުރީކޮޅު ހުޅުވޭވަރު ވާނެ ކަމަށް މީގެ ކުރިން ޓޫރިޒަމް މިނިސްޓަރު ވަނީ ވިދާޅުވެފައެވެ. އަދި އެކަމަށް ބޭނުންވަނީ ކޮވިޑް-19 އަށް ޕޮޒިޓިވްވާ މީހުންގެ އަދަދު5ޕަސަންޓަށްވުރެ ދަށް ދެ ހަފްތާ ކަމަށް ވެސް އޭރު މިނިސްޓަރު މައުސޫމް ވަނީ ވިދާޅުވެފައެވެ.\nއަތޮޅުތަކުގެ ގެސްޓްހައުސްތައް ހުޅުވާލަން ހުއްދަ ދީފައި ވަނީ މިދިޔަ އޮކްޓޯބަރު މަހުގެ 15 ވަނަ ދުވަހުއެވެ.\nހަބަރު މާލެ ސިޓީ ގެސްޓްހައުސް ޓުއަރިޒަމް ޓޫރިޒަމް މިނިސްޓަރު ޑރ. އަބްދުﷲ މައުސޫމް


ރޭގަނޑު ނުނިދާ އުޅޭނަމަ ހިތުގެ ބަލީގެ ނުރައްކާ ބޮޑު! – Dhen.mv\nރޭގަނޑު ނުނިދާ އުޅޭނަމަ ހިތުގެ ބަލީގެ ނުރައްކާ ބޮޑު!\nނިދި މަދުވުމާއި ނިދުމުގެ ރަނގަޅު އާދައެއް ނެތުމުގެ ސަބަބުން ހިތުގެ ބަލީގެ ނުރައްކާ ބޮޑުވާ ކަމަށާއި ޝިފްޓް ޑިއުޓީގައި މަސައްކަތްކުރާ މީހުންނަށް މި ނުރައްކާ ބޮޑު ކަމަށް ދިރާސާއަކުން ދައްކައިފި އެވެ.\n"އިންސާނުން އަދި ހުރިހާ މެމަލްއެއްގައި ވެސް ނިދާ ވަގުތާއި ހޭލާ ވަގުތު ވަނީ ހިތުގެ ހިނގުމާ ގުޅިފައި. އެކަން ކޮންޓްރޯލްކުރަނީ ސިކުނޑީގައިވާ ގަޑިއަކުން،" ދިރާސާގައި އިސްކޮށް ހުންނެވި ޑރ. ޑެނިއެލާ ގްރިމަލްދީ ވިދާޅުވި އެވެ.\nޗިކާގޯގެ ނޯތު ވެސްޓާން ޔުނިވަސިޓީގެ ޕްރޮފެސަރެއް ކަމަށްވާ ގްރިމަލްދީ ވިދާޅުވީ ސިކުނޑީގައިވާ "ގަޑި" ން ދޭ އިރުޝާދާ އެއްގޮތަށް ނުނިދާ ނަމަ ހިތުގެ ހިނގުމަށް ބަދަލު އައިސް މައްސަލަތައް ކުރިމަތިވާން ފަށާ ކަމަށެވެ.\nއޭނާ ވިދާޅުވެފައި ވަނީ ރަނގަޅަށް ނުނިދުމުގެ ސަބަބުން ހިތުގެ ހިނގުމަށް އަންނަ ބަދަލު، ޝިފްޓް ޑިއުޓީގައި މަސައްކަތްކުރާ މީހުން ރޭގަނޑު ނިދި ކަމުގައި ވިޔަސް ހަމަޔަކަށް ނޭޅޭ ކަމަށެވެ. އެއީ އަނެއްކާވެސް ނިދީގެ ބުރު އެހެން ގޮތަކަށް ބަދަލުވެގެން ދާތީ ކަމަށް ދިރާސާގައި ބުނެފައިވެ އެވެ. މި ދިރާސާ ކުރުމަށް އުމުރުން 20 އަހަރާއި 39 އަހަރާ ދެމެދުގެ، ސިއްހަތު ރަނގަޅު 26 މީހަކު ބައިވެރިކޮށްފައިވެ އެވެ. މި މީހުންނަށް ދީފައި ވަނީ އަށް ދުވަސް ވަންދެން ކޮންމެ ދުވަހަކު ފަސް ގަޑިއިރުގެ ނިންޖެވެ. އަދި އަށް ރޭގެ ތެރެއިން ހަތަރު ރޭ، ނިދާ ގަޑި 8.5 ގަޑިއިރު ފަސްކޮށްފައިވެ އެވެ.\n"އިންސާނުން އަދި ހުރިހާ މެމަލްއެއްގައި ވެސް ނިދާ ވަގުތާއި ހޭލާ ވަގުތު ވަނީ ހިތުގެ ހިނގުމާ ގުޅިފައި. އެކަން ކޮންޓްރޯލްކުރަނީ ސިކުނޑީގައިވާ ގަޑިއަކުން"\nމި މީހުންގެ ތެރެެއިން ރޭގަނޑު ރަނގަޅަށް ނިދި ނުލިބުނު މީހުންގެ ހިތުގެ ހިނގުން ދުވާލުގެ ވަގުތުގައި އަވަސްވެފައިވާކަން ފާހަގަވެފައިވެ އެވެ. އަދި މި ބަދަލު، ނިދާ ގަޑި ފަސްކުރި މީހުންގެ ކިބައިން ވެސް ވަނީ ފެނިފަ އެވެ.\nމި މީހުންގެ ހަށިގަނޑުގައި ނޯރޭޕިނެފްރިން ހޯމޯން އިތުރުވެފައިވެ އެވެ. މިއީ ލޭ ނާރުތައް ހިމަވެ އަދި ދެމުމުގެ ސަބަބުން ޕްރެޝަރު މައްޗަށް ދިއުމަށް މެދުވެރިކުރުވާ ހޯމޯންއެކެވެ.\nދިރާސާ ޓީމުން ބުނެފައި ވަނީ ޝިފްޓް ޑިއުޓީގައި މަސައްކަތްކުރާ މީހުން ހަށިގަނޑަށް ފައިދާހުރި ކާނާ ބޭނުންކުރުމާއި ކަސްރަތު ކުރުމަށް ވަރަށް ބޮޑަށް އިސްކަން ދޭންޖެހޭ ކަމަށެވެ.\nމި ދިރާސާ މިހާރު ވަނީ ހައިޕަޓެންޝަން ޖާނަލްގައި ޝާއިއުކޮށްފަ އެވެ.\nއަލީ ޞާލިޙް ވިދާޅުވީ ހެޔޮކޮށެވެ. ރާއްޖޭގައި ފަސް ރުފިޔާ ބަޔަށް ޖީބީއެއް ލިބެއެވެ.\n”އެމް.އެން.ޔޫ.އެސް.ޔޫ ރޯދަ ރަން“ މިއަދު ފަށައިފި!\nދަމުނަމާދުގައި ކުރެވޭ ދުޢާ އަމާޒުން ބޭރު ނުވާ ތީރެއް ފަދައެވެ: އިމާމް ޝާފިޢީ\nއިންޓަރނެޓު އަގުހެޔޮ ކުރަންޖެހޭ ހުރިހާ ކަމެއް ކުރިން، އަގުހެޔޮ ކުރުމުގެ ނިޔަތެއް ރައީސް ޞާލިހުގެ ނެތް: މަލީހު\nދެން ރެސިޕީ | މޮންގޯލިއަން ރައިސް


Row house ehge ceiling halaaku kohgen vadhe, vagah negi saamaanu thah hoadhaifi\nކުޅުދުއްފުށީ ޕޮލިސް ސްޓޭޝަން-- ފޮޓޯ؛ ކުޅުދުއްފުށީ ލައިވް\nރޯހައުސެއްގެ ސީލިންގު ހަލާކުކޮށްގެން ވަދެ، ވަގަށް ނެގި ސާމާނުތަކެއް ފުލުހުން ހޯދައިފި\nހދ. ކުޅުދުއްފުށީ މާފަލު ހިޔާ ސަރަހައްދުގައި ތަރައްގީކޮށްފައިވާ ރޯ ހައުސްތަކުގެ ތެރެއިން ރޯ ހައުސްއެއްގެ ޓިނުތައް ނަގައި ސީލިންގު ހަލާކުކޮށްލައިގެން ވަދެ އެތަނުން ވަގަށް ނެގި އަގު ބޮޑެތި ސާމާނުތައް ފުލުހުން ހޯދައި ވެރިފަރާތާ ހަވާލުކޮށްފި އެވެ.\nއެ ރޯހައުސްތަކުގައި އަދި މީހުން ދިރިއުޅެން ފަށާފައި ނުވާއިރު އެތަނުން ވަގަށް ނަގާފައިވަނީ އެ ރޯ ހައުސް ލިބުނު މީހާ އެތަނުގައި ބަހައްޓާފައި ހުރި ތިން އެއާކޯނާއި އޮޓޯ މެޝިނަކާއި ސޯފާއެއްގެ އިތުރުން ގޭސް އުނދުނެކެވެ.\nކުޅުދުއްފުށީގައި ހިންގަމުން އަންނަ ކުޅުދުއްފުށީ އޮންލައިނުގައި ބުނާ ގޮތުގައި ވަގަށް ނެގި ސާމާނު ވިއްކަން އުޅޭ ކަމުގެ މައުލޫމާތު މިމަހުގެ ހަ ވަނަ ދުވަހު ފުލުހުންނަށް ލިބިފައިވާއިރު ފުލުހުން މިހާރު ވަނީ އެ ސާމާނު ހޯދާފަ އެވެ. އެގޮތުން އެތަކެތި ހޯދިއިރު ދޮންނަ މެޝިން ބޭނުންކޮށްފައިވާ ކަމަށް ވެސް ވެއެވެ.\nއެ މައްސަލައާ ގުޅިގެން ފުލުހުން މިހާރު ވަނީ ހަތަރު މީހަކު ހައްޔަރުކޮށްފަ އެވެ. އެއީ 26 އަހަރާއި 34 އަހަރުގެ ފިރިހެނެއްގެ އިތުރުން 28 އަހަރުގެ ދެ ފިރިހެނުންނެވެ.\nމިއަހަރުގެ މިހާތަނަށް ވައްކަމުގެ 2759 މައްސަލައެއް ފުލުހުންނަށް ރިޕޯޓުކޮށްފައިވާކަން ފުލުހުންގެ ތަފާސްހިސާބުތަކުން ދައްކަ އެވެ.\nވައްކަން ހދ. ކުޅުދުއްފުށި ފުލުހުން\nކުޅުދުއްފުށި ތިފެންވަރަށްދިޔައިމަ ކުރިއިޙުތިރާމާއި ޤަދަރު ވެއްޓިއްޖެ. ކުޅުދޫއްފުށީމީހުން މިހިސާބަށްދިޔަކަމެއް ނެދެނެހުރީމު. ވަރަށް ދެރަވެއްޖައިން.\nތިމީސްމީހުނަށް ކަލްމެން އަދަބުދީ!


Case thah dhahkureveyny halathu goas gaumuthakah Rajjege boder bandhukohgen\nޑރ. މުހައްމަދު އަލީ\n"ކޭސްތައް ދެން ދަށްކުރެވޭނީ ހާލަތު ގޯސް ގައުމުތަކަށް ރާއްޖޭގެ ބޯޑަރު ބަންދުކޮށްގެން"\n05 މޭ 2021 - 00:42:41\nކޮވިޑް-19ގެ ކޭސްތައް މަދުކުރުމަށް އެޅޭނެ އެންމެ ރަނގަަޅު ފިޔަވަޅަކީ ކޮވިޑްގެ ހާލަތު ގޯސް ގައުމުތަކަށް ރާއްޖޭގެ ބޯޑަރު ބަންދުކުރުން ކަމަށް ޑރ. މުހައްމަދު އަލީ ވިދާޅުވެއްޖެ އެވެ.\nކޮވިޑްގެ ހާލަތު މިހާ ގޯސްވެފައިވާ ދަނޑިވަޅެއްގައި ހާލަތު ކޮންޓްރޯލް ކުރުމަށް އެޅިދާނެ އެންމެ ރަނގަޅު ފިޔަވަޅަކީ ކޮބާތޯ އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ސީއެންއެމްއިން ކުރި ސުވާލަކަށް ޖަވާބުދެއްވަމުން ޑރ. މުހައްމަދު ވިދާޅުވީ، ކޮންމެ ގައުމެއްގައިވެސް ކޮވިޑްގެ ކޭސްތައް އެބައުޅޭކަމަށާއި، 92 ގަނޑިއިރުގެ ނެގެޓިވް ޕީސީއާރު ޓެސްޓެއް ބޭނުންވަނީ ކޮވިޑްޖެހިފައި ތިބި މީހުން އެއްގައުމުން އަނެއްގައުމަށް ދަތުރުކުރުމުގެ ފުރުސަތު ކުޑަކުރުމަށެވެ.\nޑރ. މުހައްމަދު ވިދާޅުވީ ނެގެޓިވް ޕީސިއާރް ޓެސްޓެއް ހެދިނަމަވެސް އެއީ އެ ބަލި ހަށިގަނޑުގެ ތެރޭގައި ނޫޅޭނެކަމުގެ އެންމެ ފުރިހަމަ ގެރެންޓީއެއް ދޭނެ އެއްޗެއްނޫންކަމަށެވެެ. އެހެންކަމުން މިހާރަށް ކުރެވޭނެ އެއް ކަމެއްގެ ގޮތުގައި ޑރ. މުހައްމަދު ވިދާޅުވެފައިވަނީ ބަލީގެ ހާލަތު ގޯސް ގައުމުތަކުން ރާއްޖެއަށް އެތެރެވެވޭ މަގު ބަންދުކުރުމެވެ.\n"އަޅުގަނޑަށް ބޮޑަށް ލަފާކުރެވެނީ، މިހާރަށް ކުރެވޭނެ އެއްކަމަކީ އެ ގައުމަކުން ނުވަތަ ކޭސްތައް އެންމެ ގިނަ ގައުމަކުން ރާއްޖެއަށް އައުމަށް އިންނަ މަގު ބަންދުކުރުމަށް އެއީ އެއްކަންތައް ލޮކްޑައުންގެ ކުރިން ނުވަތަ ލޮކްޑައުންއަކަށް ދިޔުމުގެ ކުރިން އެ ގައުމުތަކުން ރާއްޖެއަށް އައުން ހުއްޓުވުން އެއީ ކުރެވިދާނެ އެއްކަން" ޑރ. މުހައްމަދު ވިދާޅުވިއެވެ.\nޑރ. މުހައްމަދު ވިދާޅުވީ އެހެން ގައުމުތަކުންވެސް ކަންތައް ކުރަނީ އެގޮތަށް ކަމަށާއި މިސާލު ނަގަންޖެހެނީ ބޮޑެތި ގައުމުތަކުގެ ތަޖުރިބާއަށްވެސް ބެލުމަށްފަހު ކަމަށެވެ. އަދި މިހާރު އެޅިފައިވާ ފިޔަވަޅުތަކަށް އެންމެންވެސް އަމަލުކުރުމާއި އެއުސޫލުތައް ރަނގަޅަށް ތަންފީޒުކުރޭތޯ ބެލުންވެސް އެއީ ކުރެވިދާނެ ކަމެއް ކަމަށް ޑރ، މުހައްމަދު ވިދާޅުވިއެވެ.\nޑރ. މުހައްމަދު ވިދާޅުވީ ކޮވިޑް ހާލަތު އެންމެ ފުރަތަމަ ރާއްޖެއާއި ހަމަޔަށް އާއިރުވެސް ވައިރަސް ރަނގަޅަށް އެގިފަ ނެތުމާ އެހާލަތައް ތައްޔާރުވެފައި ނުވުމުން ކޮވިޑް ރާއްޖެއަށް އިތުރަށް އެތެރެވުން ބްލޮކް ކޮށްލުމަށް އޭރުވެސް ބޯޑަރުތައް ބަންދުކުރީ ކަމަށެވެ. އަދި އެކަން އެގޮތައް އޭރު ނުކުރިނަމަ ހާލަތު ވަރަށް ގޯސްވީސްކަމަށް ޑރ. މުހައްމަދު ވިދާޅުވިއެވެ.\nމިހާރު މުޅިދުނިޔެއިންވެސް ކޮވިޑް ހާލަތު އެންމެ ގޯސްތަނަކީ އިންޑިއާއެވެ. މިހާތަނަށް ދުނިޔޭގެ އެއްވެސް ހިސާބަކުން ފެނިފައިނުވާވަރުގެ ގިނަ ކޭސްތަކެއް ދަނީ އިންޑިއާއިން ފެންނަމުންނެވެ. އެގޮތުން އަންގާރަ ދުވަހު އެކަނިވެސް 355،000 މީހުން އިންޑިއާއިން ޕޮޒިޓިވްވެފައިވެއެވެ. އެއީ އެޕްރީލް 30 ވަނަ ދުވަހުން ފެށިގެން ހަތަރު ލައްކައިން ތިރިން ކޭސްތައް ރިކޯޑް ކުރެވުނު ފުރަތަމަ ފަހަރެވެ. އިންޑިއާއިން މިހާތަނަށް 20މިލިއަނަށްވުރެ ގިނަ މީހުން ކޮވިޑަށް ޕޮޒިޓިވްވެފައިވާއިރު، އަދި އަންގާރަ ދުވަހު އެކަނިވެސް އިންޑިއާއިން ވަނީ ބަލީގައި 1،112 މީހުން މަރުވެފައެެވެ. އަދި ބަލީގައި މިހާތަނަށް 225،498 މީހުންވަނީ މަރުވެފައެވެ.\nމިކަން މިހެން އޮތްއިރު، 2021 ވަނަ އަހަރުގެ ފުރަތަމަ ހަތަރު މަހު، 396،983 ފަތުރުވެރިން ރާއްޖެ ޒިޔާރަތްކޮށްފައިވާކަމަށް ތަފާސް ހިސާބުތަކުން ދައްކައެވެ. މި ތަފާސް ހިސާބުން ދައްކާ ގޮތުގައި ކޮވިޑް19 އާއި ގުޅިގެން ލޮކްޑައުން ކުރުމަށްފަހު ބޯޑަރު ހުޅުވާލިފަހުން ރާއްޖެއަށް އެންމެ ގިނަ ފަތުރުވެރިން ޒިޔާރަތްކޮށްފައިވަނީ ވެސް އަވަށްޓެރި އިންޑިއާއިންނެވެ. ނަމަވެސް އިންޑިއާގައި ކޮވިޑް ހަލުވިކޮށް ފެތުރެމުންދިއުމާއި އެކު އިންޑިއާއިން އަންނަ މީހުންގެ އަދަދު މިހާރު ވަނީ މަދުވާން ފަށާފައެވެ.\nމި އަހަރުގެ ފުރަތަމަ ހަތަރު މަހުގެ ހިސާބުތައް ވަކި ވަކިން ބަލާއިރު ޖެނުއަރީ މަހު ރާއްޖެ ޒިޔާރަތްކޮށްފައިވަނީ 92،103 މީހުންނެވެ. އަދި ޖެހިގެން އައި ފެބްރުއަރީ މަހު 96،682 ފަތުރުވެރިން ޒިޔާރަތް ކޮށްފައިވެއެވެ. މިއަހަރުގެ މާޗް މަހު ރާއްޖެ ޒިޔާރަތް ކުރި ފަތުރުވެރިންގެ އަދަދު އެޅެނީ 109،585 ގައެެވެ. އަހަރުގެ ފުރަތަމަ ތިންމަހު ވެސް ޒިޔާރަތް ކުރި މީހުންގެ ނަމްބަރު އިތުރު ވަމުންދިޔަ ނަމަވެސް އޭޕްރީލް މަހު ޒިޔާރަތް ކުރި މީހުންގެ ނަމްބަރު ވަނީ ދަަށަށް ގޮސްފައެވެ. އޭޕްރީލް މަހު ރާއްޖެ ޒިޔާރަތްކޮށްފައިވަނީ 91،200 ފަތުރުވެރިންނެވެ.\nކޮވިޑް ހާލަތު މިހާރު ރާއްޖޭގައި ގޯސަވަމުން ދިޔުމުންނާއި އިންޑިއާއިން ގިނަ ކޭސްތަކެއް ފެންނަމުން ދާތީ ގިނަ ބަޔަކު އަންނަނީ ބޯޑަރު ބަންދުކުރުމަށް އެދެމުންނެެވެ. އެހެންނަަމަވެސް ސަރުކާރާއި ޓޫރިޒަމް މިނިސްޓްރީގެ އަމާޒަކީ މިއަހަރު ނިމެންވާއިރަށް ރާއްޖެއަށް 1.5 މިލިއަން ފަތުރުވެރިން ގެނައުމެވެ.


އަންހެނާ އެކަކަށްވުރެ ގިނަ ފިރިހެނުންނާ ކައިވެނިކޮށްފައިވާނަމަ ސުވަރުގޭގައި އެކަނބުލޭގެވާނީ އެތަނުން ކޮން މީހަކާ އެކުގައި ހެއްޔެވެ؟ – DhiSalafiyyah\nއަންހެނާ އެކަކަށްވުރެ ގިނަ ފިރިހެނުންނާ ކައިވެނިކޮށްފައިވާނަމަ ސުވަރުގޭގައި އެކަނބުލޭގެވާނީ އެތަނުން ކޮން މީހަކާ އެކުގައި ހެއްޔެވެ؟\n17/08/2014 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއަލްއަޚް އަބޫ ފުޟައިލު މުއުތަމިން އަޙްމަދު\nފިރިހެނުން ސުވަރުގެވަދެއްޖެނަމަ ފަހެ އޭނާ ޙޫރުލްޢީނުންއާއި ކާވެނިކުރާނެތެވެ. އަދި އަންހެނުން ސުވަރުގެ ވަދެއްޖެކަމުގައިވާނަމަ، ދުނިޔޭގައި އެކަނބަލުންނާއި އެކުވީ ފިރިމީހާއާއި ކައިވެނި ކުރާނެ ހެއްޔެވެ؟ ނުވަތަ އެކަނބަލުން ކައިވެނި ކުރާނީ އެހެން ބަޔަކާ ހެއްޔެވެ؟ މިފަދައިން އެހެންމީހުން ނުކުރާކަހަލަ ސުވާލެއްކުރަން ޖެހުނީތީވެ މާފަށް އެދެމެވެ. އެހެންނަމަވެސް މިފަދައިން ސުވާލުކުރަން މިޖެހުނީ، އަހަރެން އަހަރެންގެ އަނބިމީހާދެކެ ވަރަށް ލޯބިވާތީއެވެ. އަދި އެކަނބުލޭގެ ސުވަރުގޭގައި އަހަރެންނާއެކު ވުމަށް އަހަރެން އުންމީދުކުރަމެވެ. އަދި ޤިޔާމަތްދުވަހުގައި އެކަނބުލޭގެއާ ވަކިވާންޖެހިދާނެތީވެ، ބައެއްފަހަރު އެކަމާ ބިރުގަނެ އަދި އެކަމާ އަހަރެންނަށް ރޮވެއެވެ…\nފަހެ ހަމަކަށަވަރުން އަންހެނުން އެކަނބަލުންގެ ފިރިންނާ އެކުގައި ސުވަރުގޭގައި ހިތްހަމަޖެހިގެން އުޅޭނެތެވެ. އަދި ސުވަރުގޭގައި ހުއްސަރިބައި އެކަކުވެސް ނޫޅޭނެތެވެ. އިމާމު މުސްލިމް އެކަލޭގެފާނުގެ ޞަޙީހުގައި ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުން ރިވާކުރައްވާފައިވާ ފަދައިންނެވެ. އެކަލޭގެފާނު ޙަދީޘްކުރެއްވިއެވެ.\n((وَمَا فِي الجَنَّةِ عَزبٌ))\nމާނައީ: “އަދި ސުވަރުގޭގައި(العزب)ހުއްސަރިބައި އެކަކުވެސް ނުވެއެވެ.”\nއިބްނު މަންޡޫރު ލިސާނުލް ޢަރަބީގައި ވިދާޅުވެފައިވެއެވެ. العزبއަކީ ފިރިހެނުންގެ ތެރެއިން އަނބިންނުވާ އަދި އަންހެނުންގެ ތެރެއިން ފިރިންނުވާ މީހުންނެވެ. (ދިވެހިބަހުންނަމަ އެއީ ހުއްސަރިބައި މީހުންނެވެ.)\nއަދި އަންހެނާ، ދުނިޔޭގައި އެކަނބުލޭގެއާއެކުވީ ފިރިމީހާއާއެކު ސުވަރުގޭގައި ވާނެތެވެ. އެއީ އެދެމީހުން ސުވަރުގެވަދެފައި،އެކަނބުލޭގެ އިތުރު އެހެންމީހަކާ އިނދެފައި ނުވާނަމައެވެ. ﷲތަޢާލާގެ ވަޙީބަސްފުޅުގައި ވާފަދައިންނެވެ.\n﴿جَنَّاتُ عَدْنٍ يَدْخُلُونَهَا وَمَن صَلَحَ مِنْ آبَائِهِمْ وَأَزْوَاجِهِمْ وَذُرِّيَّاتِهِمْ﴾ [الرعد: ٢٣]\nމާނައީ: “ދާއިމަށް ދެމިތިބޭނެގޮތުގައި އެ ސުވަރުގެތަކަށް އެއުރެންނާއި، އެއުރެންގެ މައިންބަފައިންނާއި، އެއުރެންގެ އަނބިންނާއި، އެއުރެންގެ ދަރިންކުރެ ޞާލިޙުވި މީހުން ވަންނާނެތެވެ.”\nއަދިވެސް އެއިލާހުގެ ބަސްފުޅުހައިވެއެވެ.\n﴿ادْخُلُوا الْجَنَّةَ أَنتُمْ وَأَزْوَاجُكُمْ تُحْبَرُونَ﴾ [الزخرف: ٧٠]\nމާނައީ: “އުފާވެރިކަމުން ފުރިގެންވާ ޙާލު،ތިޔަބައިމީހުންނާއި، ތިޔަބައިމީހުންގެ އަނބިން ސުވަރުގެ ވަންނާށެވެ!”\nއަދި އިބްނު ޙަޖަރު އަލްޙައިޘަމީ (الزواجر) ގައި ވިދާޅުވިއެވެ.\n“އިންސާނެއްގެ ބެލުމުގެދަށުގައިނެތި މަރުވާ އަންހެނުންނާއާއި ޚިލާފަށް މީހެއްގެ ބެލުމުގެދަރުށުގައި މަރުވާ އަންހެނާވާހުށީ އެފިރިހެންމީހާއަށެވެ.” ޝައިޚުގެ ބަސްކޮޅު ނިމުނީ\nއަންހެނަކު އެކަކަށްވުރެ ގިނައިން ކައިވެނިކޮށްފައި، އެއެންމެން ސުވަރުގެވަދެއްޖެނަމަ ދަންނައެވެ! އެންމެ ރާޖިހުވެގެންވަނީ އެކަނބުލޭގެ ފިރިންގެ ތެރެއިން އެންމެ ފަހުފިރިމީހާ އެކަނބުލޭގެއަށް ލިބުމެވެ.\nބައިހަޤީ އެކަލޭގެފާނުގެ ސުނަނުގައި ޙުޛައިފާرضي الله عنهގެ އަރިހުން ރިވާކުރައްވާފައިވެއެވެ. ޙުޛައިފާرضي الله عنه އެކަލޭގެފާނުގެ އަނބިކަނބުލޭގެއަށް ވިދާޅުވިއެވެ.\n“ކަމަނާ ސުވަރުގޭގައި ތިމަންކަލޭގެފާނު ފިރިއެއްގެ ގޮތުގައިވުމަށް އެދޭނަމަ ތިމަންކަލޭގެފާނަށް ފަހުގައި އެހެންމީހަކާ ކައިވެނި ނުކުރާށެވެ. އެހެނީ ހަމަކަށަވަރުން ސުވަރުގޭގައި އަންހެނުންނަށްވަނީ ދުނިޔޭގައި އެކަނބުލޭގެ ފިރިންގެ ތެރެއިންވީ އެންމެ ފަހު ފިރިމީހާއެވެ. އެހެންކަމުން ނަބިއްޔާ ޞައްލަﷲ ޢަލައިހި ވަސައްލަމަގެ އަނބިއަނބިކަނބަލުންނަށް އެކަލޭގެފާނަށްފަހު އެހެން ފަރާތަކާ ކައިވެނިކުރުން ﷲތަޢާލާ ޙަރާމްކުރެއްވިއެވެ. އެހެނީ ހަމަކަށަވަރުން އެކަނބަލުންނީ ސުވަރުގޭގައި އެކަލޭގެފާނުގެ އަނބިއަނބިކަނބަލުންނެވެ.”\nޞައްޙަ ޙަދީޘެއްގައި ވެއެވެ. މުޢާވިޔާ رضي الله عنه އުންމު ދަރްދާ رضي الله عنها އަށް ކައިވެންޏަށް ހުށައެޅިއެވެ. ދެން އެކަމަނާ އެކަލޭގެފާނާ ކައިވެނިކުރެއްވުމަށް އިންކާރުކުރެއްވިއެވެ. އަދި ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރައްވަނިކޮށް ތިމަންކަމަނާ އަޑުއެއްސެވީމެވެ. އެކަލޭގެފާނު ޙަދީޘްކުރެއްވިއެވެ.\n((الْمَرْأَةَ لِآخِرِ أَزْوَاجِهَا.))\nމާނައީ:”އަންހެނާއަށްވަނީ އެކަމަނާގެ ފިރިންތަކުތެރެއިން އެންމެ ފަހުފިރިމީހާއެވެ.” (އަދި އެކަމަނާ ވިދާޅުވިއެވެ.) އަދި އަބޫ ދަރްދާގެ ބަދަލުގައި އެހެންބޭކަލެއް ތިމަންކަމަނާ ބޭނުމެއްނެތެވެ.\nއަދި އެހެން ރިވާޔަތެއްގައިވެއެވެ.\n((أَيُّمَا امْرَأَةٍ تُوُفِّيَ عَنْهَا زَوْجُهَا، فَتَزَوَّجَتْ بَعْدَهُ فَهِيَ لِآخِرِ أَزْوَاجِهَا.))\nމާނައީ:”އަންހެނަކު އެކަނބުލޭގެ ފިރިމީހާ މަރުވެފައި ދެން އެއަށްފަހު ކާވެޏިކޮށްފިނަމަ އެކަނބުލޭގެއަށްވަނީ އެކަނބުލޭގެ އެންމެ ފަހު ފިރިމީހާއެވެ.”\nމި ޙާދިސާ السلسلة الصحيحة ގައިވެއެވެ.\nއަދި އެމީހުންގެ ތެރެއިން އެންމެ ޚުލްޤު ހެޔޮމީހާކަމުގައިވެސް ބުނެވެއެވެ…


ރިޕޯޓް: އެމް.އެން.ޔޫ.އެސް.ޔޫ ފުޓްސަލް ފިއެސްޓާ – އެމް.އެން.ޔޫ.ބީ.އެސްގެ ކާމިޔާބީގެ ސިލްސިލާ އާއި ކުރިމަގު – MNUSU\nރިޕޯޓް: އެމް.އެން.ޔޫ.އެސް.ޔޫ ފުޓްސަލް ފިއެސްޓާ – އެމް.އެން.ޔޫ.ބީ.އެސްގެ ކާމިޔާބީގެ ސިލްސިލާ އާއި ކުރިމަގު\nއެމް.އެން.ޔޫ ފެކަލްޓީތަކާއި ރާއްޖޭގެ ކޮލެޖްތަކުގެ މެދުގައި 2013 ވަނަ އަހަރުން ފެށިގެން ސިލްސިލާގޮތެއްގައި ބާއްވަމުން އަންނަ އެމް.އެން.ޔޫ.އެސް.ޔޫ ފުޓްސަލް ފިއެސްޓާ އަކީ އެމް.އެން.ޔޫ.އެސް.ޔޫގެ ފަރާތުން އިންތިޒާމުކޮށްގެން ބާއްވާ އެންމެ ބޮޑު އެއް ޙަރަކާތެވެ. މިމުބާރާތަށް އެމް.އެން.ޔޫގެ ފެކަލްޓީތަކުގެ އިތުރުން އެހެނިހެން ކޮލެޖުތަކުގެ ބޮޑު ތަރުޙީބެއް ކޮންމެ އަހަރަކު ވެސް ލިބެމުން އަންނައިރު އެމް.އެން.ޔޫ ބިޒްނަސް ސްކޫލުންވެސް މެދުނުކެނޑި އަންނަނީ މި މުބާރާތުގައި ބައިވެރިވަމުންނެވެ. ފާއިތުވި6އަހަރަށް ބަލާއިރު އެމް.އެން.ޔޫ ބިޒްނަސް ސްކޫލުން ވަނީ3ފަހަރު މި މުބާރާތް ކާމިޔާބުކޮށްފައެވެ.\n2013 ވަނަ އަހަރު އެމް.އެން.ޔޫ ފުޓްސަލް ފިއެސްޓާގެ ނަމުގައި ފުޓްސަލް މުބާރާތެއް އިއުލާނުކޮށް، ހަމައެކަނި ފިރިހެން ޑިވިޝަނަށް ހުޅުވައިލި ފުރުސަތުގައި އެމް.އެން.ޔޫ ބިޒްނަސް ސްކޫލުން، ގުރޫޕް ސްޓޭޖްގެ ހުރިހައި މެޗެއް ކާމިޔާބުކޮށް ފައިނަލަށް ދަތުރުކުރުމަކީ ފަޚުރެކެވެ.. އޭގެ އިތުރުން ކުއާޓާ އާއި ސެމީގައި ދެއްކި މޮޅުކުޅުން ތަކުރާރުކޮށް ފުރަތަމަ މުބާރާތުގެ ތަށި އުފުލައިލުމަކީ ހަމަގައިމުވެސް ކުޑަ ޝަރަފެއް ނޫނެވެ. އަދި ޖެހިގެން އައި 2014 ވަނަ އަހަރުގެ މުބާރާތުގައި އެ ކާމިޔާބީ ތަކުރާރުކުރުމަކީ ވެސް ފާހަގަ ނުކޮށް ދޫކޮށްލާވަރު ކަމެއް ނޫނެވެ. ނަމަވެސް ހިތާމައަކީ 2015 ވަނަ އަހަރު، އެ ކާމިޔާބީގެ ސިލްސިލާއަށް ބޮޅެއް އިތުރުކޮށް ތަށި މިލްކު ކުރުމަށް ލިބުނު ފުރުސަތު އަތުން ބީވެގެން ދިއުމެވެ. އެ އަހަރު ފައިނަލުގައި އެމް.އެން.ޔޫ.ބީ.އެސް އިން ކުރި އުންމީދުތައް ފެނަށް ދުއްވައިލީ އެމް.އެން.ޔޫގެ ފެކަލްޓީ އޮފް އެޑިއުކޭޝަންގެ ޓީމުންނެވެ.\n2015 ވަނަ އަހަރު ތަށީގައި އަތް ޖެހޭ ހިސާބަށް ގޮސްފައިމެ ނުލިބި ދަނޑުން ފައިބަން ޖެހުން ވީ، ޖެހިގެން އައި އަހަރު އާ ހިތްވަރަކާއެކު ތައްޔާރުވުމަށް އެޅުނު ބާރަކަށެވެ. ދުރާލައި ފަރިތަކުރުންތައް ބާއްވައި، ރޭވުންތެރިކަމާއެކު ކުރި މަސައްކަތުގެ ނަތީޖާ އެފަހަރު ވަރަށް ފޮންޏެވެ. އެ އަހަރު ބީއެސް ޓީމުން މުބާރާތް ނިންމައިލީ3ވަނަ ފަހަރަށް އެމް.އެން.ޔޫ ފުޓްސަލް ފިއެސްޓާގެ ތަށި ބިޒްނަސް ސުކޫލުގެ ޓްރޮފީ ހަރުގަނޑަށް ލައިދީފައެވެ. ނަމަވެސް ޓީމުގައި އޭރު ތިބި ކުޅުންތެރިން ބަދަލު ވުމުގެ ސަބަބުން 2017 ވަނަ އަހަރު ވާދަވެރިންނަށް މާކަ އެދެވޭ ރައްދެއް ނުދެވި، ކުއާޓާ ފައިނަލްގައި ފެކަލްޓީ އޮފް ހޮސްޕިޓަލިޓީ އެންޑް ޓޫރިޒަމް ސްޓަޑީޒްގެ ޓީމާއި ވާދަކޮށް 2-1 އިން ޖެހުނީ މުބާރާތާ އަލްވިދާއު ކިޔާށެވެ.\n2018 ވަނަ އަހަރުގެ މުބާރާތް އަންހެން އަދި ފިރިހެން ޑިވިޝަންއަށް ހުޅުވާލި އިރު އެމް.އެން.ޔޫ.ބީއެސް އިން ވަނީ އަންހެން އަދި ފިރިހެން ޓީމެއް ވެސް ނެރެފައެވެ. ނަމަވެސް ކުއާޓާ ފައިނަލްގައި ދިވެހިރާއްޖޭގެ އިސްލާމީ ޔުނިވަސިޓީ އާއި ބައްދަލު ކުރި މެޗުން 2-2 އިން އެއްވަރުވެ ޕެނަލްޓީގައި 7-8 އިން ހޯދި މޮޅާއެކު ދިވެހިރާއްޖޭގެ އިސްލާމީ ޔުނިވަސިޓީ އިން ވަނީ އެމް.އެން.ޔޫ.ބީ.އެސްގެ ފިރިހެން ޑިވިޝަނުގެ ޓީމު ’ހުއްޓުވައިފައެވެ‘. އަންހެން ޓީމު ސެމީ ފައިނަލްގައި ކުލީކް ކޮލެޖާއި ބައްދަލު ކުރި މެޗުން 6-0 އިން ބަލިވުމާއެކު ރަން މެޑެއްޔަށް ކުރި އުންމީދު ނިންމާލަން ޖެހުނީ ރިހި ވެސް ނުލިބި އެވެ.\nއެމް.އެން.ޔޫ.އެސް.ޔޫ ފުޓްސަލް ފިއެސްޓާ ސިލްސިލާގޮތެއްގައި ބާއްވާ މީ7ވަނަ އަހަރެވެ. މިއަހަރު، އެމް.އެން.ޔޫ.ބީއެސްގެ ފިރިހެން ޓީމު ގުރޫޕް ސްޓޭޖްގެ މެޗުތައް ކުޅެ މިހާރު ވަނީ ކުއާޓާ ފައިނަލް ކަށަވަރުކޮށްފައެވެ. ނަމަވެސް އަންހެން ޓީމުން ކުއާޓާ ކަށަވަރުވާނީ ގްރޫޕް ސީގެ މެޗްތައް ނިމުމުންނެވެ. ކުރީ އަހަރުގެ ’ބަލިން‘ ފިލާވަޅު ލިބިގަނެ، މިފަހަރު ފިރިހެން ޓީމާއި އަންހެން ޓީމުން ވެސް އަމާޒުހިފާފައިވަނީ ”ރަން“ ކާމިޔާބީއަކަށެވެ. ކުރިއަށް އޮތީ ވާދަވެރި މެޗުތަކެކެވެ. ވުމާއެކު މީ، ”ރަން“ ހުވަފެނުގައި ހަޤީޤީ ކުލަ ޖެއްސުމަށް ސަޕޯޓަރުންނާއި ޓީމުގެ ކުޅުންތެރިން އެއް ރޫޙެއްގައި މަސައްކަތް ކުރަންވީ ވަގުތެވެ.


ރޭގެ ފުރަތަމަ މެޗުން ޔުނިޓް މެނޭޖްމަންޓް ސީނިއަރ މޮޅުވިނަމަވެސް ރޭގެ ދެވަނަ މެޗު ވީ އެއްވަރު\n10 ޖޫން 2016\nމާފުށީ ޖަލުގައި ކުރިއަށް ގެންދާ “ރަމަޟާން ފުޓްސަލް ކަޕް 2016” މުބާރާތުގެ، ރޭގެ ފުރަތަމަ މެޗުގައި އޮސްކާ އެފް.ސީ އާއި ބައްދަލުކޮށް 3-5 ން ޔުނިޓް މެނޭޖްމަންޓް ސީނިއާ ވަނީ މެޗް ކާމިޔާބުކޮށްފައެވެ. އަދި ދެވަނަ މެޗްގައި ޔުނިޓް މެނޭޖްމަންޓް ޖޫނިއާ އާއި ސެކިއުރިޓީ ބައްދަލުކުރިމެޗް 1-1 ން ވީ އެއްވަރެވެ.\nރޭގެ ދެ މެޗްގައިވެސް ފޯރިގަދަ ކުޅުމެއް ވަނީ ފެނިގެން ގޮސްފައެވެ. އަދި ދެވަނަ މެޗުގައި ދެޓީމަށްވެސް ލަނޑުޖަހާނެ ގިނަ ފުރުސަތު ތަކެއް ލިބި ވަނީ ބޭނުން ނުކުރެވިފައެވެ.\nސެކިއުރިޓީ ޓީމްގެ ކޯޗް ހަސަން ޝަރީފް ވިދާޅުވީ ރޭގެ މެޗްގައި ޓީމްގެ ފަރާތުން ހިތްހަމަޖެހޭ ވަރުގެ މޮޅު ކުޅުމެއް ފެނިގެންދިޔަކަމަށާއި ގޯލް ނުޖެހުނީ ނަސީބު ދެރަކަމުން ކަމަށެވެ. އެހެންނަމަވެސް ކުރިއަށް އޮތް މެޗަށް ވަރަށް ބޮޑަށް ތައްޔާރު ވާނެކަމަށާއި މޮޅުވުމަށް ވަރަށް ބޮޑަށް މަސައްކަތް ކުރައްވާނެކަމަށްވެސް ހަސަން ޝަރީފް ވިދާޅުވިއެވެ.\nރޭގެ ފުރަތަމަ މެޗްގެ މޮޅު ކުޅުންތެރިއަކަށް ހޮވިފައިވަނީ ޔުނިޓް މެނޭޖްމަންޓް ސީނިއަރގެ ޖާޒީނަންބަރ ފަހެއް އަޙްމަދު ނައުފަލް އެވެ. އަދި ދެވަނަ މެޗްގެ މޮޅު ކުޅުންތެރިއަކަށް ހޮވިފައިވަނީ ޔުނިޓް މެނޭޖްމަންޓް ޖޫނިއަރގެ ޖާޒީ ނަންބަރ 22 އަބްދުﷲ ޝާމިން އެވެ.


Shireen ge maruge massalaigai Najah 12 aharah jalah!\nޝީރީންގެ މަރުގެ މައްސަލައިގައި ނަޖާހު 12 އަހަރަށް ޖަލަށް!\nމާލޭގައި ހަދަމުންދިޔަ އިމާރާތެއްގެ ތެރެއިން 2009 ވަނަ އަހަރުގެ ތެރޭގައި މަރިޔަމް ޝީރީން މަރުވެފައި އޮއްވާ ފެނުނު މައްސަލައިގައި އޭނާގެ އޭރުގެ ލޯބިވެރިޔާ ލ. ކަޅައިދޫ އޯޝަންވިލާ، މުހައްމަދު ނަޖާހު 12 އަހަރަށް ޖަލަށްލުމަށް ހައިކޯޓުން ހުކުމް ކޮށްފިއެވެ.\nހައިކޯޓުން މިފަދައިން ހުކުމް ކޮށްފައިވަނީ ނަޖާހުގެ މައްޗަށް ދައުލަތުން ކްރިމިނަލް ކޯޓުގައި އުފުލި ގަސްދުގައި މީހަކު މެރުމުގެ ދައުވާ ސާބިތުނުވުމުން، އެ މައްސަލަ އިސްތިއުނާފް ކުރުމުންނެވެ.\nއޭރު ނަޖާހުގެ މައްޗަށް މި ދައުވާ ސާބިތުނުވާކަމަށް ކްެރިމިނަލް ކޯޓުން ނިންމާފައިވަނީ ކުށް ސާބިތުވާނެ ވަރަށް ޝަރީއަތަށް ހެކި ހުށައަޅާފައި ނުވާކަމަށް ބުނެއެވެ. އެގޮތުން ޝީރީން މަރުވީ ގުދުރަތީ މަރަކުން ނޫންކަމަށް ޑޮކްޓަރުން ބުނެފައިވާއިރު، އެއީ ކިހިނެެއް ހިނގައިދިޔަ މަރެއްތޯ ބެލުމަށް ދައުލަތުން ކުރި ކަމެއް އެނގެން ނެތްކަމަށް ހައިކޯޓުން ވަނީ ފާހަގަކޮށްފައެވެ. މީގެ އިތުރުން ދައުލަތުން އެ މައްސަލައިގައި ހުށައެޅި ވީޑިޔޯ އަދި އެ ވީޑިޔޯއިން ފެންނަ ފޮއްޓާއި އެ ފޮށިން ފެންނަ ޑީއެންއޭ ޕްރޮފައިލާއި ނަޖާހުގެ ޑީއެންެއޭ ޕްރޮފައިލާއި ދިމާވުން ނުފުދޭކަމަށްވެސް ވަނީ ބުނެފައެވެ.\nނަމަވެސް މި މައްސަލަ ޕްރޮސެކިއުޓަރ ޖެނެރަލްގެ އޮފީހުން ހައިކޯޓުގައި އިސްތިއުނާފް ކުރުމުން ކްރިމިނަލް ކޯޓުގެ ހުކުމަކީ ބާތިލް ހުކުމެއްކަމަށް މައްސަލަ ބެއްލެވި ތިން ފަނޑިޔާރުންގެ އަޣުލަބިއްޔަތުން ވަނީ ކަނޑައަޅާފައެވެ. އަދި ހުށައެޅިފައިވާ ޤަތުއީ ގަރީނާތަކުން ގަތުލު ޝިބުހު އަމުދުގެ ކުށް ޝަރީއަތަށް ސާބިތުވާކަމަށް ކަނޑައަޅައި، އެ ކުށުގެ ތައުޒީރީ އަދަބެއްގެ ގޮތުން ނަޖާހު 12 އަހަރަށް ޖަލަށްލުމަށް ވަނީ ހުކުމްކޮށްފައެވެ.\nމީގެ އިތުރުން ޝީރީންގެ ވާރިސުންގެ ފަރާތުން މަރުގެ ދިޔަ މާފު ނުކުރާހާ ހިނދަކު، ޝީރީންގެ މަރުގެ ދިޔައަކީ ނަޖާހު ނުވަތަ ނަޖާހުގެ އާއިލާއިން އަމިއްލައަށް ދޭންޖެހޭ ދިޔައެއްކަމަށް ވަނީ ކަނޑައަޅާފައެވެ. އެދިޔަ ލިބިގަތުމަށް ދަށުކޯޓުގައި ދައުވާކުރުމުގެ ހައްގު ޝީރީންގެ ވާރިސުންނަށް ލިބިގެންވާކަމަށްވެސް ހައިކޯޓުން ވަނީ ނިންމާފައެވެ.\nއަދި ކައްފާރާގެ ގޮތުގައި ވިދިވިދިގެން ހަނދުމަހުގެ ދެމަސް ދުވަހުގެ ރޯދަ ހިފުމަކީ ނަޖާހު ކުޅަ ބޮޑު ފާފައިން ތައުބާވުމަށް އޮތްމަގެއްކަމަށް ވުމުން އެކަން ކުރުމަށްވެސް ހައިކޯޓުން ވަނީ ނަސޭހަތްތެރިވެފައެވެ.\nފުލުހުންގެ ތަހުގީގުން އޭރު ބުނިގޮތުގައި ނަޖާހު ވަނީ އޭނާ ދިރިއުޅެމުންދިޔަ މ.ކުރަހާގޭގެ ކޮޓަރިއެއްގެ ތެރޭގައި ޝީރީން މަރާލުމަށްފަހު، އޭނާގެ ހަށިގަނޑު ކުރުގެޅުވުމަށްފަހު ފޮއްޓެއްގެ ތެރެއަށްލާ ޓެކްސީއަކަށް އެރުވުމަށްފަހު އޭރު ހަދަމުންދިޔަ މއ.އަންގާގިރިގޭގެ ތެރޭގައި ހުރި ކުނިތަކެއްގެ ތެރެއަށް ޝީރީންގެ ހަށިގަނޑު އެއްލާލާފައެވެ. އެއަށްފަހު އެ ފޮއްޓާއި އެކު އޭނާ ވަނީ ނިކުމެގެން ގޮސްފައެވެ. ހައިކޯޓުގެ ގަޟިއްޔާގައި ބުނެފައިވާ ގޮތުގައި މއ.އަންގާގިރިން ޝީރީންގެ ހަށިގަނޑު ފެނުމުން ފުލުހުން އެ ސަރަހައްދު ބަންދުކޮށްފައި އޮއްވާ ނަޖާހު ވަނީ އެ ސަރަހައްދަށް ގޮސްފައެވެ. އަދި އެތަނުގައި ތިބި ބައެއްގެ ކައިރީގައި މީހަކު މަރުވެފައި އޮއްވާ ފެނުނީތޯ ސުވާލުކޮށް، ޖަވާބެއް ނުދިނުމުން މަރުވެފައި އޮތް މީހާ އޮތީ ދޮންދޮންކޮށްތޯވެސް ވަނީ އަހާފައެވެ.\nބިދޭސީ ގާނޫނީ ވަކީލުންނަށް ރާއްޖޭގެ ކޯޓުތަކުގައި ވަކާލާތުކުރުމުގެ ހުއްދަދިނުމުގެ ގަވާއިދު އެކުލަވާލައިފި02 weeks ago\nކޮރަޕްޝަނާއި ގުޅޭ 75 މައްސަލައެއްގައި ގޮތެއް ނުނިމި އަދިވެސް ކޯޓުތަކުގައި އެބައޮތް!02 months ago\nކުޑަކުދިންނަށް ޖިންސީ ގޯނާކުރާ މައްސަލަތަކުގެ ޝަރީއަތް އަވަސްކުރުމަށް މަޝްވަރާކޮށްފި08 months ago


Simad ge maru: Karantu dhanthura hedhi kamuge thuhumathu haruge balahahaa meehaa ah | Mihaaru\nސިމާދުގެ މަރު: ކަރަންޓު ދަންތުރަ ހެދި ކަމުގެ ތުހުމަތު ހަރުގެ ބަލަހައްޓާ މީހާއަށް\nއިސްކަންދަރު ކޮށީގައި މިއަދު ބޭއްވި ފުލުހުންގެ ނޫސްވެރިންގެ ބައްދަލުވުން. --- ފޮޓޯ: ހުސެއިން ވަހީދު/ މިހާރު\nގއ. ވިލިނގިލީގައި ކަރަންޓު ދަންތުރައެއްގައި ޖެހިގެން ހުސެއިން ސިމާދު މަރުވި މައްސަލައިގައި ތުހުމަތު ކުރެވެނީ އެ ރަށުގައި ހުންނަ ހަރުގެ ބަލަހައްޓާ މީހާ އަށް ކަމަށާއި މީހުންނަށް ގެއްލުމެއް ދިނުމުގެ ބޭނުމުގައި ކަރަންޓު ދަންތުރަ ހެދުމަކީ ކުށެއް ކަމަށް ފުލުހުން މިއަދު ބުނެފި އެވެ.\nވިލިނގިލީގައި ދިރިއުޅޭތާ 17 އަހަރުވެފައިވާ، ސ. ހިތަދު އަށް އުފަން ސިމާދު މަރުވީ ވިލިނގިލީގައި ސަފާރީއެއް ބަނުމަށް ހަދާފައި ހުރި ހަރުގެ ތެރޭގައި، އެތަނުން ވައްކަން ކުރާތީ ވަގުން ހިފުމަށް ބަޔަކު ހެދި ކަރަންޓު ދަންތުރައެއްގައި ޖެހިގެން ކަމަށް އެ ރަށު ގިނަ ބަޔަކު ވެސް ވަނީ ބުނެފަ އެވެ.\nއިސްކަންދަރު ކޮށީގައި ބޭއްވި ނޫސްވެރިންގެ ބައްދަލުވުމުގައި ފުލުހުންގެ ސީރިއަސް އެންޑް އޮގަނައިޒް ކްރައިމް ޑިޕާޓްމަންޓްގެ ހެޑް، ސުޕްރިޓެންޑެންޓް އޮފް ޕޮލިސް ހަސަން ޝިފާއު ވިދާޅުވީ ކަރަންޓު ދަންތުރަ ހެދި ކަމަށް ތުހުމަތު ކުރެވެނީ އެ ރަށު ސައިސަން، ސައީދު ހަސަނަށް ކަމަށެވެ.\n"ހަށިގަނޑުގައި ނަރުގަނޑު ޖެހި އަނދާފައިވާ ތަންތަން ފެންނަން ހުރި އިރު، އެ ނަރުގަނޑުން ސިމާދުގެ ޑީއެންއޭ ފެނިފައިވޭ،" --- ޝިފާއު\nޝިފާއު ވިދާޅުވި ގޮތުގައި ސައީދު ފެނަކައިގައި މަސައްކަތް ކުރަމުން އަންނަތާ 10 އަހަރުވެއްޖެ އެވެ. އަދި ކަރަންޓު ކަންކަމުގައި ސައީދު އުޅޭތާ 40 އަހަރުވެފައިވާ ކަމަށް ވެސް އޭނާ ވިދާޅުވި އެވެ. އެކަމަކު ސިމާދުގެ މަރުގެ މައްސަލައިގައި ސައީދު ހައްޔަރުކޮށްފައި ނުވާ ކަމަށް ޝިފާއު ވިދާޅުވި އެވެ.\nޝިފާއު ވިދާޅުވީ ސިމާދަކީ ރަށުގެ ގިނަ ބަޔަކާއެކު އެކުވެރިކަމުގެ ގުޅުން އޮންނަ މީހުންނާ ވަރަށް ގުޅޭ މީހެއް ކަމަށެވެ. އަދި މީހުން އެދޭ ކަންކަން ސިމާދު ފުރިހަމަކޮށްދޭ ކަމަށް އޭނާ ވިދާޅުވި އެވެ. ޝިފާއު ވިދާޅުވި ގޮތުގައި ސިމާދު އެންމެ ފަހުން އާންމުންނަށް ފެނިފައިވަނީ ފެބްރުއަރީ 16 ވަނަ ދުވަހު އެވެ. އަދި ސިމާދުގެ ހަބަރެއް ނުވެގެން ފުލުހުންނަށް ހުށަހެޅީ އެރޭގެ ވަގުތެއްގައި ކަމަށް ޝިފާއު ވިދާޅުވި އެވެ.\nޝިފާއު ވިދާޅުވި ގޮތުގައި ހަރުގެ ތެރެއަށް ވާ ގޮތަށް ޓިނު ގަނޑުތެރޭގައި މީހަކު ތާށިވެފައި އޮތް ކަމަށް ބުނެ، އެކަން އެންމެ ފުރަތަމަ ރިޕޯޓު ކުރީ ވެސް ސައީދެވެ. އަދި ހަށިގަނޑުގައި ފިހިފައި ހުރި ނިޝާންތަކެއް ފެންނަން ހުރުމުން މައްސަލަ އިތުރަށް ތަހުގީގު ކުރަން ފުލުހުން ބޭނުންވި ކަމަށް އޭނާ ވިދާޅުވި އެވެ.\n"މީހާ އޮތީ ހަރުދަނޑިވެ، ހަށިގަނޑަށް ހިނި އަރާފައި ކަން ފާހަގަ ކުރެވޭ. ފައިގެ ކުޑަކަޅުވައިން ފެށިގެން ހަށިގަނޑުގެ މަތީބައި އެއްކޮށް ހެން އޮތީ ހަރުގޭގެ އެތެރޭގައި،" ޝިފާއު ވިދާޅުވި އެވެ.\nހަރުގެއަކީ 40 ފޫޓު އުސްމިނުގައި ވަށައިގެން ޓިނު ޖަހައިގެން ހަދާފައި ހުރި ތަނެކެވެ. އަދި ވަދެ ނިކުމެ ހަދަން ހަރުގޭގައި ހުރި ހުރިހާ ދޮރުތަކެއް ވަނީ ތަޅުލައިފަ އެވެ. ސިމާދު ފެނުނީ 100 ފޫޓުގެ ސަފާރީ ބަންނަމުން ދިޔަ ހަރުގެ ތެރޭގައި ހަދާފައި އޮތް ބާގަނޑެއް ތެރެއިން ކަމަށް ޝިފާއު ވިދާޅުވި އެވެ.\nމި ހާދިސާއާ ގުޅިގެން ހަރުގެ ބަލައި ފާސް ކުރިއިރު، ސިމާދުގެ ހަށިގަނޑު އޮތް ދިމާލުން ހަރުގޭގެ އެތެރޭގައި ކަރަންޓު ދިނުމަށް ބޭނުން ކުރާ ދެ ނަރު ފެނިފައިވާ ކަމަށް ޝިފާއު ވިދާޅުވި އެވެ.\nބާގަނޑުން އެ ތެރެއަށް މީހަކު ވަދެފިނަމަ، ކަރަންޓު ޖެހޭ ގޮތަށް އިތުރު އާލާތްތައް ބޭނުންކޮށްފައި އޮތް ނަރުގަނޑެއް ފެނިފައިވާ އިރު، އެ ނަރުގަނޑު އޮތީ ސިމާދު އޮތް ތަނާއި 40 ފޫޓު ދުރުން ކަމަށް އޭނާ ވިދާޅުވި އެވެ. އަދި ފުލުހުން ދިޔައިރު، ނަރުގަނޑު ދުރަށް އެއްލާލާފައި އޮތް ކަމަށް އޭނާ ވިދާޅުވި އެވެ.\n"ހަށިގަނޑުގައި ނަރުގަނޑު ޖެހި އަނދާފައިވާ ތަންތަން ފެންނަން ހުރި އިރު، އެ ނަރުގަނޑުން ސިމާދުގެ ޑީއެންއޭ ފެނިފައިވޭ،" މައްސަލައިގެ ތަހުގީގު ކުރިއަށް ދިޔަ ގޮތް ހިއްސާ ކުރައްވައި ޝިފާއު ވިދާޅުވި އެވެ.\n"ސާކިޓް ބްރޭކަރުތައް ހުރީ ގަސްދުގައި ނިއްވާލާފައި. އެތަނުގެ ކަރަންޓު ބްރޭކަރު ބައިޕާސް ކޮށްފައިވޭ،"\nޝިފާއު ވިދާޅުވި ގޮތުގައި މިކަން ކުރީ ވައްކަން ކުރާ މީހުން އަތުލުމަށް ނުވަތަ ގެއްލުން ދިނުމަށެވެ. އެހެންވެ، މިކަން ސީރިއަސް ކަމެއްގެ ގޮތުގައި ބަލަމުންދާ ކަމަށް ޝިފާއު ވިދާޅުވި އެވެ.\nސައީދު ހައްޔަރު ނުކޮށް ދޫކޮށްލާފައި ހުރި މައްސަލައިގައި "މިހާރު"ން ސުވާލު ކުރުމުން ޝިފާއު ވިދާޅުވީ މި މައްސަލައިގައި ސައީދާ ސުވާލުކޮށްފައިވާ ކަމަށެވެ. އެކަމަކު، މި މައްސަލައިގައި ގިނަ ކަންތައްތަކެއް ސާފު ކުރަން ޖެހޭ ކަމަށް ވެސް ޝިފާއު ވިދާޅުވި އެވެ.\nސައީދު ދޫކޮށްލާފައި ހުރުމުން ހެއްކަށް ނުފޫޒު ފޯރުވުން ނުވަތަ ހެކި ނައްތާލުމުގެ ފުރުސަތު އޮތްތޯ އެހުމުން ޝިފާއު ވިދާޅުވީ މި މައްސަލައިގައި ހެއްކާއި ގަރީނާ ލިބިފައިވާ ކަމަށެވެ. އެހެންވެ، ހެއްކި ނައްތާލުމުގެ ފުރުސަތު މިހާރު ނެތް ކަމަށް ވެސް ޝިފާއު ވިދާޅުވި އެވެ.\nސިމާދަކީ ވައްކަމާއި މަސްތުވާތަކެތީގެ ކުށުގެ ރެކޯޑް އޮންނަ މީހެކެވެ. އެގޮތުން ވިލިނގިލީގައި ހުންނަ ބީއެމްއެލް ބްރާންޗް ފަޅާލި މައްސަލައިގައި އޭނާ ހައްޔަރު ކުރި އިރު، ފަހުން އޭނާ ދޫކޮށްލި އެވެ.\nސ. ހިތަދޫ ފުލުހުން ގއ. އަތޮޅު ގއ. ވިލިގިލި މަރު\n36 ކޮމެންޓް, 64 ރިއެކްޝަންސް\nއެހެންވިއްޔާ ޖަސްޓިސް ބިލްޑިން ކައިރިން ފޭރުމުގެ އަމަލެއްހިންގައިގެން ސައިކަލުގަ ދިޔަ ދެމީހަކު ހުއްޓުވަން އުޅުމުގެ ތެރޭގަ ފުލުހަކު ކުރި އަމަލެއްގެ ސަބަބުން މީހަކު މަރުވީމަ ފުލުސްމީހާ ކުށްވެރި ނުވާނެބާ؟ އަދި މިސާލަކަށް ގޭގެއަށް ވައްކަންކުރަން ވަދެފަ މަތީބުރިންވަގު ވެއްޓުނީމަ ކުށްވެރިވާނީ އިމާރާތްބާ ނޫނީ އެތަން އިމާރާތް ކުރިމީހާބާ ނޫނީ އެއިމާރާތުގެ ވެރިމީހާބާ؟\nމީ ފުލުހުންގެ އިހުމާލު އަމަން ބެލެހެއްޓުމަައި މަިހުންގެ މުދަަ ރައްކާތެރި ކުރުމުގައި ވެފައިވާކަން ހާމަވާކަމެއް. ތަކުރާރުކޮށް އެތަނުން ވައްކަން ކުރާއިރު ފުލުހުންނަށް ކަމެއް ނުކުރެވުނު. ޢާމުންނަށް މިޖެހުނީ އަމިއ1ލައަށް މުދާރައްކާކުަރަން ދެން ކުއްމިކުރެވެނީ އެހެން ބަޔަކަަށް.\nރިޔާސީ އިންތިހާބުގެ ކުރިން އެންމެ ބާރައްދެއްކި މަރާލެވިފައިވާ މީހުންނާ ގެއްލުނު މީހުންގެ ހަގީގަތް މިހާރުއެއީ މާޒީ. އެއީ މިހާރު ނުދައްކާވާހަކަ.\nބަންޑާރަ ކޮށި ފާރު މައްޗަށް ހުންނަނީ ފުޅިތޮށި އަޅާފައި..މިވެސް ހަމަ ބޮޑު މައްސަލއެއް...އެކަމަކު އެ އަޅާފައި އެހުރީ ކީއްވެ...ސަލާމަތީ ގޮތުން\nއޭގެ މައްޗަށް ވަގަކަށްއެރި ވަގު މަރުވެއްޖިއްޔާ ކާކުބާ ކުށްވެރި ވާނީ؟؟؟؟؟\nތަންތަނުގެ ސެކިއުރިޓީ ސިސްޓަމްތަކާ, އޮޅާފަ ހުންނަ ތޫނު ވަޔަރާ ފުޅިތޮށި ވެސް މިހުންނަނީ މީހުންގެ ހައްޓަށް ނުވަތަ ފުރާނަޔަށް ގެއްލުން ލިބޭނެ ފަދަ ގޮތަކަށް. އަމިއްލަ ހަތަރު ފާރުން އެތެރޭ ކަރަންޓު ދީފަ އިން ވަޔަރެއްގެ ސަބަބުން މީހަކު ވަންނަން ނުޖެހޭތަނަކަށް ވަދެގެން މަރުވީމަ ވަޔަރު އެޅިމީހާ ކުއްވެރިވަންޏާ ފުލުހުންނާއި ގާނޫނީ ބޭފުޅުން އާއްމުންނަށްސާފުކޮށްދޭން އެބަޖެހޭ ސެކިއުރިޓީގެ މިންގަނޑުތަކުން ކިހާ ލެވެލްއަކަށް ދިޔައީމަކަން މިފަދަ ގާނޫނެއްގެ ދަށުން ކުއްވެރިވަނީ.\nކޮމެންޓު އަދި ކޮމެންޓަށްް ލައިކްކޮށްފައި ހުރި މިންވަރުން ކިޔުންތެރިންގެ ހޭލުންތެރިކަމުގެ މިންވަރުއެގެއެވެ.\nއެމީހެއްގެ އަމިއްލަ ގޭގައި ނުވަތަ ފިހާރައިގައި ނުވަތަ އެހެންވެސް ތަނެއްގައި އެމީހަކު ބޭނުން ގޮތަކަށް ކަރަންޓް ނަރު ދެމުމުގެ ހައްޤު އޮންނަންވާނެ.\nމަރުވެއްޖާ މަރުވިގޮތެއް ބަލަންވީ! ނަރު މިފަހަރު ކުއްވެރިކުރަންވީ!............ މަރުވިގޮތެއް ބެއްޔަސް އޯކޭ! އެކަމަކު މިފަދަ މަރުތަކަކީ ގަސްތުގައި މީހަކު މެރުމުގެ ހުކުމެއް އަންނަންޖެހޭކަމެއްނޫން. އެހެން މާނަ ނަގަންޏާ އމިއްލައަށް މަރުވީއޭވެސް ބުނެވިދާނެ! މިފަދަ މަރުތައް ދިފާއުކުރާ ވަކީލުންނާއިވެސް އހަރެން ދެބަސްވަން.\nފުރަތަމަ ފަހަރަށް އެއްބަސް ވެވޭކަހަލަ އޮއްޓަރުހުރި އެއްޗެއް ތިބުނީ. އަދި ދެންހުރިކަންތައްތައްވެސް ވިސްނޭނެކަމަށް އުއްމީދުކުރަން.\nވައްކަނ ކުރިޔަސް އަދި މސްތވާތަކެތި ބޭނުންކުރިޔަސް، އެމީހަކު މަރާލުމުގެ ހައްގެއް އެއްވެސް މީހަކަށް ނޯންނާނެ.. ދަންތުރަ ހެދި މީހާއަށް ހައްގު އަދަބު ލިބެން ޖެހޭނެ.\nދަންތުރަ ޖެހި މީހާއަށް އަދަބެއް ނުދެވޭނެ. އެހެންވިއްޔާ އަމިއްލަ ގޭގައި ދޮރުހަރުކޮށް ތަޅުލާފައި ހުރުމުގެ ސަބަބުން ވައިގޮޅިން ވަދެ ކައްކަން ކުރަން އުޅެނިކޮށް ވެއްޓިު މަރުވި މީހުންގެ ޒިންމާ ނަގަން ޖެހޭނީ އެގޭގެ ވެރިފަރާތުން.\nތީގަ ކުއްވެރިވާނީ ފެނަކަ. ކީއްކުރަން އޭނަ ވައްކަން ކުރަން ދިޔަ ވަގުތު ކަރަންޓް ދޫކޮށްފަ ބަހައްޓަންވީ؟؟ ބުނެބަލަ!!\nމީހުނާ ވަރަށް ގުޅޭ އެހެން މީހުން ބުނާ ކަންތައް ކޮށްދޭ މީހަކު ތިފަދަ ގޮތަކަށް ނިމިދިއުމަކީ ކިތަންމެހާ ވެސް ދެރަކަމެއް. އަނގަ އޮޅޭ ފުލުހުން ނާރާ. ތަންތަނަށް.